D r u h á    č a s ť 

O s o b i t n á   č a s ť

PRVÁ  HLAVA 

TRESTNÉ    ČINY    PROTI    MIERU    A    ĽUDSKOSTI

§ 148
Ohrozenie mieru

(1) Kto v úmysle narušiť mierové spolužitie národov akýmkoľvek spôsobom podnecuje k vojne, vojnu propaguje, alebo inak podporuje vojnovú propagandu potrestá sa odňatím slobody na jeden rok až desať rokov. 
(2) Odňatím slobody na desať rokov až dvadsaťpäť rokov alebo výnimočným trestom sa potrestá páchateľ, ak spácha čin uvedený v odseku 1
a)	v spojení s cudzou mocou alebo cudzím činiteľom, 
b)	ako člen organizovanej skupiny alebo ako člen nebezpečného zoskupenia, alebo 
c)	za krízovej situácie.

§ 149
Genocídium

(1) Kto v úmysle úplne, alebo čiastočne zničiť niektorú národnú, etnickú, rasovú, alebo náboženskú skupinu 
a)	spôsobí príslušníkovi takej skupiny ťažkú ujmu na zdraví alebo smrť,
b)	vykoná opatrenie smerujúce k tomu, aby sa v takej skupine bránilo rodeniu detí,
c)	násilne prevádza deti z jednej takej skupiny do druhej alebo 
d)	uvedie príslušníkov takej skupiny do takých životných podmienok, ktoré majú privodiť ich úplné alebo čiastočné fyzické zničenie, 
potrestá sa odňatím slobody na dvanásť rokov až pätnásť rokov.
(2) Odňatím slobody na pätnásť rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 počas vojny, alebo ozbrojeného konfliktu. 
(3) Výnimočným trestom sa páchateľ potrestá ak činom uvedeným v odseku 1 spôsobí smrť viacerých osôb. 

§ 150
Zotročenie

(1) Kto iného použije bez ohľadu na jeho súhlas na nútené práce, nevoľníctvo, otroctvo, záruku za dlh alebo na iné podobné formy vykorisťovania alebo na neoprávnené odobratie orgánov alebo tkanív, potrestá sa odňatím slobody na päť rokov až desať rokov. 
(2) Rovnako ako v odseku 1 sa páchateľ potrestá ak čin uvedený v odseku 1 spácha tak, že zneužije drogovú závislosť iného. 
(3) Odňatím slobody na osem rokov až pätnásť rokov sa páchateľ potrestá ak spácha čin uvedený v odseku 1 alebo v odseku 2
a)	závažnejším spôsobom konania, 
b)	na chránenej osobe, alebo 
c)	z osobitného motívu. 
(4) Odňatím slobody na desať rokov až dvadsať rokov sa páchateľ potrestá ak spácha čin uvedený v odseku 1 alebo 2
a)	a spôsobí ním vážnu poruchu zdravia, alebo smrť,
b)	a spôsobí ním značnú škodu, alebo 
c)	ako člen nebezpečného zoskupenia.
(5) Odňatím slobody na desať rokov až dvadsaťpäť rokov, alebo výnimočným trestom sa páchateľ potrestá ak činom uvedeným v odseku 1 alebo 2 
a)	spôsobí smrť viacerých osôb, alebo 
b)	škodu veľkého rozsahu. 

§ 151
Terorizmus

(1) Kto v úmysle vážne zastrašiť obyvateľstvo, vážne destabilizovať alebo zničiť ústavné, politické, hospodárske alebo spoločenské usporiadanie krajiny alebo medzinárodnej organizácie, alebo donútiť vládu krajiny alebo medzinárodnú organizáciu, aby niečo konala alebo sa zdržala konania, hrozí spáchaním alebo spácha zločin ohrozujúci život, zdravie ľudí alebo majetok, potrestá sa odňatím slobody na dvanásť rokov až dvadsaťpäť rokov alebo výnimočným trestom a prepadnutím majetku.
(2) Výnimočným trestom a prepadnutím majetku sa páchateľ potrestá ak spácha čin uvedený v odseku 1
a)	ako člen nebezpečného zoskupenia, 
b)	na chránenej osobe, 
c)	voči ozbrojeným silám alebo ozbrojeným zborom,
d)	a spôsobí ním smrť viacerých osôb, alebo 
e)	za krízovej situácie. 

§ 152
Mučenie a iné neľudské alebo kruté zaobchádzanie

(1) Kto v súvislosti s výkonom právomoci štátneho orgánu, orgánu verejnej správy, alebo územnej samosprávy inému týraním, mučením, alebo iným neľudským alebo krutým zaobchádzaním spôsobí telesné alebo duševné utrpenie potrestá sa odňatím slobody na jeden rok až šesť rokov.
(2) Odňatím slobody na tri roky až desať rokov sa páchateľ potrestá ak spácha čin uvedený v odseku 1 
a)	 najmenej s dvoma osobami,
b)	závažnejším spôsobom konania, 
c)	na chránenej osobe
d)	z osobitného motívu, alebo
e)	na osobe, ktorej bola osobná sloboda v súlade so zákonom obmedzená.  
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 
a)	preto aby inému zmaril alebo sťažil uplatnenie jeho základných práv a slobôd, 
b)	a ním spôsobí vážnu poruchu zdravia alebo smrť,
c)	aby uľahčil alebo zakryl svoj alebo iný trestný čin,
d)	alebo ako člen nebezpečného zoskupenia. 
(4) Odňatím slobody na desať rokov až dvadsať rokov sa páchateľ potrestá ak spácha čin uvedený v odseku 1
a) a spôsobí ním smrť viacerých osôb, alebo 
b) za krízovej situácie.

§ 153
Hrubý útlak

(1) Kto skupinu osôb pre ich národnosť, rasu, etnický pôvod, vyznanie, politické presvedčenie, vek, zdravotný stav, alebo pohlavie, alebo v úmysle dosiahnuť pre seba alebo pre iného neoprávnené alebo neprimerané výhody
a)	násilím, alebo hrozbou násilia neoprávnene núti aby v rozpore so svojimi základnými ľudskými právami niečo konali, opomenuli alebo trpeli alebo 
b)	týra, mučí, alebo s nimi zaobchádza podobným iným neľudským a krutým spôsobom a spôsobuje im telesné alebo duševné utrpenie,
potrestá sa odňatím slobody na päť rokov až desať rokov.
	(2) Odňatím slobody na osem rokov až dvanásť rokov sa páchateľ potrestá ak spácha čin uvedený v odseku 1
a)	závažnejším spôsobom konania, alebo 
b)	spôsobí ním  malú škodu. 
(3) Odňatím slobody na desať rokov až pätnásť rokov sa páchateľ potrestá ak spácha čin uvedený v odseku 1
a) v spojení s cudzou mocou alebo cudzím činiteľom,
b) ako verejný činiteľ,
c)	preto aby inému zmaril alebo sťažil uplatnenie jeho základných práv  alebo slobôd,
d)	ako člen nebezpečného zoskupenia, 
e)	a spôsobí ním  značnú škodu , alebo 
f)	spôsobí ním  vážnu poruchu zdravia alebo smrť. 
(4) Odňatím slobody na dvanásť rokov až dvadsať rokov sa páchateľ potrestá ak spácha čin uvedený v odseku 1
a)	a spôsobí ním smrť viacerých osôb, alebo 
b)	za krízovej situácie. 
 
Podpora a propagácia skupín smerujúcich k potlačeniu práv a slobôd občanov
§ 154

		(1) Kto podporuje alebo propaguje skupinu osôb, ktorá smeruje k potlačeniu práv a slobôd občanov, alebo hlása národnostnú, rasovú, etnickú, triednu, alebo náboženskú nenávisť, potrestá sa odňatím slobody na jeden až päť rokov.
(2) Odňatím slobody na tri roky až osem rokov sa páchateľ potrestá ak spácha čin uvedený v odseku 1 
a)	verejne, 
b)	závažnejším spôsobom konania, alebo 
c)	za krízovej situácie.  
§ 155

Kto verejne, najmä používaním zástav, odznakov, rovnošiat, hesiel a foriem pozdravu fašistických organizácií prejavuje sympatie k fašizmu, alebo k inej podobnej skupine uvedenej v § 154 potrestá sa odňatím slobody na šesť mesiacov až tri roky.

§ 156
Hanobenie národa, rasy, etnika alebo presvedčenia

(1)	Kto verejne hanobí
a)	niektorý národ, jeho jazyk, niektorú rasu, alebo etnickú skupinu alebo 
b)	skupinu osôb pre vyznanie alebo preto, že sú bez vyznania
potrestá sa odňatím slobody až na jeden rok. 
(2) Odňatím slobody na šesť mesiacov až tri roky sa páchateľ potrestá ak spácha čin uvedený v odseku 1 
a)	najmenej s dvoma osobami, 
b)	v spojení s cudzou mocou, alebo cudzím činiteľom, 
c)	ako verejný činiteľ alebo
d)	za krízovej situácie. 

§ 157
Podnecovanie k národnostnej, rasovej, alebo etnickej nenávisti

(1) Kto verejne 
a)	sa vyhráža jednotlivcovi, alebo skupine osôb pre ich národnosť, rasu, etnickú príslušnosť, vyznanie alebo politické presvedčenie obmedzovaním ich práv a slobôd alebo 
b)	podnecuje k nenávisti k niektorému národu, rase alebo etnickej skupine, alebo k obmedzovaniu práv a slobôd ich príslušníkov, 
potrestá sa odňatím slobody až na dva roky. 
(2) Rovnako sa potrestá kto sa spolčí alebo zhromaždí na spáchanie činu uvedeného v odseku 1. 
(3) Odňatím slobody na jeden rok až päť rokov sa páchateľ potrestá ak spácha čin uvedený v odseku 1 alebo 2 
  a) v spojení s cudzou mocou, alebo cudzím činiteľom, 
  b) ako verejný činiteľ alebo 
  c) za krízovej situácie. 

§ 158
Osobitné ustanovenie o trestnej zodpovednosti právnických osôb

	Za trestné činy uvedené v tejto hlave sú trestne zodpovedné aj právnické osoby.

DRUHÁ  HLAVA

TRESTNÉ ČINY PROTI ŽIVOTU A ZDRAVIU

P r v ý  o d d i e l

Trestné činy proti životu

§ 159
Úkladná vražda

(1) Kto iného úmyselne usmrtí s vopred uváženým úmyslom, potrestá sa odňatím slobody na dvanásť rokov až dvadsať rokov.
(2) Odňatím slobody na pätnásť až dvadsaťpäť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	b) na chránenej osobe, alebo
c)	z osobitného motívu.
(3) Trestnom odňatia slobody na dvadsať rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
a) v nebezpečnom zoskupení, 
b) a spôsobí ním smrť viacerých osôb, alebo
c) za krízovej situácie.
 
§ 160
Vražda

(1) Kto iného úmyselne usmrtí, potrestá sa odňatím slobody na osem rokov až dvanásť rokov.
(2) Odňatím slobody na desať rokov až dvadsať rokov sa páchateľ potrestá, ak spácha čin uvedený v odseku 1
a)	závažnejším spôsobom konania, 
b)	na chránenej osobe, 
c)	z osobitného motívu,
(3)  Odňatím slobody na pätnásť až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
d)	v nebezpečnom zoskupení,
e)	a spôsobí ním smrť viacerých osôb, alebo
f)	za krízovej situácie.

§ 161
Vražda novonarodeného dieťaťa matkou

Matka, ktorá v rozrušení spôsobenom pôrodom úmyselne usmrtí svoje novonarodené dieťa pri pôrode alebo hneď po ňom, potrestá sa odňatím slobody na tri roky až osem rokov.

Zabitie
§ 162

(1) Kto v úmysle spôsobiť ťažkú ujmu na zdraví, inému z nedbanlivosti spôsobí smrť, potrestá sa odňatím slobody na tri roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	z osobitného motívu.
      (3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
  a) ako člen nebezpečného zoskupenia,
  b) a spôsobí ním smrť viacerých osôb, alebo
  c) za krízovej situácie.

§ 163

(1) Kto v úmysle ublížiť na zdraví, inému z nedbanlivosti spôsobí smrť, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	z osobitného motívu.  
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
  a) ako člen nebezpečného zoskupenia,
  b) a spôsobí ním smrť viacerých osôb, alebo
  c) za krízovej situácie.

§ 164
Usmrtenie

 (1) Kto inému z nedbanlivosti spôsobí smrť, potrestá sa odňatím slobody až na tri roky.
 (2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania alebo 
b)	na chránenej osobe.
(3) Odňatím slobody na dva roky až na osem rokov sa páchateľ potrestá, ak spácha čin uvedený v odseku 1 na viacerých osobách preto, že hrubo porušil predpisy o bezpečnosti práce alebo dopravy alebo hygienické predpisy.

Nedovolené prerušenie tehotenstva
§ 165

(1) Kto bez súhlasu tehotnej ženy umelo preruší jej tehotenstvo, potrestá sa odňatím slobody na dva roky až osem rokov.
(2) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
  a) závažnejším spôsobom konania, alebo 
  b) na chránenej osobe.
(3) Trestom odňatia slobody na osem rokov až pätnásť rokov sa páchateľ potrestá, ak činom uvedeným v odseku 1 spôsobí vážnu poruchu zdravia alebo smrť. 

§ 166

(1) Kto so súhlasom tehotnej ženy umelo preruší jej tehotenstvo postupom alebo za podmienok, ktoré odporujú predpisom o umelom prerušení tehotenstva, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	na žene mladšej ako šestnásť rokov bez súhlasu jej zákonného zástupcu, prípadne toho, komu bola zverená do výchovy,
c)	získa tým značný prospech, alebo
d)	spôsobí ním vážnu poruchu zdravia alebo smrť.

§  167

 (1) Kto tehotnú ženu navedie na to, aby
a)	svoje tehotenstvo sama umelo prerušila alebo
b)	iného požiadala alebo inému dovolila, aby jej bolo  tehotenstvo umelo prerušené postupom alebo za podmienok, ktoré odporujú predpisom o umelom prerušení tehotenstva, 
potrestá sa odňatím slobody až na jeden rok.
 (2) Rovnako sa potrestá, kto tehotnej žene pomáha pri prerušení jej tehotenstva ňou samotnou alebo pri tom, aby iného požiadala alebo inému dovolila umelo prerušiť jej tehotenstva.
 (3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania, alebo
b)	na chránenej osobe.
(4)  Odňatím slobody na dva roky až osem rokov sa páchateľ potrestá, ak činom uvedeným v odseku 1 alebo  2 spôsobí vážnu poruchu zdravia alebo smrť.

§ 168

 Tehotná žena, ktorá svoje tehotenstvo sama umelo preruší alebo iného o to požiada alebo mu to dovolí, nie je pre taký čin trestne zodpovedná, a to ani podľa ustanovení o návodcovi a pomocníkovi.

§ 169
Účasť na samovražde

(1) Kto iného pohne k samovražde alebo inému k samovražde pomáha, ak došlo aspoň k pokusu samovraždy, potrestá sa odňatím slobody na šesť mesiacov až tri roky.
(2) Odňatím slobody na dva roky až osem rokov sa páchateľ potrestá, ak čin uvedený v odseku 1
a)	spácha závažnejším spôsobom konania,
b)	na chránenej osobe, alebo
c)	z osobitného motívu.

D r u h ý  o d d i e l

Trestné činy proti zdraviu

Ublíženie na zdraví
§ 170

 (1) Kto inému úmyselne spôsobí ťažkú ujmu na zdraví, potrestá sa odňatím slobody na dva roky až desať rokov.
(2)	Odňatím slobody na tri roky až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	z osobitného motívu.
 (3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	za krízovej situácie.

§ 171

 (1) Kto inému úmyselne ublíži na zdraví, potrestá sa odňatím slobody až na dva roky.
 (2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	na chránenej osobe,
b)	na dvoch osobách,
c)	z osobitného motívu.
 (3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	a spôsobí ním vážnu poruchu zdravia, alebo 
d)	za krízovej situácie.

§ 172

 (1) Kto inému z nedbanlivosti spôsobí ťažkú ujmu na zdraví, potrestá sa odňatím slobody až na dva roky.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
      b)   na chránenej osobe.

§ 173

 Kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.

Neoprávnené odoberanie orgánov a tkanív
§ 174

 (1) Kto neoprávnene odoberie zo živej osoby orgán alebo tkanivo, alebo kto pre seba alebo iného takýto orgán alebo tkanivo zadováži, potrestá sa odňatím slobody na dva roky až osem rokov.
 (2) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ako člen nebezpečného zoskupenia.

§ 175

 (1) Kto neoprávnene sebe alebo inému zadováži z mŕtvej osoby orgán alebo tkanivo, potrestá sa odňatím slobody na šesť mesiacov až tri roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	s osobitného motívu.
      (3) Odňatím slobody na dva roky až osem rokov sa páchateľ potrestá ak spácha čin uvedený v odseku 1 ako člen nebezpečného zoskupenia.

T r e t í  o d d i e l

Trestné činy ohrozujúce život alebo zdravie

§ 176
Neoprávnený experiment na človeku

 	(1) Kto pod zámienkou získania nových medicínskych poznatkov, metód alebo na potvrdenie hypotéz alebo na klinické skúšanie liečiv vykonáva bez povolenia overovanie nových medicínskych poznatkov
a) napriek tomu, že je ním bezprostredne ohrozený život  alebo zdravie človeka, ak nejde o nutné výkony spôsobilé  zachrániť jeho bezprostredne ohrozený život alebo
b) bez zdravotnej indikácie a bez súhlasu osoby, ktorej sa  týka alebo ho vykonáva na osobách, na ktorých je overovanie bez zdravotnej indikácie zakázané alebo ho  vykonáva na ľudskom plode alebo zárodku alebo ho vykonáva  v rozpore s inými zákonnými podmienkami overovania bez  zdravotnej indikácie,
potrestá sa odňatím slobody až na dva roky.

Alternatíva I
  (2) Rovnako ako v odseku 1 sa páchateľ potrestá, ak vykoná akýkoľvek zásah s cieľom vytvoriť ľudskú bytosť geneticky identickú s inou živou bytosťou alebo mŕtvou bytosťou.

Alternatíva II
Odsek 2 sa vypustí.

 	(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 (alebo 2) 
a)	závažnejším spôsobom konania, alebo
b)	na chránenej osobe.
(4)  Odňatím slobody na dva roky až osem rokov sa páchateľ potrestá ak spácha činom uvedeným v odseku 1 spôsobí  vážnejšiu poruchu zdravia alebo smrť.

§ 177
Poškodenie zdravia liečiteľom

 	(1) Kto vykonáva napriek tomu, že nemá predpísanú odbornú spôsobilosť zdravotníckeho pracovníka alebo iného odborného pracovníka v zdravotníctve úkony zdravotnej starostlivosti a neodborným vyšetrovacím alebo liečebným výkonom alebo nesprávnou indikáciou liekov, liečiv a iných zdravotníckych pomôcok, čo aj z nedbanlivosti,
a)	bezprostredne ohrozí život iného,
b)	inému ublíži na zdraví alebo
c)	uskutoční bez súhlasu iného vyšetrovací alebo liečebný  úkon alebo nesprávnu indikáciu liekov alebo liečiv alebo  iných zdravotníckych pomôcok, a ohrozí takým úkonom jeho zdravie,
potrestá  sa odňatím slobody na  šesť mesiacov až tri roky.
(2) Odňatím slobody na  jeden až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	na chránenej osobe.
      (3) Odňatím slobody na dva roky až osem rokov sa páchateľ potrestá, ak činom uvedeným v odseku 1 spôsobí vážnu poruchu zdravia

Šírenie nebezpečnej nákazlivej ľudskej choroby
§ 178

(1) Kto úmyselne spôsobí alebo zvýši nebezpečenstvo zavlečenia alebo rozšírenia nebezpečnej nákazlivej ľudskej choroby, potrestá sa odňatím slobody na šesť mesiacov až tri roky.
(3)	Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
(4)	Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	a spôsobí ním vážnu poruchu zdravia alebo smrť, alebo
b)	za krízovej situácie.

§ 179

(1) Kto z nedbanlivosti spôsobí alebo zvýši nebezpečenstvo zavlečenia alebo rozšírenia nákazlivej ľudskej choroby, potrestá sa odňatím slobody až na dva roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1  
a)	závažnejším spôsobom konania, alebo
b)	spôsobí ním vážnu poruchu zdravia alebo smrť.

Ohrozovanie vírusom ľudskej imunodeficiencie
§ 180

 (1) Kto iného úmyselne vydá do nebezpečenstva nákazy vírusom ľudskej imunodeficiencie, potrestá sa odňatím slobody na dva roky až desať rokov.
 (2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	na chránenej osobe.

§ 181

 (1) Kto iného z nedbanlivosti vydá do nebezpečenstva nákazy vírusom ľudskej imunodeficiencie, potrestá sa odňatím slobody na jeden rok až na päť rokov.
(2) Odňatím slobody na tri rokov až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	na chránenej osobe.

§ 182
Ohrozovanie pohlavnou chorobou

(1) Kto iného vydá, čo aj z nedbanlivosti, do nebezpečenstva pohlavnej nákazy, potrestá sa odňatím slobody až na tri roky.
       	(2) Odňatím slobody na jeden rok až päť rokov sa páchateľ potrestá ak spácha čin uvedený v odseku 1 na chránenej osobe.
 	(3) Odňatím slobody na dva roky až osem rokov sa páchateľ potrestá, ak činom uvedený v odseku 1  spôsobí vážnu poruchu zdravia alebo smrť.

Ohrozovanie zdravia
závadnými potravinami a inými predmetmi
§ 183

 (1) Kto má na predaj, vyrobí alebo sebe alebo inému úmyselne zadováži závadné potraviny alebo iné predmety, ktorých požitie alebo použitie na obvyklý účel je nebezpečné ľudskému zdraviu, potrestá sa až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
       (3) Odňatím slobody na dva roky až osem rokov sa páchateľ potrestá ak spácha čin uvedený v odseku 1
a)	a spôsobí ním vážnejšiu poruchu zdravia alebo smrť, alebo
b)	za krízovej situácie.

§ 184

(1) Kto má na predaj alebo na tento účel vyrobí alebo sebe alebo inému z nedbanlivosti zadováži potraviny alebo iné predmety, ktorých požitie alebo použitie na obvyklý účel je nebezpečné ľudskému zdraviu, potrestá sa odňatím slobody až na jeden rok.
(2) Odňatím slobody na šesť mesiacov až tri roky sa páchateľ potrestá ak spácha čin uvedený v odseku 1 závažnejším spôsobom konania.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a) a spôsobí ním vážnu poruchu zdravia, alebo 
b) za krízovej situácie.

§ 185
Ohrozovanie zdravia
nepovolenými liečivami, zdravotníckymi pomôckami
a potrebami 

 (1) Kto úmyselne spôsobí alebo zvýši nebezpečenstvo ohrozenia zdravia ľudí tým, že pri poskytovaní zdravotnej starostlivosti: 
a)	predpíše, vydá, predá alebo podá liečivá, ktoré  nie sú zaradené do liekopisu, lieky, ktoré nie sú registrované podľa platného právneho predpisu alebo ktorých požívanie nepovolil príslušný orgán a zdravotnícke pomôcky, ktoré neboli uvedené na trh podľa platných právnych predpisov, 
b)	vykonáva klinické skúšanie liečiv, liekov alebo zdravotníckych pomôcok bez povolenia príslušných orgánov, 
c)	kto zaobchádza s liekmi a so zdravotníckymi pomôckami bez povolenia podľa platných právnych predpisov, 
potrestá sa odňatím slobody až na dva roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	z osobitného motívu.
       (3) Odňatím slobody na dva roky až osem rokov sa páchateľ potrestá ak činom uvedeným v odseku 1 spôsobí vážnu poruchu zdravia alebo smrť.

Nedovolená výroba omamných a psychotropných látok, jedov alebo prekurzorov,
ich držanie a obchodovanie s nimi
§ 186

 Kto neoprávnene po akúkoľvek dobu prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody na jeden až päť rokov.

§ 187

	 (1) Kto neoprávnene
a)	vyrobí, 
b)	dovezie, vyvezie, prevezie alebo dá prepraviť,
c)	kúpi, predá, vymení, zadováži alebo
d)	prechováva po akúkoľvek dobu, 
omamnú látku, psychotropnú  látku, jed alebo prekurzor, alebo kto takú činnosť sprostredkuje, potrestá sa odňatím slobody na tri roky až desať rokov.
 (2) Odňatím slobody na osem až pätnásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	v malom rozsahu.
(3) Odňatím slobody na dvanásť rokov až  dvadsať rokov sa páchateľ potrestá, ak spácha čin uvedený v odseku 1
a) voči osobe mladšej ako pätnásť rokov,
b) pre osobu, ktorá sa lieči z drogovej závislosti,
c) a spôsobí ním vážnu poruchu zdravia alebo smrť.
(4) Odňatím slobody na pätnásť rokov až dvadsaťpäť rokov  alebo výnimočným trestom sa páchateľ potrestá, ak spácha čin uvedený v odseku 1
a)	vo veľkom rozsahu,
b)	ako člen nebezpečného zoskupenia, alebo
c)	spôsobí nim vážnu poruchu zdravia osôb alebo smrť viacerých osôb.

§ 188
Šírenie toxikománie

 (1) Kto zvádza iného na zneužívanie inej návykovej látky než alkoholu alebo ho v tom podporuje, alebo kto zneužívanie takej látky inak podnecuje alebo šíri, potrestá sa odňatím slobody na jeden rok až päť rokov.
 (2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 voči  chránenej osobe. 

§ 189
Podávanie alkoholických nápojov mládeži

 Kto sústavne alebo vo väčšom množstve podáva osobe mladšej ako osemnásť rokov alkoholické nápoje, potrestá sa odňatím slobody až na jeden rok.

§ 190
Podávanie anabolických látok mládeži

 Kto neoprávnene opätovne alebo vo väčšom množstve podá osobe mladšej ako osemnásť rokov anaboliká alebo iné prostriedky s anabolickým účinkom na iný ako liečebný účel, potrestá sa odňatím slobody až na jeden rok.

Neposkytnutie pomoci
§ 191

 (1) Kto osobe, ktorá je v nebezpečenstve smrti alebo javí príznaky ťažkej ujmy na zdraví, neposkytne potrebnú pomoc, hoci tak môže urobiť bez nebezpečenstva pre seba alebo iného, potrestá sa odňatím slobody až na dva roky.
 (2) Kto osobe, ktorá je v nebezpečenstve smrti alebo javí príznaky ťažkej ujmy na zdraví, neposkytne potrebnú pomoc, hoci je podľa povahy svojho zamestnania povinný takú pomoc poskytnúť, potrestá sa odňatím slobody na šesť mesiacov až tri roky.

§ 192

 Vodič, ktorý po dopravnej nehode, na ktorej mal účasť, neposkytne osobe, ktorá pri nehode utrpela ujmu na zdraví, potrebnú pomoc, hoci tak môže urobiť bez nebezpečenstva pre seba alebo iného, potrestá sa odňatím slobody až na tri roky.

§ 193
Osobitné ustanovenie o trestnej zodpovednosti právnických osôb

	Za trestné činy uvedené v tejto hlave s výnimkou trestného činu vraždy novonarodeného dieťaťa matkou podľa § 161 sú trestne zodpovedné aj právnické osoby.

TRETIA  HLAVA

TRESTNÉ ČINY PROTI SLOBODE A ĽUDSKEJ DÔSTOJNOSTI

P r v ý  o d d i e l

Trestné činy proti slobode

§  194
Obchodovanie s ľuďmi

(1) Kto do cudziny alebo z cudziny zláka, najme, dopraví alebo prevezme iného v úmysle, aby bol použitý na pohlavný styk alebo iné formy sexuálneho zneužívania, potrestá sa odňatím slobody na tri roky až desať rokov.
(2) Rovnako sa potrestá, kto do cudziny alebo z cudziny zláka, najme dopraví alebo prevezme iného v úmysle, aby bol použitý na nútené práce, nevoľníctvo, otroctvo alebo iné podobné formy vykorisťovania alebo na neoprávnené odobratie orgánov alebo tkanív.
(3) Odňatím slobody na päť rokov až dvanásť rokov sa páchateľ potrestá,  ak spácha čin uvedený v odseku 1 alebo 2
a)	závažnejším spôsobom konania,
b)  v úmysle, aby bol iný použitý na prostitúciu,
c)	na chránenej osobe, 
d)	z osobitného motívu, alebo
e)	takým činom získa pre seba alebo iného malý prospech.
(4) Odňatím slobody na desať rokov až pätnásť rokov sa páchateľ potrestá, ak spácha čin uvedený v odseku 1 alebo 2 
a) ako člen nebezpečného zoskupenia,
b) vážnu poruchu zdravia alebo smrť, alebo iný obzvlášť závažný následok, alebo
c)  takým činom získa pre seba alebo iného značný prospech.
(5) Odňatím slobody na pätnásť rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 alebo 2 
a)	ako člen nebezpečného zoskupenia,
b)	a takým činom získa pre seba alebo pre iného prospech veľkého rozsahu, alebo 
c)	spôsobí ním smrť viacerých osôb.

Obchodovanie s deťmi
§ 195

(1) Kto za odmenu zverí do moci iného dieťa za účelom adopcie, potrestá sa odňatím slobody až na tri roky.
(2) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania,  
b)	a takým činom získa značný prospech., alebo
c)   spôsobí ním vážnu poruchu zdravia alebo smrť alebo iný obzvlášť závažný následok.

§ 196

(1) Kto za odmenu zverí dieťa do moci iného za účelom využívania detskej práce   alebo na iný účel, potrestá sa odňatím slobody na tri roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	získa ním pre seba alebo pre iného malý prospech.
(3) Odňatím slobody na desať rokov až pätnásť rokov sa páchateľ potrestá, ak spácha čin uvedeným v odseku 1
a)	ako člen nebezpečného zoskupenia,
b)	a spôsobí ním vážnu poruchu zdravia alebo smrť alebo iný obzvlášť závažný následok, alebo
c)	získa ním pre seba alebo pre iného značný prospech. 
(4) Odňatím slobody na pätnásť rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
a) a získa ním prospech veľkého rozsahu, alebo
b) spôsobí ním smrť viacerých osôb.

§ 197
Pozbavenie osobnej slobody

(1) Kto iného pozbaví osobnej slobody, potrestá sa odňatím slobody na tri roky až desať rokov.
 	(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	ako verejný činiteľ,
b)	z osobitného motívu,
c)	na chránenej osobe,  alebo 
d)	závažnejším spôsobom konania.
(3) Odňatím slobody na  osem až pätnásť rokov sa páchateľ potrestá, ak spácha čin uvedený v odseku 1
a)	a spôsobí ním vážnu poruchu zdravia alebo smrť, alebo
b)	získa ním pre seba alebo pre iného značný prospech.
 	(4) Odňatím slobody na desať  rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	na inej osobe ako odplatu za to, že táto voči páchateľovi  plnila svoju povinnosť vyplývajúcu zo zákona alebo iného  právneho predpisu, 
b)	ako člen nebezpečného zoskupenia,
c)	získa ním pre seba alebo pre iného prospech veľkého rozsahu, alebo
d)	spôsobí ním smrť viacerých osôb.

§ 198
Obmedzovanie osobnej slobody

(1) Kto inému bez oprávnenia bráni užívať osobnú slobodu, potrestá sa odňatím slobody na šesť mesiacov až tri roky.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu,
c)	ako verejný činiteľ,
d)	na chránenej osobe, alebo
e)	ním spôsobí malú škodu.    
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním vážnu poruchu zdravia alebo smrť, alebo
c)	spôsobí ním značnú škodu.   
 	(4) Odňatím slobody na desať rokov až dvadsaťpäť rokov alebo výnimočným trestom  sa páchateľ potrestá, ak spácha čin uvedený v odseku 1
a)	na inej osobe ako odplatu za to, že táto voči  páchateľovi plnila svoju povinnosť vyplývajúcu zo zákona  alebo iného právneho predpisu, 
b)	spôsobí ním smrť viacerých osôb,  alebo
c)	spôsobí ním škodu veľkého rozsahu.

§ 199
Obmedzovanie slobody pobytu

 	(1) Kto ľsťou alebo násilím, hrozbou násilia alebo inej ujmy
a)	iného neoprávnene núti k pobytu na určitom území alebo
b)	inému neoprávnene bráni v pobyte na určitom území,
potrestá sa odňatím slobody na šesť mesiacov až tri roky. 
(2) Odňatím slobody na jeden až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, alebo
c)	ak neoprávnene núti iného opustiť územie Slovenskej republiky alebo inému neoprávnene bráni v pobyte na území Slovenskej republiky. 
 	(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	ako verejný činiteľ, alebo
b)	na chránenej osobe.

§ 200
Vydieračský únos

(1) Kto sa zmocní iného proti jeho vôli a tým mu bráni užívať osobnú slobodu alebo ho unesie a hrozbou jeho usmrtenia, ujmy na zdraví alebo inej ťažkej ujmy si od neho alebo od tretej osoby vynucuje poskytnutie plnenia majetkovej povahy alebo iného nemajetkového plnenia, potrestá sa odňatím slobody na tri roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	ním získa pre seba alebo pre iného malý prospech.
(3) Trestom odňatia slobody na osem až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia, 
b)	a spôsobí ním vážnu poruchu zdravia alebo smrť, alebo
c)	ním získa pre seba alebo pre iného značný prospech.
(4) Trestom odňatia slobody na desať až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku  1
a)	a získa ním pre seba alebo pre iného prospech veľkého rozsahu, alebo
b)	ním spôsobí smrť viacerých osôb.

§ 201
Branie rukojemníka

(1) Kto sa zmocní rukojemníka a hrozí, že ho usmrtí alebo, že mu spôsobí ujmu na zdraví alebo inú vážnu ujmu s cieľom donútiť iného, aby niečo konal, opomenul alebo strpel, potrestá sa odňatím slobody na tri roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, 
c)	z osobitného motívu, alebo
d)	 spôsobí ním malú škodu.      
(3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1 
a)	ako člen nebezpečného zoskupenia, 
b)	a spôsobí  ním značnú škodu, alebo 
c)	spôsobí ním vážnu poruchu zdravia alebo smrť.
(4) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	a spôsobí ním škodu veľkého rozsahu, alebo 
b)	spôsobí ním smrť viacerých osôb.

§ 202
Zavlečenie do cudziny

(1) Kto iného zavlečie do cudziny, potrestá sa odňatím slobody na tri roky až desať rokov.
(2) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, 
c)	z osobitného motívu, alebo
d)	spôsobí ním malú škodu.     
(3) Odňatím slobody na desať rokov až dvadsaťpäť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia, 
b)	a spôsobí ním značnú škodu.    
c)	spôsobí ním vážnu poruchu zdravia alebo smrť. 
(4) Odňatím slobody na desať rokov až dvadsaťpäť rokov alebo výnimočným trestom
sa páchateľ potrestá, ak spácha čin uvedený v odseku 1
a)	a spôsobí ním škodu veľkého rozsahu, alebo
b)	spôsobí ním smrť viacerých osôb.

§ 203
Lúpež

(1) Kto proti inému použije násilie alebo hrozbu bezprostredného násilia v úmysle zmocniť sa cudzej veci, potrestá sa odňatím slobody na dva roky až osem rokov.
(2) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo 
d)	spôsobí  ním malú škodu.
(3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním značnú škodu, alebo 
c)	spôsobí ním vážnu poruchu zdravia alebo smrť.
             (4) Odňatím slobody na desať až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	a spôsobí ním škodu veľkého rozsahu, alebo
b)	spôsobí ním smrť viacerých osôb. 

Hrubý nátlak
§ 204

(1) Kto iného násilím, hrozbou násilia alebo hrozbou inej ťažkej ujmy núti k poskytnutiu plnenia majetkovej alebo nemajetkovej povahy pre seba alebo  pre tretiu osobu za služby vlastné alebo služby tretej  osoby, ktoré mu za takéto plnenie proti jeho vôli  vnucuje, a to aj vtedy, ak také služby predstiera, potrestá sa odňatím slobody na tri roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	spôsobí ním malú škodu.     
(3) Odňatím slobody na desať rokov až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním značnú škodu, alebo
c)	spôsobí ním vážnu poruchu zdravia alebo smrť.
(4) Odňatím slobody na pätnásť až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
a)	a spôsobí ním škodu veľkého rozsahu, alebo 
b)	spôsobí ním smrť viacerých osôb. 

§ 205

(1) Kto iného násilím, hrozbou násilia alebo hrozbou inej ťažkej ujmy núti k plneniu povinnosti zo záväzku, na ktorej splnenie má inak tretia osoba nárok, potrestá sa odňatím slobody na jeden rok až tri roky.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, 
b)	na chránenej osobe,
c)	z osobitného motívu, alebo
d)	spôsobí ním malú škodu.  
(3) Odňatím slobody na päť rokov až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním značnú škodu, alebo
c)	spôsobí ním vážnu poruchu zdravia alebo smrť.
(4) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
a) a spôsobí ním škodu veľkého rozsahu, alebo 
b) spôsobí ním smrť viacerých osôb.

§ 206
Vydieranie

(1)  Kto  iného  násilím, hrozbou  násilia  alebo  hrozbou  inej ťažkej ujmy núti, aby niečo konal, opomenul alebo trpel, potrestá sa odňatím slobody až na jeden rok až šesť rokov.
(2) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
a) závažnejším spôsobom konania,
b) na chránenej osobe, 
c) z osobitného motívu, alebo
d) spôsobí ním malú škodu.     
 (3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia, 
b)	a spôsobí ním značnú škodu, alebo
c)	spôsobí ním vážnu poruchu zdravia alebo smrť.
(4) Odňatím slobody na pätnásť až dvadsaťpäť rokov alebo výnimočným trestom sa páchateľ potrestá, ak činom uvedeným v odseku 1 spôsobí
a)	vážnu poruchu zdravia alebo smrť viacerých osôb, alebo
b)	škodu veľkého rozsahu.  

§ 207
Nátlak

(1) Kto iného núti, aby niečo konal, opomenul alebo trpel, zneužívajúc jeho hmotnú núdzu alebo naliehavú okamžitú nemajetkovú potrebu alebo tieseň vyvolanú jeho nepriaznivými osobnými pomermi, potrestá sa odňatím slobody až na päť rokov.
(2) Odňatím slobody na tri roky až desať rokov sa páchateľ potrestá, ak čin uvedený v odseku 1 spácha
a)	závažnejším spôsobom konania,
b)	na chránenej osobe,
c)	z osobitného motívu, 
d)	v úmysle získať pre seba alebo pre iného malý majetkový prospech alebo iný prospech, alebo
e)	odopiera zamestnancovi v pracovnom alebo inom obdobnom pracovnom vzťahu právo na zaistenie bezpečnosti zdravia pri práci, na odpočinok po práci, na dovolenku na zotavenie alebo na poskytnutie zákonom zaručených osobitných pracovných podmienok ženám a mladistvým zamestnancom.
(3) Odňatím slobody na osem až pätnásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním značnú škodu, alebo 
c)	spôsobí ním vážnu poruchu zdravia alebo smrť.
(4) Odňatím slobody na  desať rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	a spôsobí ním škodu veľkého rozsahu,   
b)	spôsobí ním smrť viacerých osôb, alebo
c)	za krízovej situácie.

§ 208
Obmedzovanie slobody vyznania

(1) Kto násilím, hrozbou násilia alebo hrozbou inej ťažkej ujmy
a)	núti iného na účasť na náboženskom úkone,
b)	zdržuje iného bez oprávnenia od takej účasti alebo
c)	inému v užívaní slobody vyznania ináč bráni,
potrestá sa odňatím slobody až na dva roky.  
(2) Odňatím slobody na jeden rok až šesť rokov sa páchateľ potrestá, ak spácha čin uvedený v odseku 1   
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	verejne.

§ 209
Porušovanie domovej slobody

(1) Kto neoprávnene vnikne do domu alebo do bytu iného alebo tam neoprávnene zotrvá, potrestá sa odňatím slobody až na dva roky.  
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	prekonaním prekážky, ktorej účelom je zabrániť vniknutiu,
c)	najmenej s dvoma osobami, alebo
d)	z osobitného motívu.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2
a)	voči inej osobe ako odplatu za to, že táto voči páchateľovi plnila svoju  povinnosť vyplývajúcu zo zákona alebo iného právneho  predpisu, 
b)	voči chránenej osobe, alebo
c)	ako člen nebezpečného zoskupenia. 
§ 210
Porušovanie slobody združovania a zhromažďovania
 
(1) Kto iného násilím, hrozbou násilia alebo hrozbou  inej  ťažkej ujmy  obmedzuje vo výkone jeho združovacieho alebo zhromažďovacieho práva, potrestá sa odňatím slobody až na dva roky.  
(2) Kto sa v súvislosti so zhromaždením, ktoré podlieha oznamovacej povinnosti, násilím alebo hrozbou bezprostredného násilia protiví poriadkovým opatreniam zvolávateľa alebo určených usporiadateľov takého zhromaždenia, potrestá sa odňatím slobody až na jeden rok. 

Porušovanie tajomstva prepravovaných správ
§ 211

(1) Kto úmyselne poruší tajomstvo
a)	uzavretého listu alebo inej písomnosti prepravovaných poštovým podnikom alebo iným obvyklým spôsobom alebo
b)	správy podávanej prostredníctvom verejnej telekomunikačnej služby,
potrestá sa odňatím slobody až na tri roky.  
(2) Zamestnanec poskytovateľa poštovej alebo telekomunikačnej služby, ktorý spácha čin uvedený v odseku 1 alebo inému úmyselne umožní spáchať taký čin alebo pozmení alebo potlačí písomnosť prepravovanú poštovým podnikom alebo iným dopravným zariadením alebo správu podanú prostredníctvom verejnej telekomunikačnej služby, potrestá sa odňatím slobody na jeden rok až päť rokov. 
(3) Odňatím slobody na tri až desať rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania, alebo
b)	z osobitného motívu.

§ 212

(1) Kto v úmysle spôsobiť inému škodu alebo zadovážiť sebe alebo inému neoprávnený prospech
a)	prezradí tajomstvo, o ktorom sa dozvedel z písomnosti, alebo zo správy podávanej prostredníctvom verejnej telekomunikačnej služby, ktoré neboli určené  jemu alebo
b)	také tajomstvo využije,
potrestá sa odňatím slobody až na dva roky. 
(2) Zamestnanec poštovej alebo telekomunikačnej služby, ktorý spácha čin uvedený v odseku 1, alebo inému úmyselne umožní spáchať taký čin, potrestá sa odňatím slobody jeden až päť rokov. 
(3) Odňatím slobody na tri roky až desať rokov sa páchateľ potrestá, ak spácha čin uvedený v odseku 1 alebo 2 
a)	závažnejším spôsobom konania, alebo
b)	z osobitného motívu.

D r u h ý   o d d i e l

Trestné činy proti ľudskej dôstojnosti

§ 213
Znásilnenie
 
(1) Kto násilím alebo hrozbou bezprostredného násilia donúti ženu k súloži, alebo kto na taký čin zneužije jej bezbrannosť potrestá sa odňatím slobody na dva roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	na chránenej osobe, 
c)	z osobitného motívu, alebo
d)	na žene vo výkone väzby alebo vo výkone trestu odňatia slobody.
 	(3) Odňatím slobody na desať rokov až dvadsať rokov sa páchateľ potrestá, ak spácha čin uvedený v odseku 1 alebo 2 
a)	a spôsobí vážnu poruchu zdravia alebo smrť, alebo
b)	za krízovej situácie.

§ 214
Sexuálne násilie

(1) Kto násilím alebo hrozbou bezprostredného násilia donúti iného k orálnemu styku, análnemu styku alebo k iným sexuálnym praktikám, alebo kto na taký čin zneužije jeho bezbrannosť, potrestá sa odňatím slobody na dva roky až osem rokov.
 	(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, 
c)	z osobitného motívu, alebo
d)	na osobe vo výkone väzby alebo vo výkone trestu odňatia slobody.
(3) Odňatím slobody na desať až dvadsať rokov sa páchateľ potrestá, ak spácha čin uvedený v odseku 1 
a) a spôsobí vážnu poruchu zdravia alebo smrť, alebo  
b) za krízovej situácie. 

Sexuálne zneužívanie
§ 215

(1) Kto vykoná súlož s osobou mladšou ako pätnásť rokov alebo kto takú osobu iným spôsobom sexuálne zneužije, potrestá sa odňatím slobody na dva roky až desať rokov.
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, 
b)	na chránenej osobe, alebo
c)	z osobitného motívu.
(3) Odňatím slobody na desať rokov až dvadsať rokov sa páchateľ potrestá, ak spácha
čin uvedený v odseku 1
a)	a takým činom spôsobí vážnu poruchu zdravia alebo smrť, alebo
b)	za krízovej situácie.
 
§ 216

Kto zneužívajúc závislosť osoby mladšej ako osemnásť rokov alebo osoby zverenej jeho dozoru
a)	pohne ju k mimomanželskej súloži, alebo
b)	kto takú osobu zneužívajúc jej závislosť iným spôsobom  sexuálne zneužije,
potrestá sa odňatím slobody na jeden rok až päť rokov.

§ 217
Súlož medzi príbuznými

(1) Kto vykoná súlož s príbuzným v pokolení priamom alebo so súrodencom, potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 na viacerých osobách.

§ 218
Osobitné ústanovenie o trestnej zodpovednosti právnických osôb

	Za trestné činy uvedené v prvom oddieli tejto hlavy sú trestne zodpovedné aj právnické osoby.

ŠTVRTÁ  HLAVA

TRESTNÉ ČINY PROTI RODINE A MLÁDEŽI

§  219
Dvojmanželstvo

(1) Kto za trvania svojho manželstva uzavrie manželstvo iné, potrestá sa odňatím slobody až na dva roky.
(2) Rovnako sa potrestá, kto vedome uzavrie manželstvo s osobou, ktorá už je v inom manželstve.

§ 220
Odloženie dieťaťa

(1) Rodič dieťaťa, ktorý v úmysle sa zbaviť svojich rodičovských povinností k vlastnému maloletému dieťaťu, ktoré si samo ešte nemôže zadovážiť pomoc a preniesť ich na iného, odloží alebo podvrhne takéto dieťa na mieste, kde mu nehrozí nebezpečenstvo ohrozenia života alebo zdravia, potrestá sa odňatím slobody až na dva roky.
(2) Odňatím slobody na jeden rok až šesť rokov sa páchateľ potrestá, ak spácha čin uvedený v odseku 1
a)	na viacerých deťoch,
b)	na dieťati mladšom ako tri roky, alebo
c)	za krízovej situácie.

§ 221
Opustenie dieťaťa

(1) Kto opustí dieťa, o ktoré má povinnosť sa starať a ktoré si samo nemôže zadovážiť pomoc a vystaví ho tým nebezpečenstvu smrti alebo ublíženia na zdraví, potrestá sa odňatím slobody na jeden rok až päť rokov.
(2) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na dieťati mladšom ako šesť rokov alebo
c)	na viacerých deťoch.
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 
a)	a spôsobí ním vážnu poruchu zdravia alebo smrť, alebo
b)	za krízovej situácie.

§ 222
Zanedbanie povinnej výživy

(1) Kto neplní, čo aj z nedbanlivosti po dobu najmenej troch mesiacov svoju zákonnú povinnosť vyživovať a zaopatrovať iného, potrestá sa odňatím slobody až na dva roky.
(2) Kto sa po dobu najmenej troch mesiacov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na päť rokov.
(3) Odňatím slobody na tri roky až osem rokov sa páchateľ potrestá, ak spácha čin uvedený v odseku 1 alebo 2 
a) závažnejším spôsobom konania,
b) voči viacerým oprávneným osobám, alebo 
d) vydá oprávnenú osobu nebezpečenstvu núdze.

§ 223
Týranie blízkej osoby a zverenej osoby

(1) Kto týra chránenú osobu spôsobujúc jej fyzické utrpenie alebo psychické utrpenie najmä
a)	opakovaným bitím, kopaním, údermi, spôsobovaním rán a popálenín rôzneho druhu, ponižovaním, pohŕdavým zaobchádzaním, neustálym sledovaním, vyhrážaním, vyvolávaním strachu alebo stresu, násilnou izoláciou, citovým vydieraním alebo iným správaním, ktoré ohrozuje jej fyzické alebo psychické zdravie, alebo obmedzuje jej bezpečnosť, 
b)	opakovaným bezdôvodným odopieraním stravy, oddychu alebo spánku, alebo odopieraním nevyhnutnej osobnej starostlivosti, ošatenia,  hygieny,   zdravotnej starostlivosti,  bývania, výchovy alebo vzdelávania,
c)	opakovaným nútením k žobrote alebo k  vykonávaniu činnosti vyžadujúcej jej neúmernú fyzickú záťaž alebo psychickú záťaž vzhľadom na jej vek alebo zdravotný stav alebo spôsobilej poškodiť jej zdravie, 
d)	opakovaným vystavovaním vplyvu látok spôsobilých poškodiť jej zdravie,
e)	opakovaným neodôvodneným obmedzovaním v prístupe k majetku, ktorý má právo užívať,
potrestá sa odňatím slobody na dva roky až osem rokov. 
(2) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu,
c)	hoci bol v posledných dvoch rokoch za taký čin odsúdený alebo z výkonu trestu odňatia slobody uloženého za taký čin prepustený,
d)   na viacerých osobách, alebo
d)	ak  spôsobí takým činom vážnu poruchu zdravia alebo smrť.
(3) Odňatím slobody na desať rokov až dvadsaťpäť rokov alebo výnimočným trestom
sa páchateľ potrestá, ak spácha čin uvedený v odseku 1
a)	a spôsobí ním vážnu poruchu zdravia alebo smrť viacerých osôb, alebo
b)	za krízovej situácie. 
.
Únos
§ 224

(1) Kto ako rodič alebo príbuzný v pokolení priamom dieťa alebo osobu postihnutú duševnou poruchou alebo duševne nedostatočne vyvinutú odníme z opatrovania toho, kto má podľa zákona alebo podľa úradného rozhodnutia povinnosť starať sa o nich, potrestá sa odňatím slobody na šesť mesiacov až tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	z osobitného motívu.

§ 225

(1) Kto dieťa alebo osobu postihnutú duševnou poruchou alebo duševne nedostatočne vyvinutú odníme z opatrovania toho, kto má podľa zákona alebo podľa úradného rozhodnutia povinnosť starať sa o nich, potrestá sa odňatím slobody na dva roky až osem rokov.
(2) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	ohrozí ním mravný vývoj unesenej osoby.
(3) Odňatím slobody na päť rokov až pätnásť rokov sa páchateľ potrestá, ak spácha čin uvedený v odseku 1
a)	v úmysle zavliecť takú osobu do cudziny, 
b)	v úmysle získať pre seba alebo pre iného značný prospech, alebo
c)	spôsobí ním vážnu poruchu zdravia alebo smrť alebo iný obzvlášť závažný následok.
 	(4) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 
a)	ako člen nebezpečného zoskupenia, alebo
b)	v úmysle získať pre seba alebo pre iného prospech veľkého rozsahu.

§ 226
Ohrozovanie mravnej výchovy mládeže

(1) Kto vydá, čo aj z nedbanlivosti, osobu mladšiu ako osemnásť rokov nebezpečenstvu spustnutia tým, že
a)	zvádza ju k záhaľčivému alebo nemravnému životu,
b)	umožní jej viesť záhaľčivý alebo nemravný život alebo
c)	umožní jej dopúšťať sa konaní, ktoré sú podľa tohto  zákona trestnými činmi,
potrestá sa odňatím slobody až na dva roky.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	z osobitného motívu.

PIATA  HLAVA

TRESTNÉ ČINY PROTI MAJETKU

§ 227
Krádež

(1) Kto si prisvojí cudziu vec tým, že sa jej zmocní a spôsobí tak škodu nie nepatrnú, potrestá sa odňatím slobody až na dva roky. 
(2) Rovnako ako v odseku 1 sa páchateľ potrestá, ak si prisvojí cudziu vec tým, že sa jej zmocní a
a)	čin spácha vlámaním, alebo
b)	bezprostredne po čine sa pokúsi uchovať si vec násilím  alebo hrozbou bezprostredného násilia, alebo
c)  čin spácha na veci, ktorú má iný na sebe alebo pri sebe,
d)	čin spácha na chránenej osobe,
e)	takou vecou je vec z úrody z pozemku, ktorý patrí do poľnohospodárskeho pôdneho fondu, alebo drevo z pozemku, ktorý patrí do lesného pôdneho fondu, alebo ryba z rybníka s intenzívnym chovom.
(3) Odňatím slobody na šesť mesiacov až tri roky sa páchateľ potrestá, ak 
a)	spácha čin uvedený v odseku 1 alebo 2, hoci bol za taký čin v posledných dvoch rokoch odsúdený, 
b)	spôsobí činom uvedeným v odseku 1 alebo 2 malú škodu, alebo
c)	z osobitného motívu. 
(4) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na  veci požívajúcej podľa zákona osobitnú ochranu,
c)	na mieste požívajúcom pietu alebo všeobecnú úctu alebo na  mieste konania verejného zhromaždenia alebo obradu, alebo
d)	ak ním spôsobí značnú škodu.
(5) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia,
            b) a spôsobí ním škodu veľkého rozsahu, alebo
             c)za krízovej situácie.

§ 228
Sprenevera

(1) Kto si prisvojí cudziu vec, ktorá mu bola zverená a spôsobí tak na cudzom majetku škodu nie nepatrnú, potrestá sa odňatím slobody až na dva roky.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 
a) závažnejším spôsobom konania, 
            b) na chránenej osobe, 
            c) z osobitného motívu
            d) ako osoba, ktorá má osobitne uloženú povinnosť chrániť  záujmy poškodeného alebo ako správca konkurznej podstaty, alebo
            e) spôsobí malú škodu.
(3) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia,
b)	a spôsobí ním značnú škodu.
     (4) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
a)	a spôsobí škodu veľkého rozsahu, alebo
b)	za krízovej situácie.

§ 229
Nevyplatenie mzdy a odstupného

	(1) Kto ako štatutárny orgán alebo prokurista právnickej osoby, alebo fyzická osoba, ktorá je podnikateľom, nevyplatí svojmu zamestnancovi mzdu, plat alebo inú odmenu za prácu, náhradu mzdy, alebo odstupné, na ktorých vyplatenie má zamestnanec nárok, v deň ich splatnosti, hoci v tento deň mal finančné prostriedky na ich výplatu, potrestá sa odňatím slobody až na tri roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	voči viac ako desiatim zamestnancom, alebo
b)	z osobitného motívu.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 a spôsobí ním značnú škodu.
	(4) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 a spôsobí ním škodu veľkého rozsahu.

§ 230
Neoprávnené užívanie cudzej veci

(1) Kto  sa  zmocní  cudzej  veci  malej hodnoty v úmysle ju prechodne užívať, alebo kto na cudzom majetku spôsobí malú škodu tým, že neoprávnene také veci, ktoré mu boli zverené, prechodne užíva, potrestá sa odňatím slobody až na jeden rok.
	(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	voči chránenej osobe, 
c)	z osobitného motívu, alebo
d)	ním spôsobí značnú škodu alebo iný obzvlášť závažný následok.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	ako člen nebezpečného zoskupenia, alebo
b)	ním spôsobí škodu veľkého rozsahu alebo iný obzvlášť závažný následok.

Neoprávnené používanie cudzieho motorového vozidla
§ 231

	(1) Kto sa zmocní cudzieho motorového vozidla hodnoty nepatrnej v úmysle prechodne ho používať, potrestá sa odňatím slobody až na dva roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, 
b)	voči chránenej osobe,
c)	z osobitného motívu, 
d)	vo vzťahu k motorovému vozidlu malej hodnoty alebo spôsobí malú škodu, alebo  
e)	ak už bol za taký čin odsúdený. 
	(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia, alebo
b) vo vzťahu k motorovému vozidlu značnej hodnoty alebo ním spôsobí značnú škodu. 
	(4) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 vo vzťahu k motorovému vozidlu hodnoty veľkého rozsahu alebo spôsobí škodu veľkého rozsahu.

§ 232

	(1) Kto neoprávnene prechodne používa cudzie motorové vozidlo, ktoré mu bolo zverené, potrestá sa odňatím slobody až na dva roky.
	(2) Odňatím slobody na šesť mesiacov až na tri roky sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	voči chránenej osobe,
c)	z osobitného motívu,
d)	vo vzťahu k motorovému vozidlu malej hodnoty alebo spôsobí malú škodu,
e)	ak už bol za taký čin odsúdený.
  	(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia, alebo
b) vo vzťahu k motorovému značnej hodnoty, alebo ním spôsobí značnú škodu. 
	(4) Odňatím slobody na dva roky až osem rokov sa páchateľ potrestá, ak spôsobí činom uvedeným v odseku 1 škodu veľkého rozsahu. 

§ 233
Neoprávnený zásah do práva k domu, bytu alebo k nebytovému priestoru

	(1) Kto protiprávne obsadí alebo užíva dom, byt alebo nebytový priestor iného, alebo kto oprávnenej osobe v užívaní domu, bytu alebo nebytového priestoru neoprávnene bráni, hoci bol v posledných dvoch rokoch za obdobný čin odsúdený alebo postihnutý, potrestá sa odňatím slobody až na dva roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	z osobitného motívu.

§ 234
Neoprávnené vyrobenie a používanie elektronického platobného prostriedku 
alebo inej platobnej karty

	(1) Kto neoprávnene vyrobí, pozmení, alebo si obstará elektronický platobný prostriedok alebo inú platobnú kartu alebo predmet spôsobilý plniť jej funkciu, potrestá sa odňatím slobody až na dva roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	z osobitného motívu. 

§ 235
Neoprávnené vyrobenie a obstaranie telefónnej karty

	(1) Kto neoprávnene vyrobí alebo pozmení telefónnu kartu alebo predmet spôsobilý plniť jej funkciu v úmysle zadovážiť sebe alebo inému neoprávnený prospech alebo v tomto úmysle si ich obstará, potrestá sa odňatím slobody až na dva roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	z osobitného motívu.

§ 236
Podvod

(1) Kto na škodu cudzieho majetku seba alebo iného obohatí tým, že uvedie niekoho do omylu alebo využije niečí omyl a spôsobí tak na cudzom majetku nepatrnú škodu, potrestá sa odňatím slobody až na dva roky.
 	(2) Odňatím slobody na šesť mesiacov až tri roky rokov sa páchateľ potrestá, ak spácha čin uvedený v odseku 1 
a) závažnejším spôsobom konania,
b) na chránenej osobe, 
      c) z osobitného motívu, alebo	
      d) ním  spôsobí malú škodu.
 	(3) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia, alebo
b)	ním spôsobí značnú škodu.
     (4) Odňatím slobody na päť rokov až dvanásť rokov sa páchateľ potrestá, ak spácha čin uvedeným v odseku 1 
a)	a spôsobí ním škodu veľkého rozsahu, alebo
b)	za krízovej situácie.

§ 237
Úverový podvod

(1) Kto vyláka od iného úver alebo záruku na úver tým, že ho uvedie do omylu v otázke splnenia podmienok na poskytnutie úveru alebo na splácanie úveru, a tak mu spôsobí nepatrnú škodu, potrestá sa odňatím slobody až na tri roky.
 	(2) Odňatím slobody na jeden rok až päť rokov sa páchateľ potrestá, ak ako zamestnanec, člen, zástupca alebo iná osoba oprávnená konať za toho, kto úver poskytuje, umožní získať úver tomu, o kom vie, že nespĺňa podmienky určené na jeho poskytnutie.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2 
a)	závažnejším spôsobom konania,
b)	z osobitného motívu, alebo
c)	ním spôsobí malú škodu.  
(4) Odňatím slobody na tri až desať rokov sa páchateľ potrestá, ak spácha čin uvedený v odseku 1 alebo 2 
a) ako člen nebezpečného zoskupenia, alebo
b) ním spôsobí značnú škodu.
(5) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 alebo 2 
a) ako člen nebezpečného zoskupenia,
            b) a spôsobí ním škodu veľkého rozsahu, alebo
            c) za krízovej situácie. 

§ 238
Poisťovací podvod

(1) Kto vyláka od iného poistné plnenie tým, že ho uvedie do omylu v otázke splnenia podmienok na jeho poskytnutie, a tak mu spôsobí nepatrnú škodu, potrestá sa odňatím slobody na šesť mesiacov až tri roky.
(2) Odňatím slobody na jeden až päť rokov sa páchateľ potrestá, ak  ako zamestnanec, člen, zástupca alebo iná osoba oprávnená konať za toho, kto poistné plnenie poskytuje, napomáha získať poistné plnenie tomu, o kom vie, že nespĺňa podmienky určené na jeho poskytnutie.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania,
b)	z osobitného motívu, alebo
c)	ním spôsobí značnú škodu.
(4) Odňatím slobody na tri až desať rokov sa páchateľ potrestá, ak spácha čin uvedený v odseku 1 alebo 2 
a)	ako člen nebezpečného zoskupenia, alebo
b) ním spôsobí značnú škodu.
(5) Odňatím slobody na päť rokov až dvanásť rokov sa páchateľ potrestá, ak spácha čin uvedeným v odseku 1 alebo 2 
a) ako člen nebezpečného zoskupenia,
            b) a spôsobí ním škodu veľkého rozsahu, alebo 
            c) za krízovej situácie.

§ 239
Subvenčný podvod

 (1) Kto vyláka od iného dotáciu, subvenciu, príspevok alebo iné plnenie zo štátneho rozpočtu, rozpočtu verejnoprávnej inštitúcie, rozpočtu štátneho fondu, rozpočtu vyššieho územného celku alebo rozpočtu obce, ktorých poskytnutie alebo použitie je podľa zákona alebo iného právneho predpisu viazané na podmienky, ktoré nespĺňa, a to tým, že ho uvedie do omylu v otázke ich splnenia, potrestá sa odňatím slobody až na tri roky.
(2) Rovnako ak v odseku 1 sa potrestá kto oprávnene získanú dotáciu, subvenciu, príspevok alebo iné plnenie zo štátneho rozpočtu, rozpočtu verejnoprávnej inštitúcie, rozpočtu štátneho fondu, rozpočtu vyššieho územného celku alebo rozpočtu obce použije v rozsahu väčšom než malom na iný ako určený účel. 
(3) Odňatím slobody na jeden až päť rokov sa páchateľ potrestá, ak ako zamestnanec, člen, zástupca alebo iná osoba oprávnená konať za toho, kto dotáciu, subvenciu, príspevok alebo iné plnenie zo štátneho rozpočtu, rozpočtu verejnoprávnej inštitúcie, rozpočtu štátneho fondu, rozpočtu vyššieho územného celku alebo rozpočtu obce poskytuje, umožní získať dotáciu, subvenciu, príspevok alebo iné plnenie zo štátneho rozpočtu, rozpočtu verejnoprávnej inštitúcie, rozpočtu štátneho fondu, rozpočtu vyššieho územného celku alebo rozpočtu obce tomu, o kom vie, že nespĺňa podmienky určené na jeho poskytnutie, potrestá sa odňatím slobody na šesť mesiacov až tri roky.
(4) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2  
a)	závažnejším spôsobom konania,
b)	z osobitného motívu, alebo
c)	ním spôsobí značnú škodu. 
(5) Odňatím slobody na päť rokov až dvanásť rokov sa páchateľ potrestá, ak spácha čin uvedeným v odseku 1 alebo 2 
a)	ako člen nebezpečného zoskupenia,
b)	a spôsobí ním škodu veľkého rozsahu, alebo
c)	za krízovej situácie.

§ 240
Neoprávnené obohatenie

	(1) Kto na škodu cudzieho majetku seba alebo iného obohatí tým, že neoprávneným zásahom do technického alebo programového vybavenia počítača, automatu alebo iného podobného prístroja alebo technického zariadenia slúžiaceho na automatizované uskutočňovanie predaja tovaru, zmenu alebo výber peňazí, alebo na poskytovanie platených výkonov, služieb, informácií či iných plnení dosiahne, že tovar, služby alebo informácie získa bez požadovanej úhrady alebo peniaze získa neoprávnene, a spôsobí tým na cudzom majetku nepatrnú škodu,  potrestá sa odňatím slobody až na dva roky.
	(2) Odňatím slobody na šesť mesiacov až na tri roky sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ním spôsobí malú škodu. 
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 a spôsobí ním značnú škodu.  
(4) Odňatím  slobody  na  päť  rokov  až  dvanásť  rokov  sa  páchateľ potrestá, ak spácha čin uvedený v odseku 1 
a)	ako člen nebezpečného zoskupenia,  
b)	a spôsobí ním  škodu veľkého rozsahu, alebo
c)	za krízovej situácie.
	
§ 241
Podvodný úpadok

	(1) Kto úmyselne ako štatutárny orgán alebo prokurista právnickej osoby spôsobí úpadok právnickej osoby, v ktorej je štatutárnym orgánom alebo prokuristom, tým, že majetok tejto právnickej osoby čo aj len sčasti použije
a)	na založenie inej právnickej osoby alebo
b)	na získanie jej majetkovej účasti v inej právnickej osobe,
potrestá sa odňatím slobody až na tri roky.
(2) Rovnako ako v odseku 1 sa potrestá fyzická osoba, ktorá je podnikateľom, ak úmyselne spôsobí svoj úpadok tým, že svoj majetok použije čo aj len sčasti
a)	na založenie právnickej osoby alebo
b)	na získanie majetkovej účasti v právnickej osobe.
(3) Rovnako ako v odseku 1 sa potrestá prokurista fyzickej osoby, ktorá je podnikateľom, ak úmyselne spôsobí úpadok tejto fyzickej osoby tým, že jej majetok použije čo aj len sčasti
a)	na založenie právnickej osoby alebo
b)	na získanie jej majetkovej účasti v právnickej osobe.
(4) Odňatím slobody na jeden rok až päť rokov sa páchateľ potrestá, ak spácha čin uvedený v odsekoch 1, 2 alebo 3 
a) závažnejším spôsobom konania
b) škodu malú.  
(5) Odňatím slobody na dva roky až osem rokov sa páchateľ potrestá, ak spôsobí činom uvedeným v odsekoch 1, 2 alebo 3 značnú škodu alebo ním získa pre seba alebo iného značný prospech.	
(6) Odňatím slobody na päť až dvanásť rokov sa páchateľ potrestá, ak spôsobí činom uvedeným v odsekoch 1, 2 alebo 3
a)	inému úpadok alebo
b)	škodu veľkého rozsahu.  

§ 242
Zavinený úpadok

	(1) Kto ako štatutárny orgán alebo prokurista právnickej osoby spôsobí úpadok tejto právnickej osoby a vo väčšom rozsahu zmarí uspokojenie jej veriteľa tým, že
a)	bez zodpovedajúceho finančného krytia investuje do stratového obchodu alebo do obchodu, ktorý sa vymyká z rámca pravidelného podnikania právnickej osoby, v ktorej je štatutárnym orgánom alebo prokuristom,
b)	prijme alebo poskytne z hľadiska majetkových možností právnickej osoby, v ktorej je štatutárnym orgánom alebo prokuristom, neúmerne vysoký alebo nevýhodný úver,
c)	na škodu veriteľa právnickej osoby, v ktorej je štatutárnym orgánom alebo prokuristom, zničí, poškodí, daruje, zatají alebo inak odstráni čo aj len sčasti majetok tejto právnickej osoby,
d)	väčšiu časť príjmu z podnikania právnickej osoby, v ktorej je štatutárnym orgánom alebo prokuristom, použije na vlastnú osobnú spotrebu alebo
e)	príjem z podnikania právnickej osoby, v ktorej je štatutárnym orgánom alebo prokuristom, vloží čo aj len sčasti do lotérií, hier alebo stávok,
potrestá sa odňatím slobody až na tri roky.
(2) Rovnako ako v odseku 1 sa potrestá fyzická osoba, ktorá je podnikateľom, ak spôsobí svoj úpadok a vo väčšom rozsahu zmarí uspokojenie svojho veriteľa tým, že
a)	bez zodpovedajúceho finančného krytia investuje do stratového obchodu alebo do obchodu, ktorý sa vymyká z rámca jej pravidelného podnikania,
b)	prijme alebo poskytne z hľadiska svojich majetkových možností neúmerne vysoký alebo nevýhodný úver,
c)	na škodu svojho veriteľa zničí, poškodí, daruje, zatají alebo inak odstráni čo aj len sčasti svoj majetok, 
d)	väčšiu časť príjmu z podnikania použije na nadmernú osobnú spotrebu alebo
e)	príjem z podnikania vloží čo aj len sčasti do lotérií, hier alebo stávok.
(3) Rovnako ako v odseku 1 sa potrestá prokurista fyzickej osoby, ktorá je podnikateľom, ak spôsobí úpadok tejto fyzickej osoby a vo väčšom rozsahu zmarí uspokojenie jej veriteľa tým, že
a)	bez zodpovedajúceho finančného krytia investuje do stratového obchodu alebo do obchodu, ktorý sa vymyká z rámca jej pravidelného podnikania, 
b)	prijme alebo poskytne z hľadiska jej majetkových možností neúmerne vysoký alebo nevýhodný úver,
c)	na škodu jej veriteľa zničí, poškodí, daruje, zatají alebo inak odstráni čo aj len sčasti jej majetok,
d)	väčšiu časť príjmu z podnikania tejto fyzickej osoby použije na vlastnú osobnú spotrebu alebo
e)	príjem z podnikania tejto fyzickej osoby vloží čo aj len sčasti do lotérií, hier alebo stávok.
(4) Rovnako ako v odseku 1 sa potrestá, kto ako štatutárny orgán alebo prokurista právnickej osoby koná spôsobom uvedeným v odseku 1 písm. a) až e), a úpadok právnickej osoby, v ktorej je štatutárnym orgánom alebo prokuristom, bol odvrátený len poskytnutím príspevku alebo iným opatrením orgánu štátu, územnej samosprávy alebo verejnoprávnej inštitúcie, ku ktorým neboli tieto orgány povinné.
(5) Odňatím slobody na jeden rok až päť rokov sa páchateľ potrestá, ak spôsobí činom uvedeným v odsekoch 1, 2 alebo 3 značnú škodu.  
(6) Odňatím slobody na dva roky až osem rokov sa páchateľ potrestá, ak spôsobí činom uvedeným v odsekoch 1, 2 alebo 3 
a)	inému úpadok alebo
b)	škodu veľkého rozsahu.  

§ 243
Prevádzkovanie nepoctivých hier a stávok

	(1) Kto prevádzkuje peňažnú alebo inú podobnú hru alebo stávku, ktorej pravidlá nezaručujú rovnaké možnosti výhry všetkým účastníkom, potrestá sa odňatím slobody až na päť rokov.
	(2) Odňatím slobody na tri až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ním spôsobí malú škodu.   
           (3) Odňatím slobody na päť rokov až pätnásť rokov sa páchateľ potrestá, ak spácha čin uvedený v odseku 1 a spôsobí ním značnú škodu.  
(3) Odňatím slobody na desať rokov až dvadsať rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia, alebo
b) ním spôsobí  škodu veľkého rozsahu.  

§ 244
Nepovolená prevádzka lotérií a iných podobných hier

(1) Kto bez povolenia prevádzkuje lotériu alebo inú podobnú hru, potrestá sa odňatím slobody až na päť rokov.
(2) Odňatím slobody na tri až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ním spôsobí malú škodu.  
(2) Odňatím slobody na päť rokov až  pätnásť rokov sa páchateľ potrestá ak spácha čin, uvedený v odseku 1 a spôsobí ním značnú škodu.   
(3) Odňatím slobody na desať rokov až dvadsať rokov sa páchateľ potrestá, ak spácha čin uvedený v odseku 1 
a)	a spôsobí ním škodu veľkého rozsahu, alebo
b)	ak spácha taký čin ako člen nebezpečného zoskupenia.

Podielnictvo
§ 245

(1) Kto ukryje, na seba alebo iného prevedie, prenajme alebo príjme ako zálohu
a)	vec, ktorá bola získaná trestným činom spáchaným inou  osobou, alebo
b)	to, čo za takú vec bolo zadovážené,
potrestá sa odňatím slobody až na tri roky. 
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, 
c)	získa ním malý prospech, alebo
d)	použije takúto vec na podnikateľskú činnosť.
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 a získa ním pre seba alebo pre iného značný prospech
	(4) Odňatím slobody na desať až dvadsať rokov sa páchateľ potrestá, ak spácha čin uvedený v odseku 1
(a) ako člen nebezpečného zoskupenia, alebo
      (b) ním získa pre seba alebo pre iného prospech veľkého rozsahu.

§ 246

(1) Kto ukryje alebo na seba alebo iného prevedie z nedbanlivosti vec malej hodnoty, ktorá bola získaná trestným činom spáchaným inou osobou, potrestá sa odňatím slobody až na jeden rok.
	(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu,
c)	a získa ním malý prospech, alebo
d)	ak inému umožní zastrieť pôvod alebo zistenie pôvodu veci získanej trestnou činnosťou spáchanou na území Slovenskej republiky alebo v cudzine,
	(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	vo vzťahu k veciam pochádzajúcim z obchodu s omamnými, psychotropnými, jadrovými alebo vysokorizikovými chemickými látkami, alebo z iného obzvlášť závažného trestného činu, alebo
b)	ak získa takým činom značný prospech.
	(4) Odňatím slobody na päť rokov až dvanásť rokov sa páchateľ potrestá, ak spácha čin uvedeným v odseku 1 a získa ním prospech veľkého rozsahu.

Legalizácia príjmu z trestnej činnosti
§ 247

(1) Kto príjem alebo iný majetok z trestného činu, 
a)	prevedie na seba alebo iného, požičia, vypožičia, predisponuje v banke, dovezie, prevezie, privezie, premiestni, prenajme alebo inak sebe alebo inému zadováži, alebo
b)	drží, uschováva, ukrýva, užíva, spotrebuje, zničí, zmení alebo poškodí, 
v úmysle zatajiť existenciu takého príjmu alebo veci, zakryť ich pôvod v trestnom čine, ich určenie či použitie na spáchanie trestného činu, zmariť ich zaistenie na účely trestného konania alebo ich prepadnutie alebo zhabanie, potrestá sa odňatím slobody až na jeden rok až päť rokov.
 (2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
(a) závažnejším spôsobom konania,
(b) z osobitného motívu, alebo
	(c) ak ním získa pre seba alebo pre iného malý prospech.  
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 
a)	ako verejný činiteľ, alebo
b)	ak ním získa značný prospech.
(4) Odňatím slobody na desať až dvadsať rokov sa páchateľ potrestá, ak spácha čin uvedený v odseku 1 
a)	vo vzťahu k veciam pochádzajúcim z obchodu s omamnými, psychotropnými, jadrovými alebo vysokorizikovými chemickými  látkami, alebo z iného obzvlášť závažného trestného činu, 
b)	ak takým činom získa pre seba alebo iného prospech veľkého rozsahu, alebo
c)	ako člen nebezpečného zoskupenia.
 
§ 248

(1)  Kto neoznámi alebo neohlási
a)	skutočnosti nasvedčujúce tomu, že iný spáchal trestný čin legalizácie príjmu z trestnej činnosti podľa § 242, alebo
b)	neobvyklú obchodnú operáciu 
napriek tomu, že taká povinnosť mu vyplýva z jeho zamestnania, povolania, postavenia alebo funkcie, potrestá sa odňatím slobody  na dva roky až osem rokov. 
(2) Čin uvedený v odseku 1 nie je trestný, ak páchateľ nemohol oznámenie alebo ohlásenie urobiť bez toho, že by seba alebo blízku osobu neuviedol do nebezpečenstva trestného stíhania.  

§ 249
Úžera

	(1) Kto, zneužívajúc niečiu tieseň, neskúsenosť alebo rozumovú slabosť alebo niečie rozrušenie, dá sebe alebo inému poskytnúť alebo sľúbiť plnenie, ktorého hodnota je k hodnote vzájomného plnenia v hrubom nepomere, alebo kto takú pohľadávku uplatní alebo v úmysle uplatniť ju na seba prevedie, potrestá sa odňatím slobody až na dva roky.
	(2) Odňatím slobody na jeden rok až päť rokov sa páchateľ potrestá, ak spácha čin  uvedený v odseku 1 
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	ak ním spôsobí malú škodu.  
(3) Odňatím slobody na tri roky až desať rokov sa páchateľ potrestá, ak spácha čin
uvedený v odseku 1
a)	ako člen nebezpečného zoskupenia, alebo
b)	ak ním spôsobí značnú škodu.  
(4) Odňatím slobody na osem až pätnásť rokov sa páchateľ potrestá, ak  spácha čin uvedený v odseku 1 a spôsobí ním škodu veľkého rozsahu.  
         
§ 250
Zatajenie veci

 (1) Kto si prisvojí cudziu vec malej hodnoty, ktorá sa dostala do jeho moci nálezom, omylom alebo inak bez privolenia oprávnenej osoby, potrestá sa odňatím slobody až na jeden rok.
 (2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1 a spôsobí ním značnú škodu.  

Porušovanie povinnosti pri správe cudzieho majetku
§ 251

	(1) Kto inému spôsobí nepatrnú škodu tým, že poruší zákonom alebo na základe zákona ustanovenú povinnosť alebo povinnosť uloženú právoplatným rozhodnutím súdu alebo vyplývajúcu zo zmluvy, opatrovať alebo spravovať cudzí majetok, potrestá sa odňatím slobody až na dva roky.
	(2) Odňatím slobody na  jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	voči chránenej osobe, 
c)	z osobitného motívu, alebo
d)	ním spôsobí malú škodu.  
	(3) Odňatím slobody na dva roky až desať rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia, alebo
b) a spôsobí ním značnú škodu.  
	(4) Odňatím slobody na osem rokov až pätnásť rokov sa páchateľ potrestá, ak spôsobí činom uvedeným v odseku 1 škodu veľkého rozsahu.  

§ 252

	Kto z nedbanlivosti inému spôsobí značnú škodu tým, že poruší zákon alebo na základe zákona ustanovenú povinnosť alebo povinnosť uloženú právoplatným rozhodnutím súdu opatrovať alebo spravovať cudzí majetok, potrestá sa odňatím slobody až na dva roky.
§ 253
Poškodzovanie veriteľa

(1) Kto, čo aj len čiastočne, zmarí uspokojenie svojho veriteľa tým, že 
a)	zničí, poškodí, urobí neupotrebiteľnou, zatají, predá, vymení alebo inak odstráni čo aj len časť svojho majetku,
b)	zaťaží vec, ktorá je predmetom záväzku, alebo ju prenajme, 
c)	predstiera alebo uzná neexistujúce právo alebo záväzok, alebo postúpi svoju pohľadávku, alebo prevezme dlh iného, i keď na to nebol povinný ani oprávnený, alebo
d)	predstiera zmenšenie svojho majetku alebo jeho zánik, potrestá sa odňatím slobody až na dva roky.
(2) Rovnako ako v odseku 1 sa potrestá, kto, čo aj len čiastočne, zmarí uspokojenie veriteľa inej osoby tým, že 
a)	zničí, poškodí, urobí neupotrebiteľnou, zatají, predá, vymení, daruje alebo inak odstráni čo i len časť majetku dlžníka, alebo 
b)	na majetok dlžníka uplatní neexistujúce právo alebo pohľadávku.
(3) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 alebo 2 
a)	závažnejším spôsobom konania,
b)	z osobitného motívu, alebo
c)	a spôsobí ním malú škodu.  
(4) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 
a)	a spôsobí ním vážnu poruchu v podnikaní alebo hospodárení iného, alebo 
b)	značnú škodu.    
(5) Odňatím slobody na dva roky až osem rokov sa páchateľ potrestá, ak spôsobí činom uvedeným v odseku 1 alebo 2
a)	inému úpadok, alebo 
b)	škodu veľkého rozsahu.  

§ 254
Zvýhodňovanie veriteľa

	(1) Kto ako dlžník, ktorý nie je schopný plniť svoje splatné záväzky, zmarí, hoci aj len čiastočne, uspokojenie svojho veriteľa tým, že zvýhodní iného veriteľa, potrestá sa odňatím slobody až na dva roky.
	(2) Odňatím slobody na šesť mesiacov až tri roky sa páchateľ potrestá, ak spôsobí činom uvedeným v odseku 1 značnú škodu.
	(3) Odňatím slobody na dva roky až osem rokov sa páchateľ potrestá, ak spôsobí činom uvedeným v odseku 1 škodu veľkého rozsahu. 

§ 255
Machinácie v súvislosti s konkurzným a vyrovnacím konaním

(1) Kto ako konkurzný veriteľ v súvislosti s hlasovaním o nútenom vyrovnaní alebo ako veriteľ v súvislosti s hlasovaním na vyrovnacom pojednávaní príjme alebo si dá sľúbiť majetkový alebo iný prospech, potrestá sa odňatím slobody na šesť mesiacov a tri roky.
	(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo 
c)	a veriteľovi v súvislosti s hlasovaním za súhlas s vyrovnaním poskytne alebo sľúbi majetkový alebo iný prospech.

Marenie konkurzného alebo vyrovnacieho konania
§ 256

	(1) Kto ako dlžník, úpadca alebo ako člen štatutárneho orgánu dlžníka alebo úpadcu marí konkurzné konanie alebo vyrovnacie konanie tým, že 
a)	nesplní povinnosť uloženú mu zákonom o konkurze a vyrovnaní, alebo
b)	uvedie nepravdivé údaje v zozname aktív a pasív,
potrestá sa odňatím slobody na šesť mesiacov až päť rokov.
	(2) Odňatím slobody na dva až desať rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	z osobitného motívu.

§ 257

	(1) Kto marí konkurzné konanie tým, že 
a)	zatají vec patriacu do konkurznej podstaty, 
b)	znemožní, aby sa vec patriaca do konkurznej podstaty zapísala a odhadla,
c)	nevydá vec patriacu do konkurznej podstaty alebo 
d)	zadrží, sfalšuje alebo zničí zaznamenané informácie o majetku alebo finančných aktivitách dlžníka, 
potrestá sa odňatím slobody až na dva roky.
(2) Odňatím slobody na šesť mesiacov až päť rokov sa páchateľ potrestá, ak spácha  čin uvedený v odseku 1 
a) závažnejším spôsobom konania, 
b) a spôsobí ním značnú škodu.
	(3) Odňatím slobody na dva roky až desať rokov sa páchateľ potrestá, ak spôsobí činom uvedeným v odseku 1 škodu veľkého rozsahu.

Poškodzovanie cudzej veci
§ 258

	(1) Kto zničí, poškodí alebo urobí neupotrebiteľnou cudziu vec a spôsobí tak na cudzom majetku nepatrnú škodu, potrestá sa odňatím slobody až na jeden rok. 
	(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	na veci chránenej osoby, 
c)	z osobitného motívu, alebo
d)	ním spôsobí malú škodu.
	(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	ako člen nebezpečného zoskupenia,
b)	na veci, ktorá požíva ochranu podľa osobitných predpisov, alebo
c)	ním spôsobí značnú škodu. 
(4) Odňatím slobody na päť rokov až desať rokov sa páchateľ potrestá, ak spácha čin uvedený v odseku 1 a spôsobí ním škodu veľkého rozsahu. 

§ 259

	(1) Kto poškodí cudziu vec tým, že ju postrieka, pomaľuje, popíše farbou alebo inou látkou, potrestá sa odňatím slobody až na jeden rok.
	(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, alebo
c)	ním spôsobí malú škodu.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	na veci, ktorá požíva ochranu podľa osobitného predpisu, alebo
b)	ním spôsobí značnú škodu.
(4) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 a spôsobí ním škodu veľkého rozsahu.

§ 260
Poškodenie a zneužitie záznamu na nosiči informácií
                                                  
(1) Kto v úmysle spôsobiť inému škodu alebo inú ujmu alebo zadovážiť sebe alebo inému neoprávnený prospech získa neoprávnený prístup do počítačového systému, k inému nosiči informácií alebo jeho časti a 
a)	jeho informácie neoprávnene použije,
b)	také informácie  neoprávnene zničí, poškodí, vymaže, pozmení, potlačí alebo zníži ich kvalitu,
c)	urobí zásah do technického alebo programového vybavení počítača,
d)	vkladaním, prenášaním, poškodením, vymazaním, znížením kvality, pozmenením alebo potlačením počítačových dát marí funkčnosť počítačového systému alebo vytvára neautentické dáta s úmyslom, aby boli považované za autentické alebo aby sa s nimi takto na právne účely nakladalo,
  potrestá sa odňatím slobody na šesť mesiacov až tri roky.
	(2) Rovnako sa potrestá, kto 
a) prostredníctvom technických prostriedkov neoprávnene odpočúva neverejný prenos počítačových dát do počítačového systému, z neho alebo v rámci počítačového systému alebo
b) zaobstará alebo sprístupní počítačový program a iné zariadenia alebo počítačové hesla, prístupový kód alebo podobné údaje umožňujúce prístup do celého počítačového systému alebo do jeho časti za účelom spáchania činov uvedených v odseku 1.
	(3) Odňatím slobody na jeden rok až päť rokov sa páchateľ potrestá,
a)	ak spácha čin uvedený v odseku 1 a 2 ako člen nebezpečného zoskupenia alebo
b)	ak spôsobí takým činom značnú škodu.
	(4) Odňatím slobody na dva roky až osem rokov sa páchateľ potrestá, ak spôsobí činom uvedeným v odseku 1 a 2 škodu veľkého rozsahu. 

§ 261
Zneužívanie vlastníctva

(1) Kto poškodí dôležitý kultúrny záujem alebo iný všeobecný záujem tým, že zničí, poškodí, urobí neupotrebiteľnou alebo zašantročí vlastnú vec, ktorá požíva ochranu podľa osobitných predpisov, potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a) závažnejším spôsobom konania, alebo
b) ním spôsobí malú škodu.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	z osobitného motívu, alebo
b)	ním spôsobí značnú škodu.
(4) Odňatím slobody na päť rokov až desať rokov sa páchateľ potrestá, ak spácha čin uvedený v odseku 1 a spôsobí ním škodu veľkého rozsahu alebo iný obzvlášť závažný následok.

§ 262
Poškodzovanie a znehodnocovanie kultúrneho dedičstva

(1) Kto bez povolenia vykonáva archeologický výskum alebo výkopy na území s archeologickými nálezmi, potrestá sa odňatím slobody až na šesť mesiacov.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, alebo
c) ak si prisvojí vec, ktorá je archeologickým nálezom a spôsobí tým malú škodu. 
	(3) Odňatím slobody na dva roky  až osem rokov sa páchateľ potrestá, ak spácha čin uvedený v odseku 1  
a) ako člen nebezpečného zoskupenia, alebo
b) si prisvojí vec, ktorá je archeologickým nálezom a spôsobí tým značnú škodu.
	(4) Odňatím slobody na päť rokov až desať rokov sa páchateľ potrestá, ak spácha čin uvedený v odseku 1
a) a prisvojí si vec, ktorá je archeologickým nálezom a spôsobí tým škodu veľkého rozsahu,
b) archeologický nález neoprávnene vyvezie mimo územia Slovenskej republiky a spôsobí tým škodu veľkého rozsahu, alebo
c) za krízovej situácie.

§ 263
Osobitné ustanovenie o trestnej zodpovednosti právnických osôb

	Za trestné činy uvedené v tejto hlave sú trestnej zodpovedné aj právnické osoby.

ŠIESTA  HLAVA

TRESTNÉ ČINY HOSPODÁRSKE

P r v ý  o d d i e l

Trestné činy ohrozujúce trhové hospodárstvo

§ 264
Zneužitie účasti na hospodárskej súťaži

 	(1) Kto zneužije účasť na hospodárskej súťaži tým, že
a)	nekalou súťažou v hospodárskom styku alebo v rozpore so zvyklosťami súťaže poškodí dobrú povesť alebo rozvoj  podniku súťažiteľa, alebo
b)	v rozpore so zákonom o ochrane hospodárskej súťaže uzatvorí alebo sa podieľa na uzatvorení dohody,  ktorá je zakázaná alebo
c)	konaním, ktoré je v rozpore s týmto zákonom, spôsobí inému súťažiteľovi značnú škodu,   ohrozí chod alebo rozvoj jeho podniku,
potrestá sa odňatím slobody až na tri roky.
(2) Odňatím slobody na jeden rok až šesť rokov sa páchateľ potrestá, ak spácha čin uvedený v odseku 1 písmeno a) alebo b) 
a)	závažnejším spôsobom konania,
b)	z osobitného motívu,
c)	a spôsobí ním úpadok podniku iného súťažiteľa, alebo
d)	ním spôsobí škodu veľkého rozsahu.  

§ 265
Neoprávnené podnikanie

(1) Kto neoprávnene vo malom rozsahu poskytuje služby alebo vykonáva výrobné alebo iné zárobkové podnikanie, potrestá sa odňatím slobody až na jeden rok.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, 
c)	tým, že použije iného ako pracovnú silu, alebo
d)	získa malý prospech.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 a spôsobí ním značnú škodu.  
(4) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a) ako člen nebezpečného zoskupenia, alebo
b) ním spôsobí škodu veľkého rozsahu.  

§ 266
Neoprávnené obchodovanie s devízovými hodnotami

(1) Kto neoprávnene obchoduje s devízovými hodnotami
a)	vo malom rozsahu, alebo
b)	bol za taký alebo obdobný čin  v posledných dvoch rokoch odsúdený alebo v poslednom roku  za neoprávnenú kúpu, predaj alebo výmenu devízových  hodnôt postihnutý,
potrestá sa odňatím slobody až na dva roky. 
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	ak bol za taký alebo obdobný čin v posledných dvoch rokoch potrestaný alebo z výkonu trestu odňatia slobody uloženého za taký alebo obdobný čin v posledných dvoch rokoch prepustený, alebo
c)	ak získa takým činom značný prospech.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a ) a získa ním prospech veľkého rozsahu, alebo
b) za krízovej situácie.

§ 267
Nepovolená výroba liehu

(1) Kto bez povolenia vo väčšom množstve páli alebo inak vyrába lieh alebo kto lieh bez povolenia vyrobený vo väčšom množstve prechováva alebo uvádza do obehu, potrestá sa, ak nejde o čin prísnejšie trestný, odňatím slobody až na dva roky.
(2) Rovnako sa potrestá, kto neoprávnene vyhotoví alebo prechováva zariadenie na výrobu liehu.

§ 268
Porušovanie predpisov o obehu tovaru v styku s cudzinou

(1) Kto vo malom rozsahu ohrozí všeobecný záujem tým, že poruší zákaz alebo obmedzenie dovozu, vývozu alebo prevozu tovaru, potrestá sa odňatím slobody až na dva roky.
(2) Kto v značnom rozsahu skráti alebo nezaplatí clo alebo inú platbu vyberanú podľa zákona pri dovoze tovaru, potrestá sa odňatím slobody na šesť mesiacov až tri roky.
 (3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 
a)	najmenej s dvoma osobami, alebo 
b)	a spôsobí ním malú škodu.
(4) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2 
a) závažnejším spôsobom konania, alebo
b) ním spôsobí značnú škodu alebo iný obzvlášť závažný následok.
(5) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 alebo 2
a) ako člen nebezpečného zoskupenia., alebo
b) ním spôsobí škodu veľkého rozsahu.

Porušovanie predpisov
o nakladaní s kontrolovaným tovarom a technológiami
§ 269

 	(1) Kto poruší zákaz alebo obmedzenie týkajúce sa nakladania s tovarom a technológiami kontrolovanými podľa osobitných predpisov 1), potrestá sa odňatím slobody až na tri roky.
(2) Kto bez povolenia vyvezie tovar alebo technológie kontrolované podľa osobitných predpisov, alebo ich prevedie na cudzí štát alebo na organizáciu, ktorá má sídlo v cudzine, alebo na cudzieho činiteľa, potrestá sa odňatím slobody na tri roky až osem rokov.

§ 270

(1) Kto poruší alebo nesplní dôležitú povinnosť svojho zamestnania, povolania, postavenia alebo svojej funkcie a spôsobí tým, že sa neoprávnene vydá povolenie na nakladanie s tovarom a technológiami kontrolovanými podľa osobitných predpisov 1) alebo že taký tovar unikne z evidencie, potrestá sa odňatím slobody až na tri roky.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku l
a)	a v dôsledku toho sa tovar dostal do cudziny, 
b)	v úmysle získať značný prospech, alebo
c)	ak ním spôsobí značnú škodu alebo inú značnú ujmu.
(3) Odňatím slobody na tri roky až osem rokov sa páchateľ potrestá, ak spácha čin uvedený v odseku 1
a)	v spojení s nebezpečným zoskupením,
b)	v úmysle získať prospech veľkého rozsahu, alebo
c)	ak ním spôsobí škodu veľkého rozsahu alebo inú ujmu veľkého rozsahu.
            
§ 271

(1) Kto dosiahne na základe nepravdivého alebo neúplného údaja vydanie dokladu potrebného pre orgány kontrolujúce tovar a technológie podľa osobitných predpisov 1), potrestá sa odňatím slobody až na dva roky.
(2) Rovnako ako v odseku 1 sa potrestá, kto podklady potrebné pre evidenciu tovaru a technológií kontrolovaných podľa osobitných predpisov 1) zničí, poškodí, urobí neupotrebiteľnými, zatají alebo evidenciu nevedie, alebo kto urobí zásah do technického alebo programového vybavenia počítača, v ktorom sa vedie evidencia tohto tovaru a technológií.

Ohrozenie devízového hospodárstva
§ 272

(1) Kto spôsobí devízovému hospodárstvu malú škodu tým,  že koná proti predpisom o devízovom hospodárstve, potrestá sa odňatím slobody na šesť mesiacov až tri roky.
  (2) Odňatím slobody na jeden rok až šesť rokov sa páchateľ potrestá, ak spácha čin uvedený v odseku 1
a)závažnejším spôsobom konania, alebo
b) ním spôsobí značnú škodu.
(3) Odňatím slobody na tri až desať rokov sa páchateľ potrestá, ak spácha čin uvedeným v odseku 1
a)	ako člen nebezpečného zoskupenia, 
b)	a spôsobí ním škodu veľkého rozsahu, alebo
c)	za krízovej situácie.

§ 273

(1) Kto pri predaji peňažných prostriedkov v cudzej mene alebo platobných dokumentov znejúcich na cudziu menu uvedie nepravdivé údaje a získa tým pre seba alebo iného neoprávnene výhodu, potrestá sa odňatím slobody až na dva roky.
(2) Rovnako sa potrestá, kto v úmysle spôsobiť devízovému hospodárstvu malú škodu dosiahne na základe nepravdivého alebo neúplného údaja pre seba alebo pre iného povolenie alebo doklad potrebný podľa devízových predpisov.

D r u h ý   o d d i e l
Trestné činy proti hospodárskej disciplíne

§ 274
Skresľovanie údajov hospodárskej a obchodnej evidencie

(1) Kto v úmysle zabezpečiť sebe alebo inému neoprávnené výhody uvedie nepravdivé alebo hrubo skresľujúce údaje alebo zatají povinné údaje o závažných skutočnostiach vo výkaze, v hlásení, vo vstupných údajoch vkladaných do počítača alebo v iných podkladoch slúžiacich na
a)	kontrolu hospodárenia,
b)	štatistické zisťovanie,
c)	kontrolu použitia dotácie, subvencie alebo iného plnenia  zo štátneho rozpočtu, z rozpočtu verejnoprávnej inštitúcie, z rozpočtu štátneho fondu, z rozpočtu vyššieho územného celku alebo z rozpočtu obce, 
d)	určenie ceny majetku alebo kurzu cenného papiera pri jeho prevode alebo prechode na inú osobu,
e)	konkurz a vyrovnanie,
f)	evidenciu zamestnancov, alebo
g)	zápis do obchodného registra, alebo na zápis do registra podľa osobitného predpisu,
potrestá sa odňatím slobody na šesť mesiacov až tri roky.
(2) Rovnako ako v odseku 1 sa potrestá, kto v úmysle uvedenom v odseku 1
a)	urobí zásah do technického alebo programového vybavenia  počítača, alebo
b)	podklady uvedené v odseku 1 zničí, poškodí, urobí  neupotrebiteľnými alebo nevedie.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania, alebo
b)	z osobitného motívu.
(4) Rovnako ako v odseku 3 sa páchateľ potrestá, ak spácha čin uvedený v odseku 1 alebo 2,
a)	a spôsobí obzvlášť závažnú poruchu v chode národného hospodárstva  alebo iný obzvlášť závažný následok, alebo
b)	spôsobí škodu veľkého rozsahu.

Poškodzovanie finančných záujmov Európskych spoločenstiev
§ 275

	(1) Kto použije alebo predloží falšovaný, nesprávny alebo neúplný výkaz alebo doklad, alebo neposkytne povinné údaje, alebo použije prostriedky zo všeobecného rozpočtu Európskych spoločenstiev, z rozpočtu spravovaného Európskymi spoločenstvami alebo v zastúpení Európskych spoločenstiev na iný účel, ako boli pôvodne určené, a tým umožní spôsobenie sprenevery, alebo protiprávne zadržanie prostriedkov z uvedeného rozpočtu, potrestá sa odňatím slobody na šesť mesiacov až tri roky.
	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, alebo
c)	ním spôsobí malú škodu.
(3) Odňatím slobody na dva roky až osem rokov sa páchateľ potrestá, ak spácha čin
uvedený v odseku 1 a spôsobí ním značnú škodu.
	(4) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1
a)	ako člen nebezpečného zoskupenia, alebo
b)	ním spôsobí škodu veľkého rozsahu.
	
§ 276

	(1) Kto z nedbanlivosti poškodí finančné záujmy Európskych spoločenstiev konaním uvedeným v § 275 ods. 1, potrestá sa odňatím slobody až na jeden rok.
	(2) Odňatím slobody až na tri roky sa páchateľ potrestá, ak spácha čin uvedený v odseku 1 a spôsobí ním značnú škodu.

§ 277

	(1) Kto poruší alebo nesplní povinnosť vyplývajúcu z jeho zamestnania, povolania, postavenia alebo funkcie v riadení alebo kontrole činnosti osôb ním riadených, a tým umožní spáchanie trestného činu podľa § 275 ods. 1, potrestá sa odňatím slobody až na dva roky.
	(2) Odňatím slobody na česť mesiacov až tri roky sa páchateľ potrestá, ak spácha čin uvedený v odseku 1 a spôsobí ním značnú škodu.
	(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 a spôsobí ním škodu veľkého rozsahu. 

§ 278
Ohrozenie obchodného tajomstva,
bankového tajomstva a daňového tajomstva

(1) Kto vyzvedá obchodné tajomstvo, bankové tajomstvo alebo daňové tajomstvo v úmysle vyzradiť ho nepovolanej osobe, alebo kto obchodné tajomstvo, bankové tajomstvo alebo daňové tajomstvo nepovolanej osobe úmyselne vyzradí, potrestá sa odňatím slobody až na dva roky.
(2) Kto obchodné tajomstvo, bankové tajomstvo alebo daňové tajomstvo vyzvedá v úmysle vyzradiť ho do cudziny, alebo kto obchodné tajomstvo alebo bankové tajomstvo alebo daňové tajomstvo úmyselne do cudziny vyzradí, potrestá sa odňatím slobody na jeden rok až päť rokov.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2 
a)	závažnejším spôsobom konania,
b)	z osobitného motívu, alebo
c)	ním spôsobí značnú škodu.  
(4) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 alebo 2 
a)	ako člen nebezpečného zoskupenia, 
b)	a spôsobí ním škodu veľkého rozsahu, alebo
c)   za krízovej situácie.

§ 279
Porušovanie záväzných pravidiel hospodárskeho styku

(1) Kto v úmysle zabezpečiť sebe alebo inému v značnom rozsahu neoprávnené výhody poruší závažným spôsobom pravidlá hospodárskeho styku ustanovené všeobecne záväzným právnym predpisom, potrestá sa odňatím slobody až na dva roky.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ním spôsobí vážnu poruchu v hospodárskej činnosti alebo vážnu poruchu v zásobovaní, alebo skrátenie príjmu štátu v značnom rozsahu.
(3) Odňatím slobody na tri roky až osem rokov sa páchateľ potrestá, ak spácha čin uvedený v odseku 1 
a)	v spojení s nebezpečným zoskupením, alebo
b)	ním spôsobí obzvlášť závažný následok v hospodárskej činnosti alebo obzvlášť závažnú poruchu v zásobovaní, alebo skrátení príjmov štátu vo veľkom rozsahu.

§ 280
Zneužívanie informácií v obchodnom styku

 	(1) Kto v úmysle zadovážiť sebe alebo inému výhodu alebo prospech neoprávnene použije informáciu dosiaľ nie verejne prístupnú, ktorú získal z dôvodu svojho zamestnania, povolania, postavenia alebo svojej funkcie a ktorej zverejnenie podstatne ovplyvňuje rozhodovanie v obchodnom styku, a uskutoční alebo dá podnet na uskutočnenie zmluvy alebo operácie na organizovanom trhu cenných papierov alebo tovaru, potrestá sa odňatím slobody až na tri roky.
(2) Rovnako sa potrestá, kto ako pracovník, člen orgánu, spoločník, podnikateľ alebo účastník na podnikaní dvoch alebo viacerých podnikov alebo organizácií s rovnakým alebo podobným predmetom činnosti v úmysle uvedenom v odseku 1 uzavrie alebo dá popud na uzavretie zmluvy na úkor jednej alebo viacerých z nich.        
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania,
b)	z osobitného motívu, alebo
c)	ním spôsobí značnú škodu.  
(4) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1 alebo 2 
a)	v spojení s nebezpečným zoskupením, alebo
b)	ním spôsobí škodu veľkého rozsahu.

Machinácie pri verejnej súťaži a verejnej dražbe
§ 281

 (1) Kto v súvislosti s verejnou súťažou alebo verejnou dražbou v úmysle spôsobiť inému škodu alebo zadovážiť sebe alebo inému prospech dojedná niektorému súťažiteľovi alebo účastníkovi dražby  prednosť alebo výhodnejšie podmienky na úkor iných  súťažiteľov,  potrestá sa odňatím slobody na šesť mesiacov až tri roky.
(2) Odňatím slobody na dva roky až osem rokov sa  páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu,
c)	ako vyhlasovateľ alebo usporiadateľ verejnej súťaže alebo verejnej dražby, člen privatizačnej komisie, licitátor, 
d)	a žiada, prijme alebo si dá sľúbiť majetkový alebo iný prospech, alebo
e)	ním spôsobí značnú škodu.  
(3) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1
a)	v spojení s nebezpečným zoskupením, alebo
b)	ním spôsobí škodu veľkého rozsahu.  

§ 282

Kto sa dopustí machinácií v súvislosti s verejnou súťažou tým, že
a)	závažnejším spôsobom konania prinúti iného, aby sa zdržal účasti na súťaži,
b)	inému poskytne, ponúkne alebo sľúbi majetkový alebo iný  prospech za to, že sa zdrží účasti na súťaži, alebo
c)	žiada alebo prijme majetkový alebo iný prospech za to, že  sa zdrží účasti na súťaži, 
potrestá sa odňatím slobody na jeden rok až päť rokov.

§ 283

Kto sa dopustí machinácií v súvislosti s verejnou dražbou veci tým, že
a)	závažnejším spôsobom konania prinúti iného, aby sa zdržal účasti na podávaní návrhov  pri dražbe,
b)	inému poskytne, ponúkne alebo sľúbi majetkový alebo iný  prospech za to, že sa zdrží podávania návrhov pri dražbe,  alebo
c)	žiada alebo prijme majetkový alebo iný prospech za to, že  sa zdrží podávania návrhov pri dražbe,
potrestá sa odňatím slobody na jeden rok až päť rokov.

§ 284
Poškodzovanie spotrebiteľa

(1) Kto na cudzom majetku spôsobí nepatrnú škodu tým, že poškodzuje spotrebiteľov najmä tak, že ich
a)	klame na kvalite, množstve alebo hmotnosti tovaru alebo  na druhu, akosti a množstve poskytovaných výkonov,
b)	klamlivou reklamou nepravdivo uisťuje o vlastnostiach predávaných tovarov alebo poskytovaných  výkonov, alebo
c)	uvedie na trh výrobky, práce  alebo služby a zatají pritom ich  podstatné vady,
potrestá sa odňatím slobody na šesť mesiacov až tri roky.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	a získa ním značný prospech, alebo
c)	ak bol pre taký čin v posledných piatich rokoch odsúdený alebo z výkonu trestu odňatia slobody uloženého za taký čin prepustený.
(3) Odňatím slobody na päť až dvanásť rokov sa páchateľ potrestá, ak činom uvedeným v odseku 1 získa prospech veľkého rozsahu.

T r e t í    o d d i e l

Trestné činy proti mene a trestné činy daňové

§ 285
Falšovanie a pozmeňovanie peňazí
a cenných papierov

(1) Kto sebe alebo inému zadováži falšované peniaze alebo falšované cenné papiere alebo kto také peniaze alebo cenné papiere prechováva, potrestá sa odňatím slobody na dva roky až osem rokov.
     (2) Kto falšuje alebo pozmení peniaze, alebo kto falšuje alebo pozmení cenné papiere v úmysle dať ich ako pravé alebo ako peniaze alebo  cenné papiere vyššej hodnoty alebo kto falšované alebo pozmenené peniaze alebo falšovaného alebo pozmenené cenné papiere dá ako pravé, potrestá sa odňatím slobody na päť rokov až desať rokov.
(3) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1 alebo 2
a) závažnejším spôsobom konania, alebo
b) v značnom rozsahu.
(4) Odňatím slobody na desať až dvadsať rokov sa páchateľ potrestá, ak spácha čin uvedený v odseku 1 alebo 2
a) ako člen nebezpečného zoskupenia, alebo
b) vo veľkom rozsahu.

§ 286
Uvádzanie falšovaných a pozmenených peňazí
a cenných papierov

(1) Kto falšované alebo pozmenené peniaze, ktorými mu bolo platené ako pravými, dá ako pravé, potrestá sa odňatím slobody až na dva roky.
(2) Rovnako sa potrestá ten, kto použije falšované alebo pozmenené cenné papiere ako pravé.

§ 287
Výroba a držba falšovateľského náčinia

(1) Kto vyrobí, sebe alebo inému zadováži alebo prechováva nástroj alebo iný predmet alebo počítačový program spôsobilý na falšovanie alebo pozmeňovanie peňazí alebo ich ochranných prvkov, cenných papierov, verejných listín, úradných pečatí a úradných uzáverov alebo znakov, potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 pri výkone svojho povolania.

§ 288
Ohrozovanie obehu platných bankoviek a mincí v slovenskej mene

(1) Kto neoprávnene vyrobí alebo vydá náhradky tuzemských peňazí alebo kto také náhradky neoprávnene dáva do obehu, potrestá sa odňatím slobody až na šesť mesiacov.
(2) Rovnako sa potrestá, kto
a) bez zákonného dôvodu odmieta tuzemské peniaze, alebo
b) poškodzuje tuzemské peniaze.

§ 289
Falšovanie, pozmeňovanie a nedovolená výroba kolkových známok, poštových cenín,  nálepiek a poštových pečiatok

(1) Kto falšuje, pozmení alebo neoprávnene vyrobí kolkové známky, tuzemské alebo cudzozemské poštové ceniny, vrátane cenín stiahnutých z obehu, poštové nálepky alebo poštové pečiatky v úmysle spôsobiť inému škodu alebo zadovážiť sebe alebo inému neoprávnený prospech, alebo kto také známky, ceniny, nálepky alebo pečiatky uvádza do obehu alebo ich použije ako pravé, potrestá sa odňatím slobody až na jeden rok.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu, alebo
c)   ak ním získa značný prospech.  
  (3) Odňatím slobody na dva až osem rokov sa páchateľ potrestá, ak spácha čin uvedený v odseku 1
a)	v spojení s nebezpečným zoskupením, alebo
b)	ním získa prospech veľkého rozsahu.  

§ 290
Falšovanie a pozmeňovanie kontrolných
technických opatrení na označenie tovaru

(1) Kto falšuje alebo pozmení kontrolné známky, kontrolné pásky alebo iné kontrolné technické opatrenia na označenie tovaru na daňové účely alebo na iné účely ustanovené zákonom v úmysle spôsobiť inému škodu alebo zadovážiť sebe alebo inému neoprávnený prospech alebo kto takéto kontrolné známky uvádza do obehu alebo ich použije ako pravé, alebo ich prechováva, potrestá sa odňatím slobody až na jeden rok.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania,
b)	z osobitného motívu, alebo
c)	ním získa značný prospech.  
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	v spojení s nebezpečným zoskupením, alebo
b)	ním získa prospech veľkého rozsahu.   

§ 291
Skrátenie dane a poistného

(1) Kto čo aj z nedbanlivosti v malom rozsahu skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti,  potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 opätovne alebo ak na uľahčenie spáchania takého činu poruší úradný uzáver.
(3) Odňatím slobody na tri roky až desať rokov sa páchateľ potrestá, ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti v značnom rozsahu.
(5) Odňatím slobody na päť rokov až dvanásť rokov sa páchateľ potrestá, ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti vo veľkom rozsahu.

§ 292
Neodvedenie dane a poistného

(1) Kto v rozsahu nie malom zadrží a neodvedie určenému príjemcovi splatnú daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech, potrestá sa odňatím slobody na jeden rok až päť rokov.
 (2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 v značnom rozsahu.
(4) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 vo veľkom rozsahu.
 	
§ 293
Nezaplatenie dane

(1) Kto v malom rozsahu nezaplatí splatnú daň, potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 v značnom rozsahu.
(3) Odňatím slobody na dva roky až  osem rokov sa páchateľ potrestá, ak spácha čin uvedený v odseku 1 vo veľkom rozsahu.

§ 294
Porušenie predpisov o štátnych technických opatreniach na označenie tovaru

	(1) Kto s kontrolnými známkami, kontrolnými páskami alebo inými kontrolnými technickými opatreniami na označenie tovaru na daňové účely alebo na iné účely ustanovené zákonom nakladá v rozpore s právnym predpisom v úmysle spôsobiť inému škodu alebo zadovážiť sebe alebo inému neoprávnený prospech alebo kto v rozpore s právnym predpisom uvádza do obehu tovar bez kontrolných známok, kontrolných pások alebo bez iných kontrolných technických opatrení na jeho označenie na daňové účely alebo na iné účely ustanovené zákonom, potrestá sa odňatím slobody na šesť mesiacov až tri roky. 
 	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a) závažnejším spôsobom konania, 
b) z osobitného motívu, alebo
c) ak ním spôsobí značnú škodu.  
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	v spojení s nebezpečným zoskupením, alebo
b)	ak ním spôsobí škodu veľkého rozsahu.   

§ 295
Spoločné ustanovenie

Ochrana podľa tohto oddielu sa poskytuje aj cudzozemským peniazom, cenným papierom, verejným listinám, úradným pečatiam a úradným uzáverom, ako aj mene Euro,  tuzemským a cudzozemským cenným papierom hromadne vydaným, ktoré znejú na majiteľa alebo sú rubopisom prevoditeľné, šekom, poštovým alebo kolkovým známkam, kontrolným známkam, kontrolným páskam alebo iným kontrolným technickým opatreniam na označenie tovaru na daňové účely.

Š t v r t ý  o d d i e l

Trestné činy proti ochranným známkam, chráneným vzorom
a vynálezom a proti autorskému právu

§ 296
Porušovanie práv k ochrannej známke, obchodnému menu a chránenému označeniu pôvodu 

(1) Kto uvedie do obehu výrobky alebo poskytne služby označené označením totožným   s ochrannou známkou, ku ktorej výhradné právo patrí inému, alebo označením s ňou ľahko zameniteľným, potrestá sa odňatím slobody až na tri roky.
(2) Rovnako sa potrestá, kto na dosiahnutie hospodárskeho prospechu
a) neoprávnene používa obchodné meno alebo akékoľvek označenie s ním zameniteľné, alebo
b) uvedie do obehu výrobky neoprávnene opatrené označením pôvodu, na ktoré patrí výhradné právo inému, alebo označením pôvodu ľahko s ním zameniteľným.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania,
b)	z osobitného motívu, alebo
c) ním spôsobí značnú škodu.   
 	(4) Odňatím slobody na dva až osem rokov sa páchateľ potrestá, ak spácha čin uvedený v odseku 1 alebo 2
a)	v spojení s nebezpečným zoskupením, alebo
b)	ním spôsobí škodu veľkého rozsahu.  

§ 297
Porušovanie priemyselných práv

(1) Kto neoprávnene zasiahne do práv k chránenému vynálezu, priemyselnému vzoru, úžitkovému vzoru alebo topografii polovodičového výrobku, potrestá sa odňatím slobody až na tri roky.
   (2) Odňatím slobody na jeden rok až päť rokov sa páchateľ potrestá, ak spácha čin
uvedený v odseku 1
a) závažnejším spôsobom konania, alebo
c)	ním spôsobí značnú škodu. 
(3) Odňatím slobody na dva až osem rokov sa páchateľ potrestá, ak spácha čin
uvedený v odseku 1
a)	v spojení s nebezpečným zoskupením, alebo
b)	ním spôsobí škodu veľkého rozsahu.  

§ 298
Porušovanie autorského práva

(1) Kto s dielom, ktoré je predmetom ochrany podľa autorského práva, alebo s výkonom výkonného umelca, so zvukovým alebo zvukovým či s obrazovým záznamom, alebo rozhlasovým či televíznym programom, ktoré sú predmetom práva príbuzného autorskému právu alebo s databázou, ktorá je predmetom osobitných práv k databáze,  neoprávnene nakladá spôsobom, ktorý patrí autorovi, výkonnému umelcovi, výrobcovi zvukového či obrazového záznamu, rozhlasovému alebo televíznemu vysielateľovi, zhotoviteľovi databázy alebo inému nositeľovi týchto práv, alebo kto inak tieto práva porušuje, potrestá sa odňatím slobody až na dva roky.
(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a) sa dopustí činu uvedeného v odseku 1 v značnom rozsahu alebo prostredníctvom počítačového systému,
b)  závažnejším spôsobom konania, alebo
c)	z osobitného motívu.
(3) Odňatím slobody na dva až osem rokov sa páchateľ potrestá, ak spácha čin uvedený v
 odseku 1
a)	v spojení s nebezpečným zoskupením, alebo
b)	ním spôsobí škodu veľkého rozsahu.  

§ 299
Osobitné ustanovenie o trestnej zodpovednosti právnických osôb

	Za trestné činy uvedené v tejto hlave sú trestne zodpovedné aj právnické osoby.

SIEDMA HLAVA

TRESTNÉ ČINY VŠEOBECNE NEBEZPEČNÉ
A PROTI ŽIVOTNÉMU PROSTREDIU

P r v ý   o d d i e l

Trestné činy

Všeobecne nebezpečné

Všeobecné ohrozenie
§ 300
 
(1) Kto úmyselne
a)	vydá skupinu osôb do nebezpečenstva smrti alebo ťažkej  ujmy na zdraví alebo cudzí majetok do nebezpečenstva  škody veľkého rozsahu tým, že spôsobí požiar alebo  povodeň alebo poruchu či haváriu prostriedku hromadnej  prepravy alebo škodlivý účinok výbušnín, plynu,  elektriny, rádioaktivity alebo iných podobne nebezpečných  látok alebo síl (všeobecné nebezpečenstvo),
b)	dopustí sa iného podobného nebezpečného konania alebo
c)	všeobecné nebezpečenstvo zvýši alebo sťaží jeho  odvrátenie alebo zmiernenie,
potrestá sa odňatím slobody na tri roky až desať rokov.
(2) Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	preto, aby inému zmaril alebo sťažil uplatnenie jeho základných práv a slobôd
     (3) Odňatím slobody na desať až dvadsať rokov sa páchateľ potrestá, ak spácha čin uvedený v odseku 1
a) ako člen nebezpečného zoskupenia, alebo
            b) spôsobí ním vážnu poruchu zdravia alebo smrť.
(4) Odňatím slobody na pätnásť až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
d)	a spôsobí ním vážnu poruchu zdravia viacerých osôb alebo smrť viacerých osôb, alebo
e)	za krízovej situácie.

§ 301

(1) Kto z nedbanlivosti spôsobí alebo zvýši všeobecné nebezpečenstvo alebo sťaží jeho odvrátenie alebo zmiernenie, potrestá sa odňatím slobody až na jeden rok.
 (2) Odňatím slobody  na šesť mesiacov až tri roky sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1
       a) spôsobí  značnú škodu alebo
            b) vážnu poruchu zdravia alebo smrť.
(4)  Odňatím slobody na tri roky až desať rokov sa páchateľ potrestá, ak spôsobí činom uvedeným v odseku 1 ťažkú ujmu na zdraví viacerých osôb alebo smrť viacerých osôb.

Poškodzovanie a ohrozovanie prevádzky
všeobecne prospešného zariadenia
§ 302

(1) Kto úmyselne ohrozí prevádzku
a)	verejného telekomunikačného zariadenia, verejnej poštovej siete alebo  zariadenia pre hromadnú verejnú dopravu, alebo odstráni,  alebo urobí neupotrebiteľnou zvislú dopravnú značku  zákazovú alebo príkazovú,
b)	ochranného zariadenia proti úniku znečisťujúcich látok,
c)	energetického alebo vodárenského zariadenia,
d)	verejného ochranného zariadenia proti požiaru, povodni  alebo inej mimoriadnej udalosti,
e)	podmorského kábla alebo podmorského potrubia,
f)	obranného alebo ochranného zariadenia proti leteckým  a iným podobným útokom alebo ich následkom alebo
g)	podobného všeobecne prospešného zariadenia,
potrestá sa odňatím slobody na jeden rok až päť.
 (2) Odňatím slobody na tri roky až osem rokov sa páchateľ potrestá, ak spácha čin uvedený v odseku 1
a)	a spôsobí ním poruchu prevádzky všeobecne prospešného zariadenia, alebo
b) za krízovej situácie.

§ 303
 
Kto úmyselne zničí alebo urobí neupotrebiteľnou zreteľne označenú značku bodu astronomicko-geodetickej siete alebo základného nivelačného bodu alebo oporného gravimetrického bodu, potrestá sa odňatím slobody až na jeden rok.

§ 304
 	
Kto z nedbanlivosti ohrozí prevádzku všeobecne prospešného zariadenia (§ 302) s výnimkou zvislej dopravnej značky zákazovej alebo príkazovej, potrestá sa odňatím slobody až na šesť mesiacov.

§ 305
Ohrozenie pod vplyvom návykovej látky

 (1) Kto vykonáva v stave vylučujúcom spôsobilosť, ktorý si privodil vplyvom návykovej látky, zamestnanie alebo inú činnosť, pri ktorých by mohol ohroziť život alebo zdravie ľudí alebo spôsobiť značnú škodu na majetku,
a)	hoci bol za taký čin v posledných dvoch rokoch odsúdený, alebo z výkonu trestu odňatia slobody uloženého za taký  čin prepustený,
b)	hoci bol za obdobný čin spáchaný pod vplyvom návykovej  látky v posledných dvoch rokoch postihnutý alebo
c)	spôsobil čo aj z nedbanlivosti inému ujmu na zdraví alebo  väčšiu škodu na cudzom majetku,
potrestá sa odňatím slobody až na jeden rok.
 	(2) Odňatím slobody na jeden rok až päť rokov sa páchateľ potrestá, ak vykonáva v stave vylučujúcom spôsobilosť, ktorý si privodil vplyvom návykovej látky činnosť, pri ktorých by mohol ohroziť život alebo zdravie ľudí, alebo spôsobiť značnú škodu na majetku pri výkone zamestnania alebo inej činnosti, pri ktorých je vplyv návykovej látky obzvlášť nebezpečný, najmä ak vedie hromadný dopravný prostriedok

§ 306
Porušovanie povinnosti pri hrozivej tiesni

 (1) Kto zmarí alebo sťaží odvrátenie alebo zmiernenie hrozivej tiesne, ktorá priamo postihuje skupinu osôb, tým, že bez závažného dôvodu
a)	odoprie pomoc, ktorá je mu podľa zákona uložená alebo na  ktorú sa zaviazal alebo
b)	zmarí poskytnutie takej pomoci inou osobou,
potrestá sa odňatím slobody až na dva roky.
 	(2) Odňatím slobody na šesť mesiacov až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	na skupine osôb,
d)	z osobitného motívu, alebo
e)	napriek tomu, že hrozivú tieseň sám zavinil.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	a spôsobí ním vážnu poruchu zdravia alebo smrť, alebo
b)	za krízovej situácie.
 	
Ohrozenie bezpečnosti
vzdušného dopravného prostriedku a lode
§ 307

(1) Kto na palube vzdušného dopravného prostriedku alebo lode s úmyslom získať alebo vykonávať kontrolu nad takým prostriedkom
a)	použije proti inému násilie alebo hrozbu bezprostredného  násilia,
b)	vyhráža sa inému usmrtením, ublížením na zdraví alebo  spôsobením škody veľkého rozsahu alebo
c)	zneužije bezbrannosť iného,
potrestá sa odňatím slobody na osem rokov až pätnásť rokov.
	(2)  Odňatím slobody na desať až dvadsať rokov sa páchateľ potrestá ak činom uvedeným v odseku 1 spôsobí vážnu poruchu zdravia alebo smrť.
(3)  Odňatím slobody na pätnásť rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	a spôsobí ním vážnu poruchu zdravia viacerých osôb alebo smrť viacerých osôb, alebo
b)   za krízovej situácie.

§ 308
 
Kto oznámi nepravdivú informáciu, ktorá môže ohroziť bezpečnosť alebo prevádzku vzdušného dopravného prostriedku za letu alebo lode za plavby, potrestá sa odňatím slobody až na tri roky.

§ 309
Zavlečenie vzdušného dopravného
prostriedku do cudziny

 	(1) Kto sa za účelom zavlečenia vzdušného dopravného prostriedku do cudziny takého prostriedku zmocní alebo neoprávnene použije taký prostriedok, ktorý mu bol zverený, potrestá sa odňatím slobody na päť rokov až dvanásť rokov.
 (2) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spôsobí činom uvedeným v odseku 1 smrť.

Nedovolené ozbrojovanie a obchodovanie so zbraňami
§ 310

(1) Kto vyrobí, dovezie, vyvezie, prevezie,  prepraví, sebe alebo inému zadováži alebo prechováva strelnú zbraň, jej súčasť a komponent alebo strelivo bez povolenia  alebo bez označenia zbrane určeného na jej identifikáciu podľa medzinárodnej zmluvy, ktorou je Slovenská republika viazaná alebo takú činnosť sprostredkuje, potrestá sa odňatím slobody na jeden rok až päť rokov.
(2) Rovnako ako v odseku 1 sa páchateľ potrestá, ak na strelnej zbrani falšuje, nedovolene zahľadí, odstráni alebo pozmení označenie určené na jej identifikáciu a sledovanie podľa medzinárodnej zmluvy, ktorou je Slovenská republika viazaná.
(3) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2 z osobitného motívu.
(4) Odňatím slobody na päť až dvanásť rokov sa páchateľ potrestá, ak spácha čin uvedený v odseku 1 alebo 2
a)	ako člen nebezpečného zoskupenia,
b)	za krízovej situácie.

§ 311

(1)	Kto bez povolenia
a)	vyrobí, dovezie, vyvezie, prevezie, prepraví, sebe alebo inému zadováži alebo prechováva hromadne účinnú zbraň alebo jej súčasť alebo komponent,
b)	hromadí strelné zbrane, hromadne účinné zbrane, strelivo alebo výbušniny alebo
c)  činnosť uvedenú pod písmenami a) alebo b) sprostredkuje
potrestá sa odňatím slobody na dva roky až osem rokov.
(2) Rovnako ako v odseku 1 sa páchateľ potrestá, ak proti-osobnú mínu vyvíja, vyrobí, dovezie, vyvezie, prevezie, prepraví, sebe alebo inému zadováži alebo použije.
(3) Odňatím slobody na päť rokov až desať rokov sa páchateľ potrestá, ak spácha čin uvedený v odseku 1 alebo 2
a)	závažnejším spôsobom konania, alebo
b)   z osobitného motívu,
b)	ako člen nebezpečného zoskupenia,
c)	spôsobí ním značnú škodu.
(4)  Odňatím slobody na osem rokov až pätnásť rokov sa páchateľ potrestá, ak spácha čin uvedený v odseku 1 alebo
     a) ako člen nebezpečného zoskupenia, alebo
     b) spôsobí ním značnú škodu.
(5)  Odňatím slobody na dvanásť rokov až dvadsať rokov sa páchateľ potrestá,  ak spácha čin uvedený v odseku 1
     a) vo veľkom rozsahu, alebo 
     b) za krízovej situácie.

§ 312
Založenie, zosnovanie a podporovanie zločineckej a teroristickej skupiny

(1) Kto založí alebo zosnuje zločineckú skupinu, je jej členom, je pre ňu činný alebo ju podporuje, potrestá sa odňatím slobody na tri roky až desať rokov.
(2) Kto založí alebo zosnuje teroristickú skupinu, je jej členom, je pre ňu činný alebo ju podporuje, potrestá sa odňatím slobody na päť rokov až pätnásť rokov.

§ 313
Osobitné ustanovenie o účasti agenta
v zločineckej skupine a teroristickej skupine

 (1) Čin inak trestný uvedený v § 312, ktorý spácha agent ustanovený na plnenie úloh pri odhaľovaní trestných činov a pri zisťovaní ich páchateľov tým, že je činný v zločineckej skupine, teroristickej skupine alebo takú skupinu podporuje, nie je trestným činom, ak sa agent takého činu dopustí s cieľom odhaliť páchateľa trestnej činnosti v prospech zločineckej alebo teroristickej skupiny.
 	(2) Ustanovenie odseku 1 sa nevzťahuje na čin, ktorým agent zločineckú skupinu založil alebo zosnoval.

Nedovolená výroba a držanie jadrových materiálov
a vysoko rizikových chemických látok
§ 314

(1) Kto bez povolenia vyrobí, dovezie, vyvezie, prevezie, kupuje, predáva, vymieňa, dá na prepravu alebo inak sebe alebo inému zadováži alebo prechováva jadrový alebo iný obdobný rádioaktívny materiál alebo vysoko rizikovú chemickú látku, alebo veci určené na jej výrobu,  potrestá sa odňatím slobody na jeden rok až päť rokov.
(2) Odňatím slobody na dva roky  až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	z osobitného motívu.
            (3) Odňatím slobody na osem rokov až päťnásť rokov sa páchateľ potrestá, ak spácha čin uvedený v odseku 1
a)  ako člen nebezpečného zoskupenia
b)  a získa ním značnú škodu, alebo
c)   spôsobí ním vážnu poruchu zdravia alebo smrť. 
(3) Odňatím slobody na pätnásť rokov až dvadsaťpäť rokov alebo výnimočným trestom  sa páchateľ potrestá, ak spácha čin uvedený v odseku 1
a)	a spôsobí ním vážnu poruchu zdravia viacerých osôb alebo smrť viacerých osôb,
b)	a získa ním prospech veľkého rozsahu, alebo
c)	za krízovej situácie.

§ 315
 	
(1) Kto vyrobí, sebe alebo inému zadováži alebo prechováva predmet určený na nedovolenú výrobu omamnej látky, psychotropnej látky, jedu, prekurzora,  jadrovej alebo obdobnej rádioaktívneho látky, alebo vysokorizikovej chemickej látky, potrestá sa odňatím slobody na jeden rok až päť rokov. 
(2) Odňatím slobody na dva až osem rokov s páchateľ potrestá, ak získa činom uvedeným v odseku 1 pre seba alebo iného malý prospech.
(3) Odňatím slobody na tri roky až desať rokov sa páchateľ potrestá, ak získa činom uvedeným v odseku 1 pre seba alebo iného značný prospech.
(4) Odňatím slobody na osem rokov až pätnásť rokov sa páchateľ potretá, ak získa činom uvedeným v odseku 1 pre seba alebo iného prospech veľkého rozsahu. 

D r u h ý   o d d i e l

Trestné činy proti životnému prostrediu

Ohrozenie životného prostredia
§ 316

 (1) Kto úmyselne vydá životné prostredie do nebezpečenstva vzniku nie malej škody tým, že poruší predpisy o ochrane životného prostredia alebo o hospodárení s prírodnými zdrojmi, potrestá sa odňatím slobody až na tri roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažným spôsobom konania, alebo
b)	v chránenom území.
             (3) Odňatím slobody na dva roky až osem rokov sa páchateľ potrestá ak činom uvedeným v odseku 1 spôsobí na životnom prostredí značnú škodu.
 (4) Odňatím slobody na tri roky až desať rokov sa páchateľ  potrestá, ak činom uvedeným v odseku 1 spôsobí na životnom prostredí škodu veľkého rozsahu.

§ 317
 
(1) Kto z nedbanlivosti vydá životné prostredie do nebezpečenstva vzniku malej škody tým, že poruší predpisy o ochrane životného prostredia alebo o hospodárení s prírodnými zdrojmi, potrestá sa odňatím slobody až na jeden rok.
 	(2) Odňatím slobody až na tri roky sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	v chránenom území.
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1 spôsobí škodu veľkého rozsahu.

§ 318
Nedovolený dovoz, vývoz a preprava odpadov

Kto v rozpore s povinnosťami prepravcov a dopravcov pri preprave odpadov dováža, vyváža alebo prepravuje odpad, potrestá sa odňatím slobody až na dva roky. 
§ 319
Neoprávnené nakladanie s odpadmi

Kto v rozpore s predpismi o odpadoch nakladá s odpadmi a poškodí vodu, pôdu alebo ovzdušie tak, že spôsobí škodu v značnom rozsahu, pričom odstránenie následkov poškodenia nie je možné alebo je  nehospodárne, potrestá sa odňatím slobody na jeden rok až päť rokov.

§ 320
Porušovanie ochrany vôd

Kto koná v rozpore s predpismi na ochranu vôd a spôsobí mimoriadne havarijné zhoršenie kvality povrchových vôd alebo podzemných vôd tak, že spôsobí škodu v značnom rozsahu, pričom odstránenie následkov havárie nie je možné alebo je nehospodárne, potrestá sa odňatím slobody na dva roky až osem rokov.

§ 321
Porušovanie ochrany rastlín a živočíchov

(1) Kto v rozpore s predpismi na ochranu prírody a krajiny
a)	poškodí, zničí, vytrhne, vykope alebo nazbiera chránenú  rastlinu alebo poškodí alebo zničí jej biotop,
b)	usmrtí, zraní, chytí alebo premiestni chráneného  živočícha alebo poškodí alebo zničí jeho biotop  a obydlie alebo
c)	poškodí alebo zničí dreviny alebo ich vyrúbe, 
v rozsahu nie malom alebo ohrozí chránený  živočíšny alebo rastlinný druh, potrestá sa odňatím  slobody až na dva roky. 
(2) Odňatím slobody na šesť mesiacov až tri roky sa páchateľ potrestá, ak
     a) v rozsahu nie nepatrnom získa pre seba alebo iného chráneného  živočícha alebo chránenú rastlinu alebo exemplár,
     b) v rozsahu nie malom drží, pestuje, chová, spracúva, dováža alebo vyváža chránené rastliny alebo  chránené živočíchy alebo exempláre alebo s nimi  obchoduje, alebo
     c) zámerne odníme, falšuje, pozmení alebo inak neoprávnene  použije nezameniteľné označenie chránených živočíchov alebo exemplárov.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 
a) závažnejším spôsobom konania,
b) z osobitného motívu,
c) v malom rozsahu,
d) v úmysle získať pre seba alebo iného malý rozsah.
(4) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 alebo 2,
a)	ako člen nebezpečného zoskupenia,
b)	v značnom rozsahu,
c)	v úmysle  zadovážiť sebe alebo inému značný prospech.
(5) Odňatím slobody na tri roky až desať rokov sa páchateľ potrestá, ak spácha čin uvedený v odseku 1 alebo 2 
a)	vo veľkom  rozsahu, alebo
b)	v úmysle  zadovážiť sebe alebo inému prospech veľkého rozsahu.

Šírenie nákazlivej choroby zvierat a rastlín
§ 322

(1) Kto, čo aj z nedbanlivosti, spôsobí alebo zvýši nebezpečenstvo zavlečenia alebo rozšírenia nákazlivej choroby domácich alebo iných hospodársky dôležitých zvierat a spôsobí tým škodu nie nepatrnú, potrestá sa odňatím slobody až na dva roky.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	spôsobí ním rozšírenie takej choroby,
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1 spôsobí značnú škodu alebo získa pre seba alebo pre iného značný prospech.

§ 323

(1) Kto, čo aj z nedbanlivosti, spôsobí alebo zvýši nebezpečenstvo zavlečenia alebo rozšírenia nákazlivej choroby alebo škodcu úžitkových rastlín a spôsobí tým škodu nie nepatrnú, potrestá sa odňatím slobody až na dva roky.
(2) Odňatím slobody na šesť mesiacov až na tri roky sa páchateľ potrestá, ak spácha čin uvedeným v odseku 1
a)	závažnejším spôsobom konania, alebo
b)	spôsobí rozšírenie takej choroby alebo škodcu.
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1 spôsobí značnú škodu.  

§ 324
Pytliactvo

(1) Kto neoprávnene zasiahne do výkonu práva poľovníctva alebo do výkonu rybárskeho práva tým, že bez povolenia loví zver alebo ryby, alebo loví zver alebo ryby v čase ich ochrany alebo zakázaným spôsobom, alebo kto ukryje, prechováva alebo na seba alebo na iného prevedie zver alebo ryby neoprávnene ulovené alebo nájdené, potrestá sa odňatím slobody až na dva roky. 
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1, 
a)	hromadne účinným alebo zavrhnutiahodným spôsobom,
b)	v úmysle získať pre seba alebo iného nie nepatrný majetkový prospech.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	ako člen organizovanej skupiny,
b) spôsobí ním značnú škodu.

§ 325
Osobitné ustanovenie o trestnej zodpovednosti právnických osôb

Za trestné činy uvedené v tejto hlave sú trestne zodpovedné aj právnické osoby.
ôsma HLAVA

Trestné činy proti republike

P r v ý   o d d i e l
 
Trestné činy proti základom republiky

§ 326
Vlastizrada

Občan Slovenskej republiky, ktorý v spojení s cudzou mocou, alebo s cudzím činiteľom spácha trestný čin úkladov proti Slovenskej republike, prípravy úkladov proti Slovenskej republike, teroru, záškodníctva alebo sabotáže, potrestá sa odňatím slobody na dvanásť rokov až dvadsaťpäť rokov alebo výnimočným trestom.

§ 327
Úklady proti Slovenskej republike

(1) Kto sa pokúsi násilím, alebo hrozbou bezprostredného násilia 
a)	zmeniť ústavné zriadenie Slovenskej republiky, jej samostatnosť, zvrchovanosť alebo jej demokratický a právny charakter, 
b)	rozvrátiť územnú celistvosť Slovenskej republiky, najmä odtrhnúť časť jej územia, alebo 
c)	úplne znemožniť ústavnú činnosť Národnej rady Slovenskej republiky, prezidenta Slovenskej republiky, vlády Slovenskej republiky, Parlamentnej rady, alebo Bezpečnostnej rady, 
potrestá sa odňatím slobody na osem rokov až dvanásť rokov.
(2) Odňatím slobody na dvanásť rokov až dvadsaťpäť rokov alebo výnimočným trestom sa páchateľ potrestá ak spácha čin uvedený v odseku 1
a)	ako člen nebezpečného zoskupenia, 
b)	a spôsobí ním  škodu veľkého rozsahu, alebo iný obzvlášť závažný následok, 
c)	a spôsobí ním  smrť viacerých osôb, alebo 
d)	za krízovej situácie.  

§ 328
Príprava úkladov proti Slovenskej republike

(1) Kto pripravuje úklady proti Slovenskej republike tým, že za účelom ich realizácie 
a)	zhromažďuje ľudí, 
b)	zhromažďuje alebo zadovažuje zbrane alebo strelivo, alebo iné podobné prostriedky alebo 
c)	zhromažďuje alebo zadovažuje materiálne alebo finančné prostriedky
potrestá sa odňatím slobody na päť rokov  až desať rokov. 
(2) Odňatím slobody na osem rokov až pätnásť rokov sa páchateľ potrestá ak spácha čin uvedený v odseku 1
a) ako člen nebezpečného zoskupenia, 
b) a spôsobí ním  škodu veľkého rozsahu alebo iný obzvlášť závažný následok,
c) a spôsobí ním  smrť viacerých osôb, alebo 
d) za krízovej situácie. 

Teror
§ 329

Kto v úmysle poškodiť ústavné zriadenie Slovenskej republiky, iného úmyselne usmrtí, alebo sa o to pokúsi, potrestá sa odňatím slobody na dvadsať rokov až dvadsaťpäť rokov alebo výnimočným trestom.

§ 330

(1) Kto sa zmocní rukojemníka a hrozí, že ho usmrtí, alebo že mu spôsobí ujmu na zdraví, alebo inú ujmu s cieľom vynútiť si splnenie podmienok poškodzujúcich ústavné zriadenie Slovenskej republiky, potrestá sa odňatím slobody na tri roky až desať rokov. 
(2)Odňatím slobody na osem rokov až pätnásť rokov sa páchateľ potrestá ak spácha čin uvedený v odseku 1
a) závažnejším spôsobom konania, 
b) na chránenej osobe, alebo
c) spôsobí ním  vážnu poruchu zdravia, alebo smrť.  
(3)Odňatím slobody na dvanásť rokov až dvadsaťpäť rokov, alebo výnimočným trestom sa páchateľ potrestá ak spácha čin uvedený v odseku 1
a) ako člen nebezpečného zoskupenia, 
b) a spôsobí ním smrť viacerých osôb, alebo
c) za krízovej situácie. 

Záškodníctvo
§ 331

(1) Kto v úmysle poškodiť ústavné zriadenie alebo obranyschopnosť Slovenskej republiky 
a)	vydá skupinu osôb do nebezpečenstva smrti alebo ťažkej ujmy na zdraví alebo cudzí majetok do nebezpečenstva škody veľkého rozsahu tým, že spôsobí požiar, povodeň alebo poruchu či haváriu prostriedku hromadnej dopravy alebo škodlivý účinok výbušnín, plynu, elektriny, rádioaktivity alebo iných podobne nebezpečných látok alebo síl (všeobecné nebezpečenstvo),
b)	dopustí sa iného podobného nebezpečného konania alebo
c)	všeobecné nebezpečenstvo zvýši, alebo sťaží jeho odvrátenie alebo zmiernenie
potrestá sa odňatím slobody na päť rokov až dvanásť rokov. 
(2)  Odňatím slobody na desať rokov až dvadsať rokov sa páchateľ potrestá ak spácha čin uvedený v odseku 1
a)	závažnejším spôsobom konania,
b)	a spôsobí ním značnú škodu, alebo
c)	spôsobí ním vážnu poruchu zdravia, alebo smrť. 
(3) Odňatím slobody na pätnásť rokov až dvadsaťpäť rokov, alebo výnimočným trestom sa páchateľ potrestá ak spácha čin uvedený v odseku 1
a)	ako člen nebezpečného zoskupenia, 
b)	a spôsobí ním škodu veľkého rozsahu, alebo iný obzvlášť závažný následok, 
c)	a spôsobí ním smrť viacerých osôb, alebo
d)	za krízovej situácie. 
§ 332

(1) Kto v úmysle uvedenom v § 331 cudziu alebo vlastnú vec zničí, poškodí alebo urobí neupotrebiteľnou, potrestá sa odňatím slobody na tri roky až desať rokov. 
(2) Odňatím slobody na desať rokov až dvadsaťpäť rokov sa páchateľ potrestá, ak spácha čin uvedený v odseku 1 za krízovej situácie. 

§ 333
Sabotáž

(1) Kto v úmysle poškodiť ústavné zriadenie alebo obranyschopnosť Slovenskej republiky zneužije svoje zamestnanie, povolanie, postavenie, alebo svoju funkciu, alebo sa dopustí iného konania preto, aby 
a)	maril alebo sťažoval plnenie dôležitej úlohy štátneho orgánu, ozbrojených síl, alebo ozbrojeného zboru, právnickej osoby alebo 
b)	spôsobil v činnosti takého orgánu  alebo takej organizácie alebo inštitúcie poruchu, alebo inú závažnú škodu
potrestá sa odňatím slobody na tri roky až desať rokov.
(2)Odňatím slobody na osem rokov až dvanásť rokov sa páchateľ potrestá ak spácha čin uvedený v odseku 1
a) závažnejším spôsobom konania, 
b) a spôsobí ním značnú škodu, alebo
c) spôsobí ním vážnu poruchu zdravia, alebo smrť.
(3) Odňatím slobody na dvanásť rokov až dvadsaťpäť rokov, alebo výnimočným trestom sa páchateľ potrestá ak spácha čin uvedený v odseku 1
a) ako člen nebezpečného zoskupenia,
b) a spôsobí ním škodu veľkého rozsahu, alebo iný obzvlášť závažný následok, 
c) a spôsobí ním smrť viacerých osôb, alebo 
d) za krízovej situácie. 

§ 334
Hanobenie Slovenskej republiky

(1) Kto verejne hanobí Slovenskú republiku, potrestá sa odňatím slobody až na jeden rok. 
	(2) Odňatím slobody až na tri roky sa páchateľ potrestá ak spácha čin uvedený v odseku 1 za krízovej situácie. 

D r u h ý   o d d i e l 

Trestné činy proti bezpečnosti republiky

§ 335
Vyzvedačstvo

(1) Kto vyzvedá skutočnosť utajovanú na ochranu záujmov Slovenskej republiky alebo na ochranu záujmov iného štátu, medzinárodnej organizácie alebo nadnárodnej organizácie, na ochranu záujmov ktorých sa Slovenská republika zaviazala, označenú podľa osobitného zákona  stupňom utajenia  Prísne tajné alebo Tajné s cieľom vyzradiť ju cudzej moci, alebo kto s takým cieľom zbiera údaje obsahujúce takú utajovanú skutočnosť, alebo kto takú utajovanú skutočnosť cudzej moci úmyselne vyzradí, potrestá sa odňatím slobody na tri roky až desať rokov. 
(2) Rovnako sa potrestá kto umožní, alebo uľahčí činnosť páchateľovi činu uvedeného v odseku 1 alebo organizácii, ktorej cieľom je vyzvedať utajovanú skutočnosti.
(3) Odňatím slobody na osem rokov až pätnásť rokov sa páchateľ potrestá, 
a)	ak spácha čin uvedený v odseku 1 alebo 2 ako člen organizácie, ktorej cieľom je vyzvedať utajované skutočnosti,
b)	ak spácha čin uvedený v odseku 1 alebo 2 hoci mu bolo uchovávanie utajovanej skutočnosti osobitne uložené alebo
c)	ak spôsobí činom uvedeným v  odseku 1 alebo 2 značnú škodu. 
(4) Odňatím slobody na dvanásť rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1 alebo 2 
a) a ním spôsobí škodu veľkého rozsahu, alebo
b) za krízovej situácie .

Ohrozenie utajovanej skutočnosti
§ 336

(1) Kto vyzvedá skutočnosť utajovanú na ochranu záujmov Slovenskej republiky alebo na ochranu záujmov iného štátu, medzinárodnej organizácie alebo nadnárodnej organizácie, na ochranu záujmov ktorých sa Slovenská republika zaviazala, označenú podľa osobitného zákona stupňom utajenia Prísne tajné alebo Tajné s cieľom vyzradiť ju nepovolanej osobe, alebo kto s takým cieľom zbiera údaje obsahujúce utajovanú skutočnosť, alebo kto takú utajovanú skutočnosť nepovolanej osobe úmyselne vyzradí, potrestá sa odňatím slobody na šesť mesiacov až tri roky. 
(2) Odňatím slobody na jeden rok až päť rokov sa páchateľ potrestá, ak
a)  činom uvedeným v odseku 1 poruší osobitnú povinnosť, ktorá mu vyplýva zo zákona  alebo dôležitú povinnosť, ktorá mu vyplýva z jeho zamestnania, povolania, postavenia alebo funkcie alebo  povinnosť, k plneniu ktorej sa osobitne zaviazal, 
b) činom uvedeným v odseku 1 spôsobí značnú škodu, alebo
c) spácha čin uvedený v odseku 1 za krízovej situácie. 

§ 337

Kto z nedbanlivosti spôsobí vyzradenie skutočnosti utajovanej na ochranu záujmov Slovenskej republiky alebo na ochranu záujmov iného štátu, medzinárodnej organizácie, alebo nadnárodnej organizácie, na ochranu ktorých sa Slovenská republika zaviazala, označenú podľa osobitného zákona stupňom utajenie Prísne tajné alebo Tajné nepovolanej osobe, alebo spôsobí stratu listiny alebo veci obsahujúcej takú utajovanú skutočnosť, potrestá sa odňatím slobody až na tri roky.

§ 338
Osobitné ustanovenie o trestnej zodpovednosti právnických osôb

	Za trestné činy uvedené v tejto hlave sú trestne zodpovedné aj právnické osoby.
DEVIATA HLAVA

TRESTNÉ   ČINY   PROTI    PORIADKU   VO  VEREJNÝCH   VECIACH

P r v ý  o d d i e l

Trestné činy proti výkonu právomoci štátneho orgánu
alebo orgánu verejnej správy

Útok na štátny orgán alebo orgán verejnej správy
§ 339

(1) Kto použije násilie v úmysle pôsobiť na výkon právomoci štátneho orgánu alebo orgánu verejnej správy, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na päť rokov až dvanásť rokov sa páchateľ potrestá ak činom uvedeným v odseku 1 spôsobí vážnu poruchu zdravia alebo smrť.
(4) Odňatím slobody na osem rokov až dvadsať rokov sa páchateľ potrestá, ak činom uvedeným v odseku 1 spôsobí
a)	škodu veľkého rozsahu alebo iný obzvlášť závažný  následok, alebo
b)	vážnu poruchu zdravia viacerých osôb alebo smrť viacerých osôb.

§ 340

(1) Kto sa inému vyhráža usmrtením, ublížením na zdraví alebo spôsobením škody väčšej ako nepatrnej
a)	v úmysle pôsobiť na výkon právomoci štátneho orgánu alebo  orgánu verejnej správy,
b)	pre výkon právomoci štátneho orgánu alebo orgánu verejnej  správy,
potrestá sa odňatím slobody až na dva roky.
	(2) Odňatím slobody na jeden až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
	
§ 341

Kto hrubo urazí alebo ohovorí štátny orgán alebo orgán verejnej správy alebo orgán verejnej moci pri výkone jeho právomoci alebo pre tento výkon, potrestá sa odňatím slobody až na jeden rok.

Útok na verejného činiteľa
§ 342

(1) Kto použije násilie
a)	v úmysle pôsobiť na výkon právomoci verejného činiteľa  alebo
b)	pre výkon právomoci verejného činiteľa,
potrestá sa odňatím slobody na jeden až päť rokov. 
(2) Odňatím slobody na dva roky až osem rokov sa páchateľ potrestá, ak spáca čin uvedený v odseku 1 
a)	závažnejším spôsobom konania,
b)	spôsobí ním škodu malú, alebo
c)	spôsobí ním ublíženie na zdraví.
(3)	Odňatím slobody na päť rokov až dvanásť rokov sa páchateľ potrestá, ak
činom uvedeným v odseku 1 spôsobí
a)	značnú škodu, alebo
b)	vážnu poruchu zdravia alebo smrť.
(4) Odňatím slobody na osem rokov až dvadsaťpäť rokov alebo výnimočným trestom sa páchateľ potrestá, ak spácha čin uvedený v odseku 1
a)	a spôsobí ním smrť viacerých osôb, alebo
b)	za krízovej situácie.

§ 343

 	(1) Kto sa inému vyhráža usmrtením, ublížením na zdraví alebo spôsobením škody väčšej ako nepatrnej
a)	v úmysle pôsobiť na výkon právomoci verejného činiteľa  alebo
b)	pre výkon právomoci verejného činiteľa,
potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
 
§ 344

Kto hrubo urazí alebo ohovorí verejného činiteľa pri výkone jeho právomoci alebo pre tento výkon, potrestá sa odňatím slobody až na jeden rok.

§ 345
Osobitné ustanovenie

Ochrana podľa týchto ustanovení sa poskytuje aj osobe, ktorá vystúpila na podporu alebo ochranu verejného činiteľa.

D r u h ý  o d d i e l

Trestné činy verejných činiteľov

§ 346
Zneužívanie právomoci verejného činiteľa

 	(1) Verejný činiteľ, ktorý v úmysle spôsobiť inému nie nepatrnú škodu alebo inú nie nepatrnú ujmu alebo zadovážiť sebe alebo inému  neoprávnenú výhodu alebo prospech,
a)	vykonáva svoju právomoc spôsobom odporujúcim zákonu,
b)	prekročí svoju právomoc alebo
c)	nesplní povinnosť vyplývajúcu z jeho právomoci,
potrestá sa odňatím slobody na šesť mesiacov až päť rokov.
(2) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
a) závažnejším spôsobom konania,
b) na chránenej osobe, alebo
c) z osobitného motívu.
(3) Odňatím slobody na päť rokov až dvanásť rokov sa páchateľ potrestá, ak spôsobí činom uvedeným v odseku 1
a)	vážnu poruchu zdravia alebo smrť, alebo
b)	značnú škodu alebo iný závažný následok,
c)	preto, aby inému zmaril alebo sťažil uplatnenie jeho základných práv a slobôd. 
(4) Odňatím slobody na osem rokov až dvadsať rokov sa páchateľ potrestá, ak spácha čin uvedený v odseku 1
a)	a spôsobí ním ťažkú ujmu na zdraví viacerých osôb alebo smrť viacerých osôb alebo
b)	za krízovej situácie.

§ 347
Marenie úlohy verejného činiteľa 

 	Verejný činiteľ, ktorý pri výkone svojej právomoci z nedbanlivosti opätovne zmarí splnenie dôležitej úlohy, potrestá sa odňatím slobody až na dva roky.

T r e t í   o d d i e l

Korupcia

Prijímanie úplatku 
§ 348

(1) Kto priamo alebo cez sprostredkovateľa pre seba alebo pre inú osobu prijme, žiada alebo si dá sľúbiť úplatok, aby konal alebo sa zdržal konania tak, že poruší svoje povinnosti vyplývajúce zo zamestnania, povolania, postavenia alebo funkcie, potrestá sa odňatím slobody až na tri roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na tri roky až desať rokov sa páchateľ potrestá, ak činom uvedeným v odseku 1 spôsobí škodu veľkého rozsahu.

§ 349

(1) Kto v súvislosti s obstarávaním veci všeobecného záujmu priamo alebo cez sprostredkovateľa pre seba alebo pre inú osobu prijme, žiada alebo si dá sľúbiť úplatok, potrestá sa odňatím slobody na jeden rok až päť rokov.
 	(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b)	ako verejný činiteľ.

§ 350

Kto ako zahraničný verejný činiteľ priamo alebo cez sprostredkovateľa pre seba alebo pre inú osobu prijme, žiada alebo dá si sľúbiť úplatok v súvislosti  s výkonom úradných povinností v úmysle, aby sa získala alebo zachovala neprimeraná výhoda pri realizácii medzinárodného obchodu, potrestá sa odňatím slobody na dva roky až osem rokov.

§ 351

Kto ako člen zahraničného parlamentného zhromaždenia, sudca alebo úradník medzinárodného súdneho orgánu uznaného Slovenskou republikou alebo zástupca či zamestnanec medzinárodnej, nadnárodnej, medzivládnej organizácie alebo orgánu, s ktorým je Slovenská republika v zmluvnom vzťahu, alebo ako osoba v obdobnej funkcii priamo alebo cez sprostredkovateľa pre seba alebo pre inú osobu prijme, žiada alebo si dá sľúbiť úplatok v súvislosti s výkonom svojej funkcie, potrestá sa odňatím slobody na dva roky až osem rokov.

Podplácanie
§ 352

(1)	 Kto priamo alebo cez sprostredkovateľa poskytne úplatok alebo ho sľúbi inému 
aby konal alebo sa zdržal konania tak, že poruší svoje povinnosti vyplývajúce zo zamestnania, povolania, postavenia alebo funkcie, alebo z tohto dôvodu priamo alebo cez sprostredkovateľa poskytne alebo  sľúbi úplatok inej osobe, potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na tri roky až desať rokov sa páchateľ potrestá, ak spácha činom uvedeným v odseku 1 škodu veľkého rozsahu.

§ 353

(1) Kto inému v súvislosti s obstarávaním veci všeobecného záujmu priamo alebo cez sprostredkovateľa poskytne, ponúkne alebo sľúbi úplatok, alebo z tohto dôvodu poskytne, ponúkne alebo sľúbi úplatok inej osobe, potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 
a)	závažnejším spôsobom konania , alebo
b)	voči verejnému činiteľovi.

§ 354

(1) Kto priamo alebo cez sprostredkovateľa zahraničnému verejnému činiteľovi alebo inej osobe poskytne, ponúkne alebo sľúbi úplatok v súvislosti s výkonom úradných povinností zahraničného verejného činiteľa v úmysle, aby sa získala alebo zachovala neprimeraná výhoda ako realizácii medzinárodného obchodu, potrestá sa odňatím slobody na šesť mesiacov až tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na tri roky až desať rokov sa páchateľ potrestá, ak  činom uvedeným v odseku 1 získa prospech veľkého rozsahu.

§ 355

(1) Kto priamo alebo cez sprostredkovateľa členovi zahraničného parlamentného zhromaždenia, sudcovi alebo úradníkovi medzinárodného súdneho orgánu uznaného  Slovenskou republikou alebo zástupcovi či zamestnancovi medzinárodnej, nadnárodnej, medzivládnej organizácie alebo orgánu, ktorých je Slovenská republika členom alebo s ktorými je Slovenská republika v zmluvnom vzťahu alebo osobe v obdobnej funkcii poskytne, ponúkne alebo sľúbi úplatok v súvislosti s výkonom jeho funkcie alebo z toho dôvodu poskytne, ponúkne alebo sľúbi úplatok inej osobe, potrestá sa odňatím slobody na šesť mesiacov až tri roky.
(2) Odňatím slobody na jeden rok sa páchateľ potrestá, ak spácha čin uvedený v odseku 1 závažnejším spôsobom konania.
(3) Odňatím slobody na tri roky až desať rokov sa páchateľ potrestá, ak činom uvedeným v odseku 1 získa prospech veľkého rozsahu.

§ 356
Nepriama korupcia

(1) Kto priamo alebo cez sprostredkovateľa pre seba alebo pre inú osobu príjme, žiada alebo dá si sľúbiť úplatok za to, že bude svojim vplyvom pôsobiť na výkon právomoci osoby uvedenej v § 350 alebo § 351, alebo za to, že tak už urobil, potrestá sa odňatím slobody až na tri roky.
(2) Kto priamo alebo cez sprostredkovateľa inému poskytne alebo sľúbi úplatok za to, že bude svojim vplyvom pôsobiť na výkon právomoci osoby uvedenej  v § 350 alebo § 351, alebo za to, že tak už urobil alebo z tohto dôvodu poskytne, ponúkne alebo sľúbi úplatok inej osobe, potrestá sa odňatím slobody až na dva roky.

§ 357
Osobitné ustanovenie 

Čin ináč trestný uvedený v  § 352, 353, 354, 355 a 356 ods. 2, spáchaný na účely odhalenia alebo zistenia páchateľa trestného činu podľa § 348, 349, 350 alebo 351 spôsobom ustanoveným v Trestnom poriadku nie je trestným činom.

Š t v r t ý  o d d i e l

Niektoré formy trestnej súčinnosti

§ 358
Podnecovanie

Kto verejne podnecuje na trestný čin alebo verejne vyzýva na hromadné neplnenie dôležitej povinnosti uloženej zákonom, alebo na jeho základe alebo na závažné porušovanie verejného poriadku, potrestá sa odňatím slobody až na dva roky.

§ 359
Schvaľovanie trestného činu

 (1) Kto verejne schvaľuje trestný čin alebo verejne vychvaľuje pre trestný čin jeho páchateľa, potrestá sa odňatím slobody až na jeden rok.
 (2) Rovnako sa potrestá, kto v úmysle prejaviť s trestným činom súhlas
a)	páchateľa alebo osobu jemu blízku odmení alebo odškodní za trest alebo
b)	zbiera na takú odmenu alebo odškodnenie.

§ 360
Nadržovanie

 (1) Kto páchateľovi trestného činu pomáha v úmysle umožniť mu, aby unikol trestnému stíhaniu, trestu alebo ochrannému opatreniu alebo ich výkonu, potrestá sa odňatím slobody až na tri roky; ak však takto pomáha páchateľovi trestného činu, na ktorý tento zákon ustanovuje miernejší trest, potrestá sa týmto miernejším trestom.
(2) Kto spácha čin uvedený v odseku 1 v prospech osoby jemu blízkej, nie je trestný, okrem prípadu, že by tak urobil v úmysle pomôcť osobe, ktorá spáchala trestný čin, za ktorý tento zákon umožňuje uložiť výnimočný trest.

§ 361
Neoznámenie trestného činu

	(1) Kto sa hodnoverným spôsobom dozvie, že iný spáchal zločin na ktorý tento zákon ustanovuje trest odňatia slobody s hornou hranicou najmenej desať rokov a taký zločin neoznámi bez odkladu orgánu činnému v trestnom konaní alebo polícii alebo namiesto toho, ak ide o vojaka, svojmu nadriadenému alebo služobnému orgánu, potrestá sa odňatím slobody až na tri roky.
	(2)  Kto spácha čin uvedený v odseku 1, nie je trestný, ak nemohol oznámenie urobiť bez toho že by seba, alebo blízku osobu uviedol do nebezpečenstva smrti, ublíženia na zdraví, inej závažnej ujmy alebo trestného stíhania. Uvedenie blízkej osoby do nebezpečenstva trestného stíhania však nezbavuje páchateľa trestnosti, ak sa týka neoznámenia zločinu, za ktorý tento zákon umožňuje uložiť výnimočný trest.
	(3) Kto spácha čin uvedený v odseku 1 nie je trestný, ak by oznámením trestného činu porušil spovedné tajomstvo alebo tajomstvo informácie, ktorá jej bola zverená ústne alebo písomne pod podmienkou mlčanlivosti ako osobe poverenej pastoračnou činnosťou. 

§ 362
Neprekazenie trestného činu

(1) Kto sa hodnoverným spôsobom dozvie, že iný pripravuje alebo pácha zločin, na ktorý tento zákon ustanovuje trest odňatia slobody s hornou hranicou trestnej sadzby najmenej desať rokov a spáchanie alebo dokončenie zločinu neprekazí osobne alebo prostredníctvom inej spôsobilej osoby alebo príslušného orgánu, potrestá sa odňatím slobody až na tri roky.
(2) Kto spácha čin uvedený v odseku 1, nie je trestný, ak nemohol zločin prekaziť bez značných ťažkostí alebo bez toho, že by seba alebo blízku osobu uviedol do nebezpečenstva smrti, ťažkej ujmy na zdraví, inej závažnej ujmy alebo trestného stíhania. Uvedenie blízkej osoby do nebezpečenstva trestného stíhania však nezbavuje páchateľa trestnosti, ak sa týka neprekazenia zločinu, za ktorý tento zákon umožňuje uložiť výnimočný trest.
(3) Prekaziť zločin možno i jeho včasným oznámením orgánu činnému v trestnom konaní; vojak môže namiesto toho urobiť oznámenie nadriadenému vojakovi alebo služobnému orgánu.
(4) Povinnosť podľa odseku 1 sa nevzťahuje na osobu, ak by jej splnením porušila spovedné tajomstvo.

P i a t y  o d d i e l

Iné formy rušenia činnosti štátnych orgánov
a orgánov verejnej správy

§ 363
Zasahovanie do nezávislosti  súdu

 	(1) Kto pôsobí na sudcu, aby nesplnil svoju povinnosť v konaní pred súdom alebo kto koná v úmysle zmariť práva účastníkov súdneho konania alebo obvineného na zákonného sudcu, potrestá sa odňatím slobody na šesť mesiacov až tri roky. 
 	(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	z osobitného motívu, 
b)	preto, aby inému zmaril alebo sťažil uplatnenie jeho  základných práv a slobôd,
c)	verejným inscenovaním súbežného súdneho konania s hodnotením dôkazov, alebo
d)	tým, že verejne osočuje sudcu v súvislosti s jeho rozhodovaním v konkrétnej veci, pre jeho negatívne vlastnosti.
(3) Odňatím slobody na tri roky až desať rokov sa páchateľ potrestá, ak spácha čin uvedený v odseku 1 v úmysle zadovážiť sebe alebo inému značný prospech, alebo spôsobiť značnú škodu alebo iný závažný následok.

§ 364
Pohŕdanie súdom

Kto opakovane
a)	závažným spôsobom ruší pojednávanie súdu,
b)	na takom pojednávaní sa k súdu správa urážlivo alebo súd znevažuje,
c)	bez  dostatočného ospravedlnenia neuposlúchne príkaz súdu alebo
d)	nevyhovie výzve súdu,
potrestá sa odňatím slobody až na dva roky.

Marenie výkonu úradného rozhodnutia
§ 365

(1) Kto marí alebo podstatne sťažuje výkon rozhodnutia súdu alebo iného štátneho orgánu tým, že
a)	bez povolenia a bez vážneho dôvodu sa po dobu výkonu  trestu zákazu pobytu zdržiava v mieste alebo obvode, na ktoré sa tento trest vzťahuje, alebo nedodržiava  obmedzenia a povinnosti, ktoré mu uložil súd v súvislosti s výkonom tohto trestu,
b)	bez povolenia a bez vážneho dôvodu sa neoprávnene  zdržiava na území Slovenskej republiky, hoci mu bol uložený trest vyhostenia alebo mu bol pobyt na území Slovenskej republiky zakázaný, 
c)	vykonáva činnosť, na ktorú sa vzťahuje rozhodnutie súdu  alebo iného štátneho orgánu o zákaze činnosti,
d)	dopustí sa závažného konania, aby zmaril účel ochranného  liečenia alebo ochrannej výchovy, ktoré mu uložil súd alebo inak, najmä útekom z ústavu, výkon takých  rozhodnutí podstatne sťažuje alebo
e)	dopustí sa závažného konania, aby zmaril účel väzby alebo  trestu,
 potrestá sa odňatím slobody až na šesť mesiacov.
(2) Kto zmarí alebo podstatne sťaží v trestnom konaní výkon rozhodnutia súdu alebo iného štátneho orgánu tým, že
a)	zničí, poškodí, urobí neupotrebiteľnou, zatají, scudzí  alebo odstráni vec, ktorej sa také rozhodnutie týka alebo
b)	ujde stráži, z väzby alebo z výkonu trestu odňatia  slobody alebo pri takomto úteku inému pomáha,
potrestá sa odňatím slobody na jeden rok až päť rokov.
	(3) Kto po tom, čo sa proti nemu bezvýsledne použili opatrenia v občianskom súdnom konaní smerujúce k výkonu rozhodnutia súdu alebo súdom schválenej dohody o výchove maloletých detí, marí výkon takého rozhodnutia alebo dohody, alebo kto marí výkon predbežného opatrenia uloženého v občianskom súdnom konaní na ochranu osôb ohrozených násilím, potrestá sa odňatím slobody až na jeden rok. 

§ 366

Kto po tom, čo sa  proti nemu bezvýsledne použili opatrenia v občianskom súdnom konaní smerujúce k výkonu rozhodnutia súdu alebo súdom schválenej dohody o výchove maloletých detí, marí výkon takého rozhodnutia alebo dohody alebo kto marí výkon predbežného opatrenia uloženého v občianskom súdnom konaní na ochranu osôb ohrozených násilím, potrestá sa odňatím slobody na jeden rok až päť rokov. 

§ 367
Násilné prekročenie štátnej hranice

 	(1) Kto prekročí štátnu hranicu za použitia násilia alebo hrozby bezprostredného násilia, potrestá sa odňatím slobody až na jeden rok až päť rokov.
(2) Odňatím slobody na tri roky až desať rokov sa páchateľ potrestá, ak spácha čin uvedený  v odseku 1 
a)	závažnejším spôsobom konania, alebo 
b)	s najmenej dvoma osobami.
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený  v odseku 1 
a)	a spôsobí ním vážnu poruchu zdravia alebo smrť, alebo
b)	za krízovej situácie.
(4) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, spácha čin uvedený v odseku 1 
a)	a spôsobí ním vážnu ujmu na zdraví viacerých osôb alebo smrť viacerých osôb, alebo
b)	ako vojak za krízovej situácie.

§ 368
Prevádzačstvo

(1) Kto preto, aby priamo či nepriamo získal finančnú výhodu alebo inú materiálnu výhodu
a)	pre iného organizuje nedovolené prekročenie štátnej hranice Slovenskej republiky alebo inému umožní alebo pomáha nedovolene prekročiť štátnu hranicu Slovenskej republiky,
b)  vyrobí pre iného falošný cestovný doklad alebo falošný doklad totožnosti,
c)  zaobstará, drží alebo poskytuje inému taký doklad alebo
d)  umožní zotrvať v Slovenskej republike osobe, ktorá nie je jej štátnym príslušníkom ani nemá trvalý pobyt na jej území, bez splnenia podmienok potrebných na zákonné zotrvanie v Slovenskej republike, a to spôsobom uvedeným v písmene b) alebo c) alebo iným nezákonným spôsobom,
potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	z osobitného motívu
c)	spôsobom, ktorý môže ohroziť životy a zdravie migrantov alebo znamená neľudské zaobchádzanie alebo ponižujúce zaobchádzanie alebo zneužívanie migrantov, alebo
d)	získa ním pre seba alebo iného malý prospech.
	(3) Odňatím slobody na tri roky až dvanásť rokov sa páchateľ potrestá, ak spácha čin uvedený v odseku 1 
a)	ako člen nebezpečného zoskupenia,
b)	a získa ním pre seba alebo iného značný prospech, alebo
c)	spôsobí ním vážnu poruchu zdravia alebo smrť.
(4) Odňatím slobody na osem rokov až dvadsať rokov sa páchateľ potrestá, ak spácha čin uvedený v odseku 1 
a)	a spôsobí ním vážnu ujmu na zdraví viacerých osôb alebo smrť viacerých osôb, alebo
b)	za krízovej situácie.

§ 369
Nedovolené prekročenie štátnej hranice

Kto poruší predpisy o medzinárodných letoch tým, že vnikne vzdušným dopravným prostriedkom na územie Slovenskej republiky, potrestá sa odňatím slobody na šesť mesiacov až tri roky.

§ 370
Vzbura väzňov

 	(1) Kto sa zúčastní na odpore skupiny väzňov dozornému orgánu, jeho rozkazu alebo väzenskému poriadku, potrestá sa odňatím slobody na jeden rok až päť rokov.
 (2) Odňatím slobody na tri roky až desať rokov sa páchateľ potrestá, ak zorganizuje čin uvedený v odseku 1.

§ 371
Ohrozenie dôvernej skutočnosti a vyhradenej skutočnosti

(1) Kto vyzvedá skutočnosť utajovanú na ochranu záujmov Slovenskej republiky alebo na ochranu záujmov iného štátu, medzinárodnej organizácie alebo nadnárodnej organizácie, na ochranu záujmov ktorých sa Slovenská republika zaviazala, označenú podľa osobitného zákona stupňom utajenia Dôverné alebo Vyhradené s cieľom vyzradiť ju nepovolanej osobe alebo kto takú utajovanú skutočnosť nepovolanej osobe úmyselne vyzradí, potrestá sa odňatím slobody až na jeden rok.
(2) Kto utajovanú skutočnosť uvedenú v odseku 1 vyzvedá s úmyslom vyzradiť ju do cudziny, alebo kto takú utajovanú skutočnosť úmyselne do cudziny vyzradí, potrestá sa odňatím slobody na šesť mesiacov až tri roky.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 závažnejším spôsobom konania.
(4) Odňatím slobody na dva roky až osem rokov sa páchateľ potrestá, ak činom uvedeným v odseku 1 spôsobí značnú škodu alebo získa pre seba alebo  iného značný prospech.

§ 372
Krivé obvinenie

(1) Kto iného lživo obviní z trestného činu v úmysle privodiť jeho trestné stíhanie, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a) závažnejším spôsobom konania,
b) z osobitného motívu, verejne, alebo
c) využívajúc niečiu bezbrannosť, vek, nemoc, neskúsenosť, závislosť alebo podriadenosť.
(3) Odňatím slobody na tri roky až desať rokov sa páchateľ potrestá, ak činom uvedeným v odseku 1 spôsobí značnú škodu alebo spôsobí iný závažný následok.

§ 373
Krivá výpoveď

(1) Kto ako svedok pred súdom, prokurátorom alebo policajtom v trestnom konaní alebo na účely trestného konania v cudzine alebo pred vyšetrovacou komisiou zákonodarného orgánu alebo pred sudcom medzinárodného orgánu uznaného Slovenskou republikou
a)	uvedie nepravdu o okolnosti, ktorá má podstatný význam  pre rozhodnutie alebo pre zistenie vyšetrovacej komisie  zákonodarného orgánu alebo
b)	takúto okolnosť zamlčí,
potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá ak spácha čin uvedený v odseku 1
            a) závažnejším spôsobom konania
	b) ako svedok vzatý v trestnom konaní pod prísahu,  alebo
	c) z osobitného motívu.
(3) Odňatím slobody na tri roky až desať rokov sa páchateľ potrestá ak činom uvedeným v odseku 1 spôsobí značnú škodu alebo spôsobí iný závažný následok.

§ 374
Nepravdivý znalecký posudok a tlmočnícky úkon

(1) Kto ako znalec alebo tlmočník
a)	pred súdom, prokurátorom alebo policajtom v trestnom konaní alebo pred súdom  v občianskom súdnom konaní alebo v exekučnom konaní alebo pred správnym orgánom  alebo orgánom konajúcim v správnom konaní, alebo pred správcom dane v daňovom konaní, pred colným orgánom v colnom konaní alebo pred rozhodcovským orgánom uvedie nepravdu o okolnosti, ktorá má podstatný význam pre rozhodnutie  alebo takúto  okolnosť zamlčí alebo
b)	pri podávaní znaleckého posudku alebo vykonávaní  tlmočníckeho úkonu na podklade zmluvy inému spôsobí škodu  nie malú tým, že uvedie nepravdu o okolnosti, ktorá má  podstatný význam pre osobu, ktorej sa znalecký posudok alebo tlmočnícky úkon týka alebo má podstatný význam pre rozhodnutie, ktorého je znalecký posudok alebo tlmočnícky  úkon podkladom alebo ak takúto okolnosť zamlčí,
potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá ak spácha čin uvedený v odseku 1
	a) závažnejším spôsobom konania,
	b) z osobitného motívu, alebo
	c) využívajúc niečiu bezbrannosť, vek, nemoc, neskúsenosť, závislosť alebo podriadenosť.
(3) Odňatím slobody na tri roky až desať rokov sa páchateľ potrestá ak činom uvedeným v odseku 1 spôsobí značnú škodu alebo spôsobí iný závažný následok.

§ 375
Zneužitie úradu

            (1)  Kto ako advokát, komerčný právnik, notár, súdny exekútor, správca konkurznej podstaty, audítor, daňový poradca alebo patentový zástupca, v úmysle poškodiť iného, ako v prospech ktorého má konať, alebo ktorého má zastupovať, mu porušením dôležitej povinnosti svojho povolania alebo úradu uloženej zákonom spôsobí značnú škodu, potrestá sa odňatím slobody na jeden rok až päť rokov.
           (2)  Kto ako advokát, komerčný právnik, notár, súdny exekútor, správca konkurznej podstaty, audítor, daňový poradca alebo patentový zástupca, v úmysle poškodiť toho, v prospech ktorého má konať alebo ktorého má zastupovať, mu porušením dôležitej povinnosti svojho povolania alebo úradu uloženej zákonom spôsobí značnú škodu, potrestá sa odňatím slobody jeden rok až päť rokov.
(3) Odňatím slobody na dva roky až osem rokov sa páchateľ potrestá, ak činom uvedeným v odseku 1 alebo 2 spôsobí škodu veľkého rozsahu.  

§ 376
Falšovanie a pozmeňovanie verejnej listiny, úradnej pečate,  úradnej uzávery, úradného znaku a úradnej značky

 	(1) Kto verejnú listinu, úradnú pečať, úradnú uzáveru, úradný znak alebo úradnú značku falšuje, podstatne pozmení ich obsah v úmysle, aby sa použili ako pravé alebo ich použije ako pravé, potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom.
           (3) Odňatím slobody na dva roky až osem rokov sa páchateľ potrestá, ak činom uvedeným v odseku 1 spôsobí značnú škodu. 
          (4) Odňatím slobody na tri roky až desať rokov sa páchateľ potrestá, ak činom uvedeným v odseku 1 spôsobí škodu veľkého rozsahu. 
(5) Ochrana podľa tohto ustanovenia zákona sa poskytuje aj cudzozemským verejným listinám, úradným pečatiam, úradným uzáverám, úradným znakom alebo úradným značkám.

§ 377
Marenie prípravy a priebehu volieb alebo referenda

 (1) Kto marí prípravu alebo priebeh volieb alebo referenda tým, že
a)	inému násilím alebo hrozbou násilia alebo ľsťou bráni vo  výkone volebného práva, alebo hlasovacieho práva v referende, alebo iného takým spôsobom k výkonu  volebného práva alebo hlasovacieho práva v referende  núti,
b)	falšuje údaje v doklade o počte členov politickej strany  alebo politického hnutia alebo na petícii na volebné  účely alebo v inom dokumente súvisiacom s voľbami alebo  referendom alebo vedome použije taký dokument ako pravý,
c)	vedome nesprávne sčíta hlasy alebo poruší tajnosť  hlasovania,
d)	inak hrubým spôsobom marí prípravy alebo priebeh  volieb prezidenta Slovenskej republiky alebo ľudové  hlasovanie o jeho odvolaní, prípravy a priebeh volieb do  zákonodárnych zborov alebo orgánov miestnej samosprávy  alebo prípravy alebo priebeh referenda alebo
e)	nesplní si dôležitú povinnosť vyplývajúcu mu zo zákonov upravujúcich voľbu a referendum
potrestá sa odňatím slobody na šesť mesiacov až tri roky.
 (2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	ako verejný činiteľ,
c)	z osobitného motívu,
d)	verejne, alebo 
e)	využívajúc niečiu bezbrannosť, vek, nemoc, neskúsenosť, závislosť alebo podriadenosť.

§ 378
Osobitné ustanovenie o trestnej zodpovednosti právnických osôb
	
	Za trestné činy v treťom oddieli tejto hlavy a trestné činy podľa § 361 - 367 a § 373 až       § 375 sú trestne zodpovedné aj právnické osoby.

DESIATA HLAVA

TRESTNÉ ČINY PROTI INÝM PRÁVAM A SLOBODÁM

§ 379
Útlak
 	
(1) Kto sa pre politické presvedčenie, národnosť, rasu alebo príslušnosť k etnickej skupine, vyznanie alebo preto, že je bez vyznania,
a)	inému vyhráža usmrtením, ublížením na zdraví alebo  spôsobením škody veľkého rozsahu alebo
	b) proti inému použije násilie,
potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha  čin uvedený v odseku 1
b)	na verejnom zhromaždení občanov,
c)	závažnejším spôsobom konania, alebo
d)	verejne.

§ 380
Nebezpečné vyhrážanie

(1) Kto sa inému vyhráža usmrtením, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu, potrestá sa odňatím slobody až na jeden rok.
(2) Odňatím  slobody až na šesť mesiacov až tri roky sa páchateľ potrestá, ak spácha čin uvedený v odseku 1  
a) závažnejším spôsobom konania
b) na chránenej osobe,
c) preto aby inému zmaril alebo sťažil uplatnenie jeho základných práv a slobôd,
            d) z osobitného motívu, alebo
e) verejne, alebo
      f) využívajúc niečiu bezbrannosť, vek, nemoc, neskúsenosť, závislosť alebo podriadenosť.

Šírenie poplašnej správy
§ 381

(1) Kto úmyselne spôsobí nebezpečenstvo vážneho znepokojenia aspoň časti obyvateľstva nejakého miesta tým, že rozširuje poplašnú správu, ktorá je nepravdivá,  alebo sa  dopustí iného obdobného konania spôsobilého vyvolať také nebezpečenstvo, potrestá sa odňatím slobody až na dva roky.
(2) Kto správu alebo iného obdobné konanie uvedené v odseku 1 hoci vie, že sú nepravdivé a môžu vyvolať opatrenia vedúce k nebezpečenstvu vážneho znepokojenia aspoň časti obyvateľstva nejakého miesta, oznámi podniku alebo organizácii, orgánu činnému v trestnom konaní alebo polícii alebo inému štátnemu orgánu alebo hromadnému informačnému prostriedku, potrestá sa odňatím slobody na jeden rok až päť rokov.
(3) Odňatím slobody na dva roky až osem rokov sa páchateľ potrestá ak spácha čin uvedený v odseku 2
a) závažnejším spôsobom konania,
b) verejne, alebo
c) ak spôsobí takým činom vážnu poruchu v hospodárskej prevádzke alebo hospodárskej činnosti podniku, organizácii alebo činnosti štátneho orgánu alebo iný obzvlášť závažný následok.
(4) Odňatím slobody na tri roky až desať rokov sa páchateľ potrestá ak spácha čin uvedený v odseku 1 alebo 2 za krízovej situácie.

§ 382

 	(1) Kto nepravdivú poplašnú správu, hoci vie, že je nepravdivá a môže vyvolať nebezpečenstvo vážneho znepokojenia aspoň časti obyvateľstva nejakého miesta, oznámi právnickej osobe alebo polícii alebo inému štátnemu orgánu alebo hromadnému informačnému prostriedku, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania, alebo
b)	z osobitného motívu.

(3) Odňatím slobody na tri roky až desať rokov sa páchateľ potrestá , ak spácha čin uvedený v odseku 1       
a)	a spôsobí ním hospodárskej prevádzke alebo hospodárskej činnosti podniku alebo organizácie alebo v činnosti štátneho orgánu vážnu poruchu,
b)	a spôsobí ním značnú škodu alebo iný závažný následok, alebo
c)	za krízovej situácie.
   	
§ 383

Kto za krízovej situácie štátu spôsobí, čo aj z nedbanlivosti, nebezpečenstvo vážneho znepokojenia, malomyseľnosti alebo porazeneckej nálady aspoň u časti obyvateľstva nejakého miesta tým, že rozširuje poplašnú správu, potrestá sa odňatím slobody na šesť mesiacov až tri roky.
§ 384
Opilstvo

(1) Kto sa požitím alebo aplikáciou návykovej látky alebo inak privedie, hoci aj z nedbanlivosti, do stavu nepríčetnosti, v ktorom sa dopustí konania, ktoré má inak znaky trestného činu, potrestá sa odňatím slobody na tri roky až osem rokov; ak sa však dopustí konania, ktoré má inak znaky trestného činu, na ktorý zákon ustanovuje miernejší trest, potrestá sa týmto miernejším trestom.
(2) Ustanovenie odseku 1, ako aj § 25 sa nepoužije, ak sa páchateľ priviedol do stavu nepríčetnosti v úmysle spáchať trestný čin.

§ 385
Výtržníctvo

(1) Kto sa dopustí verejne alebo na mieste verejnosti prístupnom hrubej neslušnosti alebo výtržnosti tým, že napadne iného, hanobí historickú alebo kultúrnu pamiatku, hrubým spôsobom ruší zhromaždenie občanov, vyvoláva verejné pohoršenie vykonávaním pohlavného styku, vykonávaním sexuálneho exhibicionizmu alebo iných patologických sexuálnych praktík na takomto mieste alebo iným obdobným spôsobom, potrestá sa odňatím slobody až na dva roky.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 
a)	závažnejším spôsobom konania, alebo
b) v prítomnosti skupiny osôb mladších ako pätnásť rokov.
 
§ 386
Rušenie výkonu náboženstva

 	(1) Kto násilím, hrozbou násilia alebo iným hrubým spôsobom ruší alebo preruší bohoslužbu alebo iný bohoslužobný úkon štátom uznanej cirkvi alebo náboženskej spoločnosti uznanej v republike, alebo sa na mieste venovanom bohoslužbám alebo bohoslužobným úkonom takejto cirkvi alebo náboženskej spoločnosti dopustí hrubej alebo zneucťujúcej neslušnosti, neprístojnosti alebo výtržnosti, potrestá sa odňatím slobody až na jeden rok.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 závažnejším spôsobom konania. 

§ 387
Rušenie pohrebného obradu

 	(1) Kto zámerne ruší priebeh pohrebného obradu hlukom, neprístojným chovaním alebo iným podobným spôsobom, ktorý je v rozpore s pietou obradu a s úctou voči zomrelému a pozostalým, potrestá sa odňatím slobody až na jeden rok.
(2)	Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 závažnejším spôsobom konania.

§  388
Hanobenie miesta posledného odpočinku

 	(1) Kto zničí, poškodí alebo zneuctí hrob, urnu s popolom mŕtveho, pomník alebo náhrobnú dosku alebo zničí alebo poškodí zariadenie cintorína, pohrebiska alebo iného miesta posledného odpočinku, alebo kto sa na cintoríne, pohrebisku alebo inom mieste posledného odpočinku dopustí násilia alebo hrozby násilia voči osobe alebo poškodenia veci alebo sa tam dopustí inej hrubej alebo zneucťujúcej neslušnosti, neprístojnosti alebo výtržnosti, potrestá sa odňatím slobody až na dva roky.
(2)	Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
      a) závažnejším spôsobom konania, alebo
a)	z osobitného motívu.
(3)  Odňatím slobody na jeden rok až päť rokov sa páchateľ potrestá, ak činom uvedeným v odseku 1  spôsobí značnú škodu.

§ 389
Hanobenie mŕtveho
 	
(1) Kto neoprávnene
a) vykoná exhumáciu mŕtvoly,
b) odníme z dispozície oprávneného alebo z miesta uloženia  mŕtvolu, jej časti alebo jej popol alebo
c) mŕtvolu inak zneužije alebo zneuctí,
potrestá sa odňatím slobody na šesť mesiacov až na tri roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a) závažnejším spôsobom konania, 
b) z osobitného motívu, alebo
b)	na viacerých mŕtvolách. 

Kupliarstvo
§ 390
 
(1) Kto v súvislosti s vlastným podnikaním
	a) sprostredkúva alebo umožňuje opakované vykonávanie  prostitúcie alebo
	b) pod zámienkou iného podnikania čo i len sčasti  sprostredkúva alebo umožňuje aj opakované vykonávanie  prostitúcie podieľajúc sa na ziskoch z jej vykonávania,
potrestá sa odňatím slobody až na dva roky. 
(2) Odňatím slobody na šesť mesiacov až tri roky sa páchateľ potrestá, ak spácha čin uvedený odseku 1 zneužitím tiesne, neskúsenosti, závislosti alebo podriadenosti iného.
(3) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
       a) závažnejším spôsobom konania, 
       b) na chránenej osobe, alebo
 c) na viacerých osobách.
(4) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
a) na osobe mladšej ako pätnásť rokov,
b) ako člen nebezpečného zoskupenia, alebo
c) ak ním získa pre seba alebo iného značný prospech.
(5)  Odňatím slobody na päť rokov až dvanásť rokov sa páchateľ potrestá, ak spôsobí činom uvedeným v odseku 1 vážnu poruchu zdravia alebo smrť.

§ 391
 	
(1) Kto iného zjedná, pohne alebo zvedie na vykonávanie prostitúcie, alebo kto koristí z prostitúcie vykonávanej iným, potrestá sa odňatím slobody až na tri roky.
(2) Odňatím slobody na jeden rok až päť rokov sa páchateľ potrestá, ak spácha taký čin použitím násilia, hrozbou násilia alebo  hrozbou inej ťažkej ujmy, alebo zneužitím tiesne,  neskúsenosti, závislosti alebo podriadenosti iného.
	           (3) Odňatím slobody na dva roky až desať rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	na viacerých osobách, alebo
d)	po dlhšiu dobu.
           (4) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1
a)	na osobe mladšej ako pätnásť rokov,
b)	ako člen nebezpečného zoskupenia, alebo
c)	ním získa pre seba alebo iného značný prospech.
	(5)  Odňatím slobody na osem rokov až pätnásť rokov sa páchateľ potrestá, ak činom uvedeným v odseku 1 spôsobí vážnu poruchu zdravia alebo smrť.

Výroba detskej pornografie
§ 392

(1) Kto zneužije dieťa na výrobu detskej pornografie alebo umožní takéto jeho zneužitie alebo sa inak podieľa na takejto výrobe, potrestá sa odňatím slobody na tri roky až desať rokov. 
(2) Odňatím slobody na päť rokov až dvanásť rokov  sa páchateľ potrestá, ak spácha čin uvedený v odseku 1
a) na dieťati mladšom ako dvanásť rokov,
b) s použitím násilia, hrozbou násilia alebo hrozbou inej ťažkej ujmy alebo zneužitím tiesne, neskúsenosti, závislosti alebo podriadenosti iného,
c)	závažnejším spôsobom konania, 
d)	verejne, alebo
e)	za účelom distribúcie výroby detskej pornografie prostredníctvom počítačového systému.
            (3) Odňatím slobody na osem rokov až pätnásť rokov sa páchateľ potrestá ak spácha čin uvedený v odseku 1
a) na viacerých deťoch,
b) a spôsobí ním vážnu poruchu zdravia alebo smrť, alebo
c) spôsobí ním značnú škodu.  
(4) Odňatím slobody na desať rokov až dvadsať rokov sa páchateľ potrestá, ak činom uvedeným v odseku 1 spôsobí
a)	škodu veľkého rozsahu,
b)	vážnu poruchu zdravia viacerých osôb  alebo smrť viacerých osôb.

§ 393
Rozširovanie detského pornografického diela

(1) Kto rozširuje detskú pornografiu, potrestá sa odňatím slobody na jeden rok až päť rokov.
(2) Odňatím slobody na dva roky až osem rokov sa páchateľ potrestá, ak spácha čin uvedený v odseku 1
a)	závažnejším spôsobom konania, 
b)	ak čin uvedený v odseku 1 spácha prostredníctvom počítačového systému, alebo 
c)	verejne.
            (3) Odňatím slobody na tri roky až desať rokov sa páchateľ potrestá, ak činom uvedeným v odseku 1 spôsobí  značnú škodu.   
(4) Odňatím slobody na päť rokov až dvanásť rokov sa páchateľ potrestá, ak činom uvedeným v odseku 1 spôsobí škodu veľkého rozsahu..

§ 394
Prechovávanie detského pornografického diela

Kto prechováva detské pornografické dielo, potrestá sa odňatím slobody až na jeden rok.

Ohrozovanie mravnosti
§ 395

(1) Kto vyrába, kupuje, dováža alebo si inak zadovažuje a následne predáva, požičiava alebo inak uvádza do obehu, rozširuje, robí verejne prístupnými alebo zverejňuje písomné pornografické diela, nosiče zvuku alebo obrazu, zobrazenia alebo iné predmety ohrozujúce mravnosť, v ktorých sa prejavuje neúcta k človeku a násilie alebo ktoré zobrazujú sexuálny styk so zvieraťom alebo iné sexuálne patologické praktiky, potrestá sa odňatím slobody až na jeden rok.
(2) Odňatím slobody  na šesť mesiacov až tri roky sa páchateľ potrestá, ak  spácha čin uvedený v odseku 1 	
a)	závažnejším spôsobom konania, alebo
b)	verejne. 
(3) Odňatím slobody na jeden rok až päť rokov sa páchateľ potrestá ak činom uvedeným v odseku 1 spôsobí značnú škodu .   

§ 396

(1) Kto pornografické diela
a)	ponúka, prenecháva alebo predáva osobe mladšej ako  osemnásť rokov alebo
b)	na mieste, ktoré je osobám mladším ako osemnásť rokov  prístupné, vystavuje alebo inak sprístupňuje,
potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	verejne.
(3) Odňatím slobody na dva roky až osem rokov sa páchateľ potrestá, ak činom uvedeným v odseku 1
a)	ponúka, sprístupňuje alebo vystavuje pornografické diela, nosiče zvuku alebo obrazu alebo zobrazenia, v ktorých sa prejavuje neúcta k človeku a násilie alebo ktoré zobrazujú sexuálny styk so zvieraťom alebo iné sexuálne patologické praktiky, alebo
b)	získa pre seba alebo iného značný prospech.

§ 397
Ohováranie

(1) Kto o inom oznámi nepravdivý údaj, ktorý je spôsobilý značnou mierou ohroziť jeho vážnosť u spoluobčanov, poškodiť ho v zamestnaní, v podnikaní, narušiť jeho rodinné vzťahy, spôsobiť stratu dôvery u jeho obchodných partnerov alebo spôsobiť mu inú vážnu ujmu, potrestá sa odňatím slobody až na dva roky.
(2)  Odňatím slobody na jeden rok až päť rokov sa páchateľ potrestá ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu,
d)	verejne, alebo
e)	na viacerých osobách.
(3) Odňatím slobody na dva roky až osem rokov sa páchateľ potrestá, ak činom uvedeným v odseku 1
a)	získa pre seba alebo iného značný prospech, alebo
b)	spôsobí inému vážnu ujmu na povesti, stratu zamestnania, úpadok podniku, stratu obchodného partnera alebo značnú stratu v podnikaní, rozvod manželstva alebo inú vážnu ujmu.
                                                                     
Narušenie súkromia
§ 398

(1) Kto rozšíri medzi skupinou osôb alebo zverejní údaj o inom, týkajúci sa jeho súkromia, osobného, zdravotného alebo rodinného stavu alebo majetkových pomerov, ktorý získal od tretej osoby alebo dôverne v dobrej viere priamo od dotknutého, alebo ho získal v spojitosti s vykonávaním svojho zamestnania, povolania, postavenia alebo funkcie a poškodí tým iného v zamestnaní, v podnikaní, naruší jeho rodinné vzťahy, spôsobí stratu dôvery u jeho obchodných partnerov alebo spôsobí mu inú vážnu ujmu, potrestá sa odňatím slobody až na jeden rok.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	verejne.
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1 získa pre seba alebo iného značný prospech.

                                                                      § 399

(1) Kto neoprávnene zverejní, sprístupní viacerým osobám alebo inak rozširuje fotografické snímky alebo iné zobrazenia alebo zvukové či obrazové záznamy obsahujúce prejavy rýdzo osobnej povahy iného, spôsobilé vyvolať stratu jeho vážnosti, dôvery alebo dôstojnosti, výsmech alebo verejné odsúdenie, poškodiť ho v zamestnaní, podnikaní alebo v rodine, ak boli získané
a)	náhodne, podvodne alebo ľsťou alebo inak bez súhlasu  dotknutej osoby,
b)	so súhlasom dotknutej osoby, avšak daným dôverne  v súkromí a v dobrej viere len na rýdzo súkromné účely  alebo
c)	so súhlasom dotknutého, avšak len na rýdzo súkromné účely  pri poskytovaní hradeného výkonu, ktorý mu v rámci svojho zamestnania, povolania, postavenia alebo funkcie  poskytol,
potrestá sa odňatím slobody až na dva roky.
(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe,
c)	z osobitného motívu, alebo
d)	verejne.
(3)  Odňatím slobody na dva roky až osem rokov sa páchateľ potrestá, ak činom uvedeným v odseku 1) získa pre seba alebo iného značný prospech.

Neoprávnené nakladanie z osobnými údajmi
§ 400

(1) Kto neoprávnene 
a)	oznámi alebo sprístupní údaje o inom zhromaždené v súvislosti s výkonom verejnej správy, alebo uplatňovaním ústavných práv občana, alebo
b)	údaje o inom získané v súvislosti s výkonom svojho povolania, zamestnania alebo funkcie oznámi alebo sprístupní, a tým poruší právnym predpisom ustanovenú povinnosť mlčanlivosti,
potrestá sa odňatím slobody až na jeden rok.
(2)  Odňatím slobody až na dva roky sa páchateľ potrestá, ak spácha čin uvedený v odseku 1.
a)	závažnejším spôsobom konania, 
b)	 na chránenej osobe, 
c)	verejne, 
d)	ním spôsobí vážnu ujmu na právach dotknutej osoby, alebo
e)	na viacerých osobách.

                                                                         § 401

(1) Kto inému spôsobí vážnu ujmu na právach tým, že
a)	uvedie niekoho do omylu alebo
b)	využije niečí omyl,
potrestá sa odňatím slobody až na dva roky.
(2) Odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1
a)	závažnejším spôsobom konania,
b)	na chránenej osobe, alebo
c)	tak, že sa vydáva za verejného činiteľa.
(3) Odňatím slobody na jeden rok až päť rokov sa páchateľ potrestá, ak činom uvedeným v odseku 1 získa pre seba alebo iného značný prospech.

§ 402
Týranie zvierat

(1) Kto týra zviera,
a) hoci bol za obdobný priestupok v poslednom roku  postihnutý alebo za taký čin v posledných dvoch rokoch  odsúdený alebo
b) zvlášť krutým a surovým spôsobom,
potrestá sa odňatím slobody až na šesť mesiacov.
(2) Odňatím slobody až na jeden rok sa páchateľ potrestá, ak činom uvedeným v odseku 1
a) týra viacero zvierat alebo
b) zviera utýra.
(3) Odňatím slobody až na  dva roky sa páchateľ potrestá, ak spácha či n uvedený v odseku 1 verejne alebo na mieste verejnosti prístupnom, 
a)	na zvierati osobitne chránenom zákonom alebo hospodársky dôležitom, alebo
b)	závažnejším spôsobom konania.

§ 403
Osobitné ustanovenie o trestnej zodpovednosti právnických osôb

	 Za trestné činy podľa § 380, § 381,§  382, § 383, § 391 , § 392, § 393, § 394, § 395, § 396 , § 397, § 400, § 401 a § 402 sú trestne zodpovedné právnické osoby.

JEDENÁSTA HLAVA

Trestné činy proti brannosti, proti civilnej službe a proti obrane vlasti

P r v ý   o d d i e l 

Trestné činy proti brannosti 

§ 404
Marenie spôsobilosti na službu

(1) Kto seba alebo iného urobí trvalo alebo dočasne nespôsobilým alebo menej spôsobilým na plnenie brannej povinnosti, alebo iných povinností pre obranu vlasti, potrestá sa odňatím slobody na šesť mesiacov až päť rokov. 
(2) Odňatím slobody na tri roky až desať rokov sa páchateľ potrestá, ak spácha čin uvedený v odseku 1 za krízovej situácie. 

§ 405
Neplnenie odvodnej povinnosti 

(1) Kto sa neustanoví na odvod, alebo sa nepodrobí lekárskemu vyšetreniu v úmysle svoju odvodnú povinnosť nesplniť, alebo jej splnenie oddialiť, potrestá sa odňatím slobody až na jeden rok. 
(2) Odňatím slobody na šesť mesiacov až tri roky sa páchateľ potrestá  ak spácha čin uvedený v odseku 1 za krízovej situácie. 

§ 406
Obchádzanie brannej povinnosti 

(1) Kto sa dopustí machinácií v úmysle dosiahnuť úľavy v plnení brannej povinnosti potrestá sa odňatím slobody až na jeden rok. 
(2) Kto sa dopustí machinácií v úmysle 
a)	sám sa celkom alebo sčasti vyhnúť plneniu brannej povinnosti alebo 
b)	iného celkom alebo sčasti vymknúť z plnenia brannej povinnosti
potrestá sa odňatím slobody na šesť mesiacov až tri roky. 
(3) Odňatím slobody na jeden rok až päť rokov sa páchateľ potrestá ak spácha čin uvedený v odseku 1 alebo 2 za krízovej situácie. 

D r u h ý   o d d i e l

Trestné činy proti civilnej službe

Nenastúpenie civilnej služby 

§ 407

Kto v úmysle vyhnúť sa civilnej službe túto nenastúpi do 24 hodín po uplynutí lehoty určenej v povolávacom rozkaze, potrestá sa odňatím slobody na jeden rok až päť rokov. 

§ 408

Kto nenastúpi čo aj z nedbanlivosti civilnú službu do 24 hodín po uplynutí lehoty určenej v povolávacom rozkaze, potrestá sa odňatím slobody až na jeden rok.

Vyhýbanie sa výkonu civilnej služby
§ 409

(1) Kto v úmysle vyhnúť sa výkonu civilnej služby alebo plneniu povinností z nej vyplývajúcich poškodí sa na zdraví, predstiera chorobu, falšuje listinu, zneužije návykovú látku, alebo použije iný úskok, alebo kto odopiera konať civilnú službu, potrestá sa odňatím slobody na šesť mesiacov až tri roky. 
(2) Kto odmieta plniť pokyny pri výkone civilnej služby alebo kto také pokyny sústavne neplní, potrestá sa odňatím slobody až na dva roky.

§ 410

(1) Kto bez povolenia opustí miesto výkonu civilnej služby na dobu dlhšiu ako 48 hodín, alebo sa po túto dobu bez povolenia zdržiava mimo tohto miesta, potrestá sa odňatím slobody až na šesť mesiacov.
(2) Kto bez povolenia opustí miesto výkonu civilnej služby na dobu dlhšiu ako 14 dní, alebo sa po túto dobu bez povolenia zdržiava mimo tohto miesta, potrestá sa odňatím slobody na šesť mesiacov až tri roky. 
(3) Kto v úmysle vyhnúť sa výkonu civilnej služby opustí miesto výkonu tejto služby alebo sa s týmto úmyslom zdržiava mimo tohto miesta, potrestá sa odňatím slobody na jeden až päť rokov. 

T r  e t í   o d d i e l 

Trestné činy proti službe v ozbrojených silách 

Nenastúpenie služby v ozbrojených silách
§ 411

(1) Kto v úmysle vyhnúť sa vojenskej službe nenastúpi službu v ozbrojených silách do 24 hodín po uplynutí lehoty určenej v povolávacom rozkaze, potrestá sa odňatím slobody na dva roky až päť rokov. 
(2) Odňatím slobody na päť rokov až desať rokov sa páchateľ potrestá ak spácha čin uvedený v odseku 1 za krízovej situácie. 

§ 412

(1)Kto nenastúpi čo aj z nedbanlivosti službu v ozbrojených silách do 24 hodín po uplynutí lehoty určenej v povolávacom rozkaze, potrestá sa odňatím slobody až na dva roky. 
(2) Odňatím slobody na šesť mesiacov až tri roky sa páchateľ potrestá ak spácha čin uvedený v odseku 1 za krízovej situácie. 

§ 413

Kto po vyhlásení mobilizácie čo aj z nedbanlivosti bez odkladu sa nedostaví z cudziny nastúpiť vojenskú službu, potrestá sa odňatím slobody na jeden rok až desať rokov. 

§ 414
Porušovanie osobných a vecných povinností

(1) Kto po vyhlásení mobilizácie nesplní čo aj z nedbanlivosti osobnú alebo vecnú povinnosť, alebo povinnosť ubytovať pre obranu vlasti, kto sa úmyselne vyhýba plneniu takejto povinnosti, alebo kto plnenie takejto povinnosti inou osobou, čo aj z nedbanlivosti, marí alebo sťažuje, potrestá sa odňatím slobody na šesť mesiacov až tri roky. 
(2) Odňatím slobody na dva roky až osem rokov sa páchateľ potrestá ak ohrozí činom uvedeným v odseku 1 značnou mierou záujmy obrany vlasti. 

Š t v r t ý   o d d i e l 

Trestné činy proti obrane vlasti 

§ 415
Spolupráca s nepriateľom 

Kto za vojnového stavu alebo vojny zadovažuje nepriateľovi prospech alebo ho akokoľvek podporuje, potrestá sa ak nejde o čin prísnejšie trestný odňatím slobody na jeden rok až desať rokov. 

§ 416
Vojnová zrada 

Občan Slovenskej republiky, ktorý počas vojnového stavu alebo vojny koná službu v nepriateľskom vojsku alebo v nepriateľskom ozbrojenom zbore, potrestá sa odňatím slobody na desať rokov až dvadsaťpäť rokov alebo výnimočným trestom.

§ 417
Služba v cudzom vojsku

(1) Občan Slovenskej republiky, ktorý bez povolenia koná službu v cudzom vojsku, potrestá sa odňatím slobody na dva roky až osem rokov. 
(2) Odňatím slobody na päť rokov až desať rokov sa páchateľ potrestá ak spácha čin uvedený v odseku 1  za vojnového stavu alebo vojny. 

DVANÁSTA HLAVA

TRESTNÉ ĆINY VOJENSKÉ
 
P r v ý   o d d i e l
 
Trestné činy proti vojenskej podriadenosti a vojenskej cti

Neuposlúchnutie rozkazu
§ 418

(1) Kto odoprie vykonať alebo úmyselne nevykoná rozkaz, potrestá sa odňatím slobody až na tri roky. 
(2) Odňatím slobody na dva roky až sedem rokov sa páchateľ potrestá ak spácha čin uvedený v odseku 1
a)	so skupinou vojakov, 
b)	so zbraňou, 
c)	za okolností, že by tým mohol zmariť alebo podstatne sťažiť splnenie dôležitej služobnej úlohy, alebo 
d)	ako príslušník ozbrojených síl vyslaných mimo územia Slovenskej republiky. 
(3) Rovnako ako v odseku 2 sa páchateľ potrestá ak spôsobí činom uvedeným v odseku 1 
a)	ťažkú ujmu na zdraví alebo smrť, alebo
b)	ohrozenie bojovej pohotovosti útvaru, alebo iný obzvlášť závažný následok
(4) Odňatím slobody na päť rokov až pätnásť rokov sa páchateľ potrestá ak spácha čin uvedený v odseku 1 za krízovej situácie. 

§ 419

      	(1) Kto z nedbanlivosti nevykoná rozkaz za okolností, že by tým mohol zmariť alebo podstatne sťažiť splnenie dôležitej služobnej úlohy, potrestá sa odňatím slobody až na jeden rok. 
(2) Odňatím slobody na šesť mesiacov až päť rokov sa páchateľ potrestá ak spôsobí činom uvedeným v odseku 1
a)	ťažkú ujmu na zdraví,  alebo smrť alebo 
b)	ohrozenie bojovej pohotovosti útvaru, alebo iný obzvlášť závažný následok.
(3) Rovnako ako v odseku 2 sa páchateľ potrestá ak spácha čin uvedený v odseku 1 ako príslušník ozbrojených síl vyslaných mimo územia Slovenskej republiky. 
(4) Odňatím slobody na tri roky až desať rokov sa páchateľ potrestá ak spácha čin uvedený v odseku 1 za krízovej situácie. 

§ 420
Sprotivenie alebo donútenie porušiť vojenskú povinnosť 

(1) Kto kladie odpor vojakovi, ktorý plní osobitne uložené vojenské povinnosti, alebo ho donúti takúto povinnosť porušiť, potrestá sa odňatím slobody až na tri roky. 
(2) Odňatím slobody na dva roky až sedem rokov sa páchateľ potrestá ak spácha čin uvedený v odseku 1 
a)	so skupinou vojakov,
b)	so zbraňou alebo 
c)	ako príslušník ozbrojených síl vyslaných mimo územia Slovenskej republiky. 
(3) Rovnako ako v odseku 2 sa páchateľ potrestá ak spôsobí činom uvedeným v odseku 1 ťažkú ujmu na zdraví alebo iný obzvlášť závažný následok. 
(4) Odňatím slobody na päť rokov až dvadsaťpäť rokov sa páchateľ potrestá ak 
a)	spôsobí činom uvedeným v odseku 1 smrť, alebo 
b)	spácha čin uvedený v odseku 1 a 2 za krízovej situácie. 

Urážka  medzi vojakmi
§ 421

(1) Kto iného vojaka hrubo urazí pokiaľ nejde o prísnejší trestný čin, potrestá sa odňatím slobody až na jeden rok. 
(2) Odňatím slobody na šesť mesiacov až päť rokov sa páchateľ potrestá ak spácha čin uvedený v odseku 1 za krízovej situácie.

§ 422

(1) Kto násilím, alebo hrozbou bezprostredného násilia urazí
a)	nadriadeného alebo hodnosťou vyššieho alebo 
b)	podriadeného, alebo hodnosťou nižšieho,
potrestá sa odňatím slobody až na dva roky. 
(2) Odňatím slobody na šesť mesiacov až päť rokov sa páchateľ potrestá ak spácha čin uvedený v odseku 1
a)	v čase, keď sám alebo urazený vykonáva službu,
b)	proti vojenskej stráži,
c)	so zbraňou alebo najmenej s dvoma osobami alebo 
d)	ako príslušník ozbrojených síl vyslaných mimo územia Slovenskej republiky, alebo
e)	spôsobí ním ublíženie na zdraví. 
(3) Odňatím slobody na tri roky až pätnásť rokov sa páchateľ potrestá ak spácha čin uvedený v odseku 1
a)	a spôsobí ním smrť viacerých osôb, alebo
b)	za krízovej situácie. 

§ 423

(1) Kto násilím, alebo hrozbou bezprostredného násilia urazí vojaka rovnakej hodnosti, potrestá sa odňatím slobody až na jeden rok. 
(2) Odňatím slobody na šesť mesiacov až päť rokov sa páchateľ potrestá ak spácha čin uvedený v odseku 1 
a)	v čase keď sám, alebo urazený vykonáva službu,
b)	proti vojenskej stráži,
c)	so zbraňou, alebo najmenej s dvoma osobami alebo 
d)	ako príslušník ozbrojených síl vyslaných mimo územia Slovenskej republiky, alebo
e)	spôsobí ním ublíženie na zdraví. 
. (3) Odňatím slobody na tri roky až pätnásť rokov sa páchateľ potrestá ak spácha čin uvedený v odseku 1
a)	a spôsobí ním smrť viacerých osôb, alebo 
b)	za krízovej situácie. 

§ 424
Násilie voči nadriadenému 

(1) Kto použije násilie, hrozbu bezprostredného násilia, alebo hrozbu inej ťažkej ujmy voči nadriadenému, 
a)	v úmysle pôsobiť na výkon jeho vojenských povinností alebo 
b)	pre výkon jeho vojenských povinností,
potrestá sa odňatím slobody až na päť rokov. 
(2) Odňatím slobody na tri roky až desať rokov sa páchateľ potrestá ak spácha čin uvedený v odseku 1 
a)	so zbraňou, alebo najmenej  s dvoma osobami, 
b)	ako príslušník ozbrojených síl vyslaných mimo územia Slovenskej republiky, alebo 
c)	spôsobí ním ťažkú ujmu na zdraví. 
(3) Odňatím slobody na osem rokov až dvadsaťpäť rokov sa páchateľ potrestá ak spácha čin uvedený v odseku 1
a)	a spôsobí ním smrť, alebo
b)	za krízovej situácie.  

§ 425
Porušovanie práv a chránených záujmov vojakov 

(1) Kto iného vojaka núti na neoprávnené osobné služby alebo ho obmedzuje na právach, alebo svojvoľne sťažuje výkon jeho služby, potrestá sa odňatím slobody až na jeden rok. 
(2) Odňatím slobody až na dva roky sa páchateľ potrestá ak spácha čin uvedený v odseku 1 voči podriadenému alebo hodnosťou nižšiemu. 
(3) Odňatím slobody na šesť mesiacov až tri roky sa páchateľ potrestá ak spácha čin uvedený v odseku 1 alebo 2 
a)	násilím, alebo hrozbou násilia, alebo hrozbou inej ťažkej ujmy,
b)	najmenej s dvoma osobami alebo 
c)	ako príslušník ozbrojených síl vyslaných mimo územia Slovenskej republiky.
(4) Odňatím slobody na dva roky až desať rokov sa páchateľ potrestá ak spácha čin uvedený v odseku 1 alebo 2 
a)	obzvlášť surovým spôsobom, 
b)	so zbraňou,
c)	a spôsobí ním vážnu poruchu zdravia alebo smrť, alebo 
d)	za krízovej situácie. 

D r u h ý   o d d i e l 

Trestné činy proti povinnosti konať vojenskú službu 

Vyhýbanie sa služobnému úkonu alebo výkonu vojenskej služby
§ 426

(1) Kto sa v úmysle vyhnúť sa plneniu služobného úkonu poškodí na zdraví, predstiera chorobu, falšuje listinu, zneužije návykovú látku, alebo použije iný úskok, potrestá sa odňatím slobody až na jeden rok. 
(2) Odňatím slobody až na dva roky sa páchateľ potrestá ak spácha čin uvedený v odseku 1 ako príslušník ozbrojených síl vyslaných mimo územia Slovenskej republiky.
(3) Odňatím slobody na päť rokov až pätnásť rokov sa páchateľ potrestá ak spácha čin uvedený v odseku 1 za krízovej situácie.  

§ 427

(1) Kto sa v úmysle vyhnúť sa výkonu vojenskej služby alebo plneniu vojenských povinností poškodí na zdraví, predstiera chorobu, falšuje listinu, zneužije návykovú látku, alebo použije iný úskok, alebo kto odpiera konať vojenskú službu, alebo plnenie vojenských povinností, potrestá sa odňatím slobody na šesť mesiacov až päť rokov. 
(2) Odňatím slobody až na dva roky sa páchateľ potrestá ak spácha čin uvedený v odseku 1 ako príslušník ozbrojených síl vyslaných mimo územia Slovenskej republiky. 
(3) Odňatím slobody na päť rokov až pätnásť rokov sa páchateľ potrestá ak spácha čin uvedený v odseku 1 za krízovej situácie. 

§ 428

Kto potom, čo bol viac ako jeden krát pre konanie rovnakého druhu postihnutý disciplinárnym trestom v služobnej dobe požitím alkoholu, alebo požitím iných návykových látok si privodí stav, ktorý ho robí na plnenie služobných povinností úplne alebo čiastočne nespôsobilým, potrestá sa odňatím slobody až na jeden rok. 

§ 429

Kto sa za krízovej situácie urobí čo aj z nedbanlivosti nespôsobilým vykonávať službu tým, že požije alkohol alebo inú návykovú látku, potrestá sa odňatím slobody na jeden rok až päť rokov. 

Dezercia
§ 430

(1) Kto sa svojvoľne vzďaľuje v úmysle dlhodobo sa vyhnúť vojenskej službe, alebo kto sa svojvoľne vzďaľuje dlhšie ako 30 dní, potrestá sa odňatím slobody na šesť mesiacov až päť rokov. 
(2) Odňatím slobody na dva až osem rokov sa páchateľ potrestá ak spácha čin uvedený v odseku 1 
a)	so zbraňou alebo
b)	ako príslušník ozbrojených síl vyslaných mimo územia Slovenskej republiky..
(3) Odňatím slobody na päť rokov až pätnásť rokov sa páchateľ potrestá ak spácha čin uvedený v odseku 1 za krízovej situácie. 

§ 431

(1) Kto sa svojvoľne vzďaľuje po čas dlhší ako 48 hodín, alebo sa vzďaľuje sústavne, potrestá sa odňatím slobody až na jeden rok.
(2) Odňatím slobody až na dva roky sa páchateľ potrestá ak spácha čin uvedený v odseku 1 ako príslušník ozbrojených síl vyslaných mimo územia Slovenskej republiky. 
(3) Kto sa svojvoľne vzďaľuje na čas dlhší ako 6 dní, potrestá sa odňatím slobody na šesť mesiacov až tri roky. 
(4) Odňatím slobody na dva roky až desať rokov sa páchateľ potrestá ak sa svojvoľne vzďaľuje po čas dlhší ako 24 hodín za krízovej situácie. 
(5) Kto sa svojvoľne vzďaľuje k nepriateľovi potrestá sa odňatím slobody na päť rokov až dvanásť rokov. 

T r e t í   o d d i e l

Trestné činy proti  povinnostiam strážnej a dozornej služby

§ 432
Porušovanie povinností strážnej služby 

(1) Kto v strážnej, alebo inej obdobnej službe poruší čo aj z nedbanlivosti predpisy alebo pravidlá tejto služby, alebo osobitné nariadenia podľa nich vydané, potrestá sa odňatím slobody až na dva roky. 
(2) Odňatím slobody na jeden rok až päť rokov sa páchateľ potrestá ak spácha čin uvedený v odseku 1
a)	pri výkone strážnej služby, ktorá má obzvlášť dôležitý štátny alebo vojenský význam, 
b)	obzvlášť hrubým porušením svojej povinnosti,
c)	za krízovej situácie alebo 
d)	ako príslušník ozbrojených síl vyslaných mimo územia Slovenskej republiky.
(3) Rovnako ako v odseku 2 sa páchateľ potrestá ak spôsobí činom uvedeným v odseku 1 škodlivý následok k odvráteniu ktorého výkon strážnej alebo inej obdobnej služby smeroval. 
(4) Odňatím slobody na desať rokov až pätnásť rokov sa páchateľ potrestá ak úmyselne spácha čin uvedený v odseku 1 pri výkone strážnej služby, ktorá má obzvlášť dôležitý štátny  alebo vojenský význam za bojovej situácie. 

§ 433
Porušovanie povinností dozornej služby

(1) Kto v dozornej alebo inej obdobnej službe závažným spôsobom čo aj z nedbanlivosti poruší predpisy alebo pravidlá tejto služby, potrestá sa odňatím slobody až na jeden rok. 
(2) Rovnako sa potrestá kto v dozornej alebo inej obdobnej službe nedostatočným plnením svojich povinností umožní vyžadovanie osobných úsluh, obmedzovanie na právach a svojvoľné sťažovanie výkonu službu jedného vojaka voči druhému v obvode pôsobnosti takejto služby. 
(3) Odňatím slobody až na dva roky sa páchateľ potrestá  ak spôsobí činom uvedeným v odseku 1 obzvlášť závažný následok, ktorému bol povinný zabrániť, alebo spácha čin uvedený v odseku 1 ako príslušník ozbrojených síl vyslaných mimo územia Slovenskej republiky. 
(4) Odňatím slobody na jeden rok až šesť rokov sa páchateľ potrestá ak spácha čin uvedený v odseku 1 alebo 2 za krízovej situácie.

§  434
Porušovanie povinností pri obrane vzdušného priestoru

(1) Kto poruší čo aj z nedbanlivosti pravidlá služby na rádiotechnických hláskach, v pohotovostných jednotkách alebo iných zariadeniach určených na zaistenie bezpečnosti vzdušného priestoru, potrestá sa odňatím slobody na jeden až päť rokov. 
(2) Odňatím slobody na tri roky až desať rokov sa páchateľ potrestá ak spôsobí činom uvedeným v odseku 1 obzvlášť závažný následok. 
(3) Odňatím slobody na osem rokov až pätnásť rokov sa páchateľ potrestá ak spôsobí čin uvedený v odseku 1 a 2 za krízovej situácie.  

Š t v r t ý  o d d i e l
 
Trestné činy ohrozujúce bojaschopnosť

§ 435
Ohrozovanie morálneho stavu jednotky 

(1) Kto popudzuje vojakov proti vojenskej službe alebo proti nadriadenému, alebo kto inak sústavne rozvracia disciplínu, potrestá sa odňatím slobody na šesť mesiacov až šesť rokov. 

(2) Odňatím slobody na päť rokov až pätnásť rokov sa páchateľ potrestá ak spácha čin uvedený v odseku 1 za krízovej situácie. 

§ 436
Porušovanie služobných povinností 

(1) Kto na škodu súčasti ozbrojených síl alebo ozbrojeného zboru neplnením uložených služobných povinností, alebo ich porušením, čo aj z nedbanlivosti, podstatne zníži použiteľnosť výzbroje, výstroja, iných vecí alebo finančných prostriedkov, potrestá sa odňatím slobody až na jeden rok.
(2) Kto bez oprávnenia použije vecný prostriedok malej hodnoty uvedený v odseku 1 alebo finančné prostriedky malej hodnoty na účel, na ktorý nie je určený alebo na také použitie dá súhlas, alebo kto zneužije alebo umožní zneužitie podriadených  na mimo služobné úkony, potrestá sa odňatím slobody až na tri roky.
(3) Odňatím slobody na dva roky až osem rokov sa páchateľ potrestá, ak 
a)	zadováži činom uvedeným v odseku 2 sebe alebo inému značný prospech, alebo 
b)	spôsobí úmyselne spáchaným činom uvedeným v odseku 1 alebo 2 zníženie bojaschopnosti, značnú škodu alebo iný obzvlášť závažný následok. 
(4) Odňatím slobody na päť rokov až pätnásť rokov sa páchateľ potrestá, ak spácha úmyselne čin uvedený v odseku 1 alebo 2 za krízovej situácie. 

§ 437
Zbabelosť pred nepriateľom

Kto sa za bojovej situácie zo zbabelosti alebo rezignácie vzdá do zajatia, potrestá sa odňatím slobody na osem rokov až pätnásť rokov. 

§ 438
Nesplnenie bojovej úlohy 

(1) Kto sa bez dovolenia vzdiali za bojovej situácie potrestá sa odňatím slobody na tri roky až dvanásť rokov.
(2) Kto sa za bojovej situácie vyhýba povinnosti splniť bojovú úlohu, alebo odoprie použiť zbraň, potrestá sa odňatím slobody na desať rokov až pätnásť rokov.

§ 439
Opustenie bojových prostriedkov

(1)Kto za bojovej situácie odhodí, opustí, alebo urobí neupotrebiteľnou zbraň alebo iný vojnový materiál, potrestá sa odňatím slobody na dva roky až osem rokov. 
(2) Odňatím slobody na päť rokov až pätnásť rokov sa páchateľ potrestá ak spôsobí činom uvedeným v odseku 1 obzvlášť závažný následok.

§ 440
Vydanie bojových prostriedkov nepriateľovi

Veliteľ, ktorý bez toho, že by to bolo vyvolané bojovou situáciou, nepriateľovi vydá, čo aj z nedbanlivosti, vojenské sily alebo ponechá mu opevnenia, bojovú techniku alebo iné bojové prostriedky, potrestá sa, ak nekonal v úmysle podporovať nepriateľa, odňatím slobody na tri roky až dvanásť rokov. 

P i a t y   o d d i e l

Spoločné ustanovenie 

§ 441
Osobitné ustanovenie o trestnej zodpovednosti osôb podliehajúcich právomoci vojenských súdov

(1) Súd môže upustiť od potrestania páchateľa, ktorý ako osoba podliehajúca právomoci vojenských súdov spáchal trestný čin, ktorého závažnosť je malá tiež vtedy, ak nadriadený veliteľ alebo služobný orgán  ponúkol výchovné pôsobenie na páchateľa a súd sa domnieva, že vzhľadom na to, na povahu spáchaného činu a na osobu páchateľa sa uloženie trestu nejaví potrebným.
	(2) Ak osoba podliehajúca právomoci vojenských súdov, ktorá spáchala trestný čin za ktorý nemožno uložiť výnimočný trest preukáže za bojovej situácie mimoriadnym hrdinským činom snahu po náprave, môže súd tiež upustiť od potrestania takéhoto páchateľa ak súčasne dospeje k názoru, že uloženie trestu sa nejaví potrebným. 

TRINÁSTA HLAVA

TRESTNÉ ĆINY VOJNOVÉ

§ 442
Používanie zakázaného bojového prostriedku a nedovolené vedenie boja 

(1) Kto za vojny  
a)	nariadi použitie zakázaného bojového prostriedku, alebo materiálu obdobnej povahy, alebo taký prostriedok alebo materiál použije alebo 
b)	nariadi vedenie boja zakázaným spôsobom, alebo sám takto boj vedie, 
potrestá sa odňatím slobody na tri roky až desať rokov. 
(2) Rovnako sa potrestá veliteľ, ktorý v rozpore s ustanoveniami medzinárodného práva o prostriedkoch a spôsoboch vedenia vojny úmyselne 
a)	poškodí vojenskou operáciou civilné obyvateľstvo alebo civilné osoby na živote, zdraví, alebo majetku, alebo vedie útok proti ním z dôvodu represálií, vedie útok proti nebránenému miestu, alebo demilitarizovanému pásmu,
b)	zničí, alebo poškodí priehradu, jadrovú elektráreň,  alebo obdobné zariadenie obsahujúce nebezpečné sily, alebo 
c)	zničí alebo poškodí objekt určený na humanitárne účely alebo medzinárodne uznávanú kultúrnu alebo prírodnú pamiatku.
(3) Odňatím slobody na osem rokov až dvadsať rokov  sa páchateľ potrestá ak činom uvedeným v odseku 1 alebo 2 spôsobí
a)	smrť viacerých osôb,
b)	značnú škodu, alebo
c)	iný obzvlášť závažný následok. 

§ 443
Plienenie v priestore vojnových operácií

(1) Kto v priestore vojnových operácií, na bojisku, v miestach postihnutých vojnovými operáciami alebo na obsadenom území
a)	zmocní sa využívajúc niečiu tieseň cudzej veci, 
b)	svojvoľne cudzí majetok ničí, alebo ho pod zámienkou vojnovej potreby odníma alebo 
c)	okráda padlých alebo ranených,
potrestá sa odňatím slobody na tri roky až desať rokov. 
(2) Odňatím slobody na päť rokov až dvanásť rokov sa páchateľ potrestá ak spácha čin uvedený v odseku 1 
a)	za použitia násilia, hrozby násilia, alebo inej ťažkej ujmy alebo 
b)	na osobách alebo veciach požívajúcich podľa zákona alebo predpisov medzinárodného práva osobitnú ochranu. 
(3) Rovnako ako v odseku 2 sa páchateľ potrestá ak činom uvedeným v odseku 1 spôsobí  
a)	ťažkú ujmu na zdraví alebo 
b)	značnú škodu. 
(4) Odňatím slobody na osem rokov až pätnásť rokov sa páchateľ potrestá ak činom uvedeným  v odseku 1 spôsobí 
a)	smrť alebo
b)	škodu veľkého rozsahu.

§ 444
Zneužívanie medzinárodne uznávaných označení a štátnych znakov

(1) Kto za vojny  zneužije označenie  Červeného kríža alebo iných rozlišovacích znakov alebo farieb uznávaných medzinárodným právom pre označenie zdravotníckych inštitúcií, dopravných prostriedkov, osôb zdravotníckej pomoci alebo evakuácie, potrestá sa odňatím slobody na dva roky až desať rokov. 
(2) Rovnako sa potrestá kto za vojny  zneužije znak Organizácie spojených národov, štátnu vlajku, štátny znak, vojenský znak, insígnie alebo rovnošatu neutrálneho štátu alebo iného štátu, ktorý nie je stranou v konflikte.
(3) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spôsobí činom uvedeným v odseku 1 alebo 2 ako prostriedkom vojnovej vierolomnosti 
a)	smrť viacerých osôb,
b)	škodu veľkého rozsahu alebo
c)	iný obzvlášť závažný následok. 

§ 445
Ublíženie parlamentárovi

(1) Kto urazí parlamentára, alebo člena jeho sprievodu, alebo kto takú osobu neoprávnene zadrží potrestá sa odňatím slobody až na dva roky. 
(2) Odňatím slobody na tri roky až osem rokov sa páchateľ potrestá ak činom uvedeným v odseku 1 spôsobí parlamentárovi alebo členovi jeho sprievodu ťažkú ujmu na zdraví.
(3) Odňatím slobody na päť rokov až dvanásť rokov sa páchateľ potrestá ak činom uvedeným v odseku 1 spôsobí parlamentárovi, alebo členovi jeho sprievodu smrť. 

§ 446
Zneužitie rekviračného práva

(1) Kto v čase  vojny 
a) zneužije právomoc, ktorá mu bola zverená v oblasti vojenskej rekvirácie,
b) vykonáva rekviráciu hoci k tomu nebol oprávnený alebo
c) odmietne vydať potvrdenie o druhu a množstve vydaných vecí pri vojenskej rekvirácii,
potrestá sa odňatím slobody na jeden rok až päť rokov. 
     (2) Odňatím slobody na dva roky až osem rokov sa páchateľ potrestá ak spácha čin uvedený v odseku 1
a)	za použitia násilia, alebo hrozby použitia násilia, 
b)	na osobách alebo veciach požívajúcich podľa zákona alebo predpisov medzinárodného práva osobitnú ochranu, alebo 
c)	spôsobí ním značnú škodu. 
(3) Odňatím slobody na päť rokov až desať rokov sa páchateľ potrestá ak činom uvedeným v odseku 1 spôsobí škodu veľkého rozsahu.

§ 447
Vojnová krutosť

(1) Kto v čase vojny poruší predpisy medzinárodného práva tým, že kruto zaobchádza s bezbranným civilným obyvateľstvom, utečencami, ranenými, príslušníkmi ozbrojených síl , ktorí zbrane už zložili, alebo s vojnovými zajatcami, potrestá sa odňatím slobody na tri roky až desať rokov. 
(2) Rovnako sa potrestá, kto za vojny poruší predpisy medzinárodného práva tým, že 
a) nevykoná účinné opatrenia na ochranu osôb, ktoré takú pomoc potrebujú najmä detí, žien, ranených alebo starých ľudí, alebo takým opatreniam bráni alebo
b) zamedzí alebo bráni organizáciám civilnej ochrany nepriateľa, neutrálneho alebo iného štátu v plnení ich humanitárnych úloh.
(3) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spôsobí činom uvedeným v odseku 1 alebo 2 ťažkú ujmu na zdraví alebo smrť, alebo iný obzvlášť závažný následok.   

§ 448
Perzekúcia obyvateľstva

(1) Kto v čase  vojny  pácha neľudské činy vyplývajúce z národnostnej, rasovej alebo etnickej diskriminácie, alebo terorizuje bezbranné civilné obyvateľstvo násilím, alebo hrozbou jeho použitia, potrestá sa odňatím slobody na tri roky až desať rokov.  
(2) Rovnako sa potrestá kto v dobe uvedenej v odseku 1
a)	zničí alebo vážne naruší zdroj základných životných potrieb civilného obyvateľstva na obsadenom území alebo dotykovej zóne, alebo svojvoľne neposkytne obyvateľstvu pomoc nevyhnutnú na prežitie, 
b)	bezdôvodne odďaľuje návrat civilného obyvateľstva alebo vojnových zajatcov,
c)	bezdôvodne presídľuje civilné obyvateľstvo obsadeného územia, 
d)	osídľuje obsadené územie obyvateľstvom vlastnej krajiny alebo
e)	svojvoľne znemožní civilnému obyvateľstvu alebo vojnovým zajatcom aby sa o ich trestných činoch rozhodovalo v spravodlivom konaní.
(3) Odňatím slobody na desať rokov až dvadsaťpäť rokov alebo výnimočným trestom sa páchateľ potrestá, ak spôsobí činom uvedeným v odseku 1 alebo 2 ťažkú ujmu na zdraví alebo smrť alebo iný obzvlášť závažný následok. 

§ 449
Neľudskosť

(1) Kto spácha voči civilnému obyvateľstvu čin považovaný článkom 7 Štatútu medzinárodného trestného súdu za zločin proti ľudskosti, potrestá sa odňatím slobody na desať rokov až dvadsaťpäť rokov alebo výnimočným trestom. 
(2) Výnimočným trestom sa páchateľ potrestá, 
  a) ak čin uvedený v odseku 1 spácha za odplatu alebo
  b) ak takým činom spôsobí smrť viacerých osôb alebo iný obzvlášť závažný následok.
  
§ 450
Spoločné ustanovenia 

(1) Na účely použitia ustanovení tejto hlavy sa za vojnu považuje 
a)	medzinárodný ozbrojený konflikt, alebo 
b)	zdĺhavý ozbrojený konflikt na území štátu medzi vládnymi orgánmi a organizovanými ozbrojenými skupinami alebo medzi takýmito skupinami navzájom s výnimkou vnútorných nepokojov a napätí (vzbury, izolované a ojedinelé akty násilia, alebo iné akty podobnej povahy).
(2) Za vojenského veliteľa sa považuje aj osoba fakticky konajúca ako vojenský veliteľ. 
(3) Vojenský veliteľ je trestne zodpovedný za trestné činy uvedené v tejto hlave a genocídia podľa § 144 ak sa ich dopustili ozbrojené sily pod jeho faktickým velením a riadením v dôsledku jeho zlyhania riadiť také sily, ak 
a)	vedel, alebo na základe okolností v tom čase mal vedieť, že ozbrojené sily páchali, alebo sa chystali spáchať takéto trestné činy a 
b)	neuskutočnil všetky potrebné a primerané opatrenia v rámci svojej právomoci na zabránenie alebo potlačenie ich spáchania, alebo nepredložil vec príslušným orgánom na vyšetrenie a trestné stíhanie. 
(4) Nadriadený, s výnimkou nadriadeného uvedeného v odseku 3, je trestne zodpovedný za trestné činy uvedené v odseku 3, ak ich spáchali jeho podriadení pod jeho faktickou autoritou a riadením ako výsledok jeho neschopnosti náležite riadiť takýchto podriadených, ak 
a)	vedel, alebo vedome prehliadal informácie, ktoré zrejme naznačovali, že podriadení páchali, alebo sa chystali spáchať takéto trestné činy a 
b)	trestné činy sa týkali aktivít, ktoré boli v rámci faktickej zodpovednosti a riadenia nadriadeného a 
c)	neuskutočnil všetky potrebné a primerané opatrenia v rámci svojej právomoci na zabránenie, alebo potlačenie ich spáchania, alebo nepredložil vec príslušným orgánom na vyšetrenie a trestné stíhanie. 

§ 451
Osobitné ustanovenie právnických osôb

	Za trestné činy podľa tejto hlavy sú trestne zodpovedné aj právnické osoby.

T R E T I A   Č A S Ť
P r e c h o d n é   a   z á v e r e č n é    u s t a n o v e n i a
§ 452
Prechodné ustanovenie
(1) Trest odňatia slobody uložený pred účinnosťou tohto zákona za čin, ktorý podľa tohto zákona nie je trestným činom prípadne jeho nevykonaný zvyšok sa nevykoná. Ustanovenie o súhrnnom treste sa v takom prípade nepoužije. Ak za taký trestný čin a zbiehajúci sa iný trestný čin bol uložený úhrnný alebo súhrnný trest, súd trest pomerne skráti; pritom prihliadne na vzájomný pomer sadzieb odňatia slobody trestných činov, ktoré od účinnosti tohto zákona nie sú trestnými činmi, a ostatných trestných činov.
(2) Trest odňatia slobody uložený pred účinnosťou tohto zákona za trestný čin, ktorý sa bude po účinnosti tohto zákona posudzovať ako miernejšie trestný, súd pomerne skráti; pritom prihliadne na vzájomný pomer trestnej sadzby ustanovenej na pôvodný trestný čin a sadzby ustanovenej na miernejší trestný čin. Podľa rovnakých zásad postupuje, ak za taký čin a zbiehajúci sa iný trestný čin bol uložený úhrnný alebo súhrnný trest.

Záverečné ustanovenia
§ 453

Zrušujú sa
1. zákon č. 140/1961 Zb. Trestný zákon v znení zákona č. 120/1962 Zb., zákona č. 53/1963 Zb., zákona č. 184/1964 Zb., zákona č. 56/1965 Zb., zákona č. 81/1966 Zb., zákona č. 148/1969 Zb., zákona č. 45/1973 Zb., zákona č. 43/1980 Zb., zákonného opatrenia č. 10/1989 Zb., zákona č. 159/1989 Zb., zákona č. 47/1990 Zb., zákona č. 84/1990 Zb., zákona č. 175/1990 Zb., zákona č. 457/1990 Zb., zákona č. 545/1990 Zb., zákona č. 490/1991 Zb., zákona č. 557/1991 Zb., zákona č. 60/1992 Zb., nálezu Ústavného súdu Českej a Slovenskej Federatívnej Republiky zo 4. septembra 1992 uverejneného v čiastke 93/1992 Zb., zákona Národnej rady Slovenskej republiky č. 177/1993 Z.z., zákona Národnej rady Slovenskej republiky č. 248/1994 Z.z., zákona Národnej rady Slovenskej republiky č. 102/1995 Z.z., zákona Národnej rady Slovenskej republiky č. 233/1995 Z.z., zákona Národnej rady Slovenskej republiky č. 100/1996 Z.z., zákona č. 13/1998 Z.z., zákona č. 129/1998 Z.z., zákona č. 10/1999 Z.z., zákona č. 183/1999 Z.z., zákona č. 399/2000 Z.z., zákona č. 253/2001 Z.z., zákona č. 485/2001 Z.z. , zákona č. 237/2002 Z.z., zákona č. 421/2002 Z.z., zákona č. 448/2002 Z.z., zákona č. 553/2002 Z.z. a zákona č. ..../2003 Z.z..
2. zákon č. 165/1950 Zb. na ochranu mieru.

§ 454

Tento zákon nadobúda účinnosť 1. januára 2004.